Na temelju članka 9. stavka 1. Zakona o savjetima mladih („Narodne novine“ broj 41/14 i 83/23), članka 8. Odluke o osnivanju Savjeta mladih Grada Koprivnice („Glasnik Grada Koprivnice“ broj 3/14 i 2/24) i članka 40. stavka 3. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13-pročišćeni tekst, 1/18, 2/20 i 1/21), Gradsko vijeće Grada Koprivnice na 3. sjednici održanoj 16.10.2025. godine, donijelo je

**RJEŠENJE**

**o izboru članova Savjeta mladih Grada Koprivnice**

**I.**

Za članove Savjeta mladih Grada Koprivnice izabiru se:

1. Joško Glavina
2. Sara Barać
3. Tara Tetec
4. Borna Androtić
5. Mia Maljak
6. Ines Marinković
7. Korana Grgac.

**II.**

Članovi Savjeta mladih Grada Koprivnice biraju se na razdoblje trajanja mandata Gradskog vijeća koje ih je izabralo.

**III.**

Ovo Rješenje objaviti će se u „Glasniku Grada Koprivnice“, na web stranici Grada Koprivnice, te u sredstvima javnog priopćavanja.

**GRADSKO VIJEĆE**

**GRADA KOPRIVNICE**

KLASA: 024-04/25-01/0001

URBROJ: 2137-1-04-01/1-25-13

Koprivnica, 16.10.2025.

PREDSJEDNIK:

Ivan Pal

OBRAZLOŽENJE

Odlukom o osnivanju Savjeta mladih Grada Koprivnice („Glasnik Grada Koprivnice“ broj 3/14 i 2/24) u članku 7. propisano je da Odbor za izbor i imenovanja obavlja provjeru formalnih uvjeta prijavljenih kandidata za članove Savjeta mladih Grada Koprivnice i utvrđuje popis važećih kandidatura. Izvješće i popis važećih kandidatura za izbor članova Savjeta mladih Grada Koprivnice Odbor za izbor i imenovanja dostavlja Gradskom vijeću Grada Koprivnice, a isto se objavljuje na web stranici Grada Koprivnice te u sredstvima javnog priopćavanja.

Javni poziv za isticanje kandidatura za izbor članova Savjeta mladih Grada Koprivnice objavljen je dana 29.08. 2025. godine na web stranici Grada Koprivnice ([www.koprivnica.hr](http://www.koprivnica.hr/)) i u Glasu Podravine i Prigorja.

Do roka predviđenog u Javnom pozivu za isticanje kandidatura pristigli su prijedlozi kandidatura Foruma mladih SDP-a Grada Koprivnice, Učeničkog vijeća Srednje škole Koprivnica, Učeničkog vijeća Gimnazije Fran Galović Koprivnica i neformalne skupine mladih.

Prijedloge kandidatura razmatrao je Odbor za izbor i imenovanja Gradskog vijeća Grada Koprivnice na sjednici održanoj 23.09. 2025. godine te utvrdio Popis važećih kandidatura za članove Savjeta mladih Grada Koprivnice i Izvješće o provjeri formalnih uvjeta (Izvješće i Popis važećih kandidatura nalaze se u prilogu).

Izvješće i popis važećih kandidatura za članove Savjeta mladih Grada Koprivnice objavljeni su dana 26. 09. 2025. godine na web stranici Grada Koprivnice ([www.koprivnica.hr](http://www.koprivnica.hr/)) i u Glasu Podravine i Prigorja.

Članovi Savjeta mladih Grada Koprivnice biraju se na razdoblje trajanja mandata Gradskog vijeća koje ih je izabralo, pri čemu im mandat traje do dana stupanja na snagu odluke Vlade Republike Hrvatske o raspisivanju sljedećih redovitih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju predstavničkog tijela sukladno odredbama zakona kojim se uređuje lokalna i područna (regionalna) samouprava.

Slijedom navedenog, predlaže se Gradskom vijeću Grada Koprivnice da postupi sukladno članku 8. Odluke o osnivanju Savjeta mladih Grada Koprivnice („Glasnik Grada Koprivnice“ broj 3/14 i 2/24).

Nositelj izrade akta: Predlagatelj akta:

Upravni odjel za poslove Odbor za izbor i imenovanja

Gradskog vijeća i opće poslove Predsjednik:

Pročelnica: Saša Cestar

Dubravka Kardaš