Slika na kojoj se prikazuje logotip

Opis je automatski generiran

**OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA GRADA KOPRIVNICE ZA 2025. GODINU**

**Sadržaj:**

[OBRAZLOŽENJE OPĆEG DIJELA 2](#_Toc208219052)

[Obrazloženje prihoda i rashoda, primitaka i izdataka 2](#_Toc208219053)

[Prihodi i primici 2](#_Toc208219054)

[Rashodi i izdaci 7](#_Toc208219055)

[Rezultat poslovanja 14](#_Toc208219056)

[Dodaci 15](#_Toc208219057)

[Popis tablica 15](#_Toc208219058)

# OBRAZLOŽENJE OPĆEG DIJELA

## Obrazloženje prihoda i rashoda, primitaka i izdataka

Proračun Grada Koprivnice za 2025. godinu i Projekcije za 2026. i 2027. godinu usvojen je na 22. sjednici Gradskog vijeća održanoj 19.12.2024. godine u ukupnom iznosu od 86.061.575,00 EUR („Glasnik Grada Koprivnice“, br. 10/24).

Prve izmjene i dopune Proračuna usvojene su na 23. sjednici Gradskog vijeća održanoj 25.02.2025. godine u ukupnom iznosu od 87.256.675,00 EUR („Glasnik Grada Koprivnice“, br. 1/22).

### Prihodi i primici

Ukupno realizirani konsolidirani prihodi i primici Grada Koprivnice i 12 proračunskih korisnika za prvo polugodište 2025. godine iznosili su 28.095.855,77 EUR. U skladu s očekivanim, Grad Koprivnica u strukturi ostvaruje najveći udio prihoda i primitaka i to ukupno 20.578.332,81 EUR, odnosno 73 posto. Ostatak od 7.517.522,96 EUR čine vlastiti prihodi proračunskih korisnika koji se ostvaruju temeljem obavljanja gospodarske djelatnosti na tržištu, zatim pomoći od ostalih subjekata iz sustava proračuna odnosno inozemstva, prihodi po posebnim propisima te iz donacija.

Tablica 1. Struktura konsolidiranih prihoda i primitaka Grada Koprivnice i 12 proračunskih korisnika

|  |  |  |  |
| --- | --- | --- | --- |
| **Jedinica/Proračunski korisnik** | **Ostvarenje I. - VI. 2024.g** | **Ostvarenje I. - VI. 2025.g** | **%** |
| Grad Koprivnica | 15.294.770,44 | 20.578.332,81 | 34,5% |
| Dječji vrtić Tratinčica | 453.167,13 | 465.068,56 | 2,6% |
| OŠ ”Antun Nemčić Gostovinski" Koprivnica | 1.136.287,35 | 1.299.176,61 | 14,3% |
| OŠ ”Braća Radić” Koprivnica | 1.302.760,33 | 1.444.616,91 | 10,9% |
| OŠ “Đuro Ester” Koprivnica | 694.366,77 | 778.617,94 | 12,1% |
| OŠ "Podolice" | 822.283,45 | 958.800,35 | 16,6% |
| COOR Podravsko sunce Koprivnica | 670.413,69 | 795.352,58 | 18,6% |
| Umjetnička škola Fortunat Pintarić Koprivnica | 575.306,07 | 640.178,16 | 11,3% |
| Muzej Grada Koprivnice | 40.292,98 | 293.414,44 | 628,2% |
| Knjižnica i čitaonica „Fran Galović“ Koprivnica | 227.171,37 | 169.283,40 | -25,5% |
| Pučko otvoreno učilište Koprivnica | 131.548,17 | 206.513,39 | 57,0% |
| Javna vatrogasna postrojba Grada Koprivnice | 506.628,72 | 449.969,53 | -11,2% |
| Agencija za poticanu stanogradnju Grada Koprivnice | 26.403,42 | 16.531,09 | -37,4% |
| **UKUPNO KONSOLIDIRANI PRIHODI I PRIMICI** | **21.881.399,89** | **28.095.855,77** | **28,4%** |
| *RAZRED 6* | *19.976.865,84* | *24.921.183,85* | *24,8%* |
| *RAZRED 7* | *346.920,00* | *118.166,02* | *-65,9%* |
| *RAZRED 8* | *1.557.614,05* | *3.056.505,90* | *96,2%* |
| ***UKUPNO KONSOLIDIRANI PRIHODI I PRIMICI*** | ***21.881.399,89*** | ***28.095.855,77*** | ***28,40%*** |

**Prihodi poslovanja (razred 6)** u prvom polugodištu 2025. godine ostvareni su u iznosu od 24.921.183,85 EUR, nominalno više za 4.944.318,01 EUR u odnosu na 2024. godinu kada su isti ostvareni u iznosu od 19.976.865,84 EUR što predstavlja rast od 25 posto. Najznačajnija odstupanja na razini podskupine/odjeljka obrazložiti će se u tekstu kako slijedi.

**Prihodi od poreza (skupina** **61)** predstavljaju vrijednosno najznačajniji prihod Grada Koprivnice. Skupina prihoda od poreza naplatila se u iznosu od 10.884.596,79 EUR što predstavlja porast od 18,8 posto u odnosu na 2024. godinu kada su se prihodi te vrste naplatili u iznosu od 9.158.774,86 EUR. Porast poreznih prihoda posljedica je između ostalog i porasta plaća na području Grada uslijed inflatornih pritisaka koji se bilježe posljednjih godina. Stupanjem na snagu Uredbe o nazivima radnih mjesta, uvjetima za raspored i koeficijentima za obračun plaće u javnim službama („Narodne novine“, br. 22/2024) značajno su se uvećali rashodi za zaposlene u javnim službama što je u najvećoj mjeri utjecalo na toliki porast poreznih prihoda. Unatoč relativno značajnom rastu bilježi se usporavanje stopa rasta poreza na dohodak. Stopa rasta navedenog poreza ostvarenog u 2025. godini u odnosu na 2024. godinu iznosila je 18,8 posto, dok se prethodne godine zabilježio rast od 38,4 posto u odnosu na 2023. godinu.

Iz navedenog razloga većina odjeljaka koji se odnose na porez i prirez na dohodak (611) bilježe dvoznamenkaste stope raste.

*Podskupina 613* - *Porez na imovinu* je naplaćen za 22,6 posto više u odnosu na prethodnu 2024. godinu. Tijekom 2024. godine ostvarenje je bilo 371.958,39 EUR dok se prihod te vrste u 2025. godini naplatio u iznosu od 456.003,96 EUR. Kada govorimo o porezu na javne površine, isti također bilježi rast od 15,6 posto. Tijekom 2025. godine prihodovana su dodatna sredstva kao posljedica novih rješenja (zbog renovacije poslovnice Hrvatske poštanske banke na Florijanskom trgu izdano je rješenje za mobilni kontejner ), postavljen je novi paketomat od strane Hrvatske pošte, također, u odnosu na prošlu godinu, izdana su dva rješenja više u svrhu postavljanja terase.

Što se tiče poreza na promet nekretnina, bilježi se također rast od 23,1 posto i izvršenje od 425.865,16 EUR što ide u prilog rastu ne samo prometa nekretnina već i porastu cijena na području grada u odnosu na prethodnu godinu koje se kreće u rasponu od 9-16 posto u odnosu na prethodnu godinu.

*Podskupina 614 - Porezi na robu i usluge* (gdje ulaze porez na potrošnju te ukinuti porez na ime, odnosno tvrtku) realizirala se u iznosu od 92.692,75 EUR. Odjeljak 6142 (Porez na promet) gdje se evidentira porez na potrošnju bilježi veću realizaciju u odnosu na onu iz 2024. godine. Posljedica je to općenitog porasta cijena roba na koje se obračunava porez na potrošnju. Odjeljak 6145 (Porez na tvrtku), iako ukinut, i dalje bilježi realizaciju. Prihod je ostvaren u iznosu od 159,63 EUR temeljem ranije provedenih postupaka ovrhe.

**Pomoći iz inozemstva i od subjekata unutar općeg proračuna (skupina 63)**

Pomoći iz inozemstva i od subjekata unutar općeg proračuna planirane su u iznosu od 41.714.063,00 EUR dok su se iste ostvarile na razini od 10.106.836,18 EUR što predstavlja realizaciju od 24 posto plana. Značajno odstupanje plana u odnosu na realizaciju posljedica je plana podskupine 638 – pomoći temeljem prijenosa EU sredstava. Kada govorimo o ostvarenju u odnosu na prethodnu godinu, bilježi se rast od 43,4 posto.

Tablica 2. Ostvarene pomoći po korisnicima

|  |  |  |  |
| --- | --- | --- | --- |
| **Korisnik/Podskupina** | **Ostvarenje I. - VI. 2024.g** | **Ostvarenje I. - VI. 2025.g** | **%** |
| **Pomoći iz inozemstva i od subjekata unutar općeg proračuna** | **7.046.356,88** | **10.106.836,18** | **43,4%** |
| Grad Koprivnica | 1.671.081,60 | 3.831.061,01 | 129,3% |
| Dječji vrtić Tratinčica | 16.990,00 | 25.675,43 | 51,1% |
| OŠ ”Antun Nemčić Gostovinski" Koprivnica | 1.107.945,82 | 1.271.300,48 | 14,7% |
| OŠ ”Braća Radić” Koprivnica | 1.288.322,08 | 1.435.472,83 | 11,4% |
| OŠ “Đuro Ester” Koprivnica | 670.195,69 | 751.197,33 | 12,1% |
| OŠ "Podolice" | 821.916,57 | 956.525,35 | 16,4% |
| COOR Podravsko sunce Koprivnica | 657.536,68 | 761.079,71 | 15,7% |
| Umjetnička škola Fortunat Pintarić Koprivnica | 539.598,54 | 602.664,16 | 11,7% |
| Muzej Grada Koprivnice | 36.107,59 | 288.320,96 | 698,5% |
| Knjižnica i čitaonica „Fran Galović“ Koprivnica | 208.982,42 | 149.003,12 | -28,7% |
| Pučko otvoreno učilište Koprivnica | 27.679,89 | 34.535,80 | 24,8% |

*Pomoći od inozemnih vlada (Podskupina 631)*

Odjeljak 6311 - Tekuće pomoći od inozemnih vlada ove godine bilježe uplatu od 10.819,03 EUR na ime projekta CCSI4CCSI kojeg provodi Grad Koprivnica.

*Pomoći od međunarodnih organizacija te institucija i tijela EU (Podskupina 632)*

Odjeljak 6321 – Tekuće pomoći od međunarodnih organizacija bilježi realizaciju od 14.180,80 EUR. Prihod je to kojeg je ostvario korisnik Pučko otvoreno učilište na ime projekata Escape, BU.BI i Europa Cinemas.

Odjeljak 6323 – Tekuće pomoći od institucija i tijela EU su realizirane u iznosu od 1.000,00 EUR. Prihod je to kojeg je ostvario korisnik Pučko otvoreno učilište na ime projekta Regional Synergy for Cinema.

Odjeljak 6324 – Kapitalne pomoći od institucija i tijela EU ove godine ne bilježe realizaciju dok je ista prethodne godine iznosila 216.648,08 EUR. Prethodne godine ostvarila se uplata iz projekta ReVITAlize koja je pokrila manjkove iz prethodnog razdoblja.

*Pomoći proračunu iz drugih proračuna (Podskupina 633)*

Pomoći proračunu iz drugih proračuna bilježi ostvarenje od 1.036.806,04 EUR što je za 112,9 posto više u odnosu na 2024. godinu. Prihodi su to koje evidentira isključivo Grad Koprivnica.

Odjeljak 6331 – Tekuće pomoći proračunu iz drugih proračuna i izvanproračunskim korisnicima bilježi značajni rast od 219,5 posto i realizaciju od 437.571,27 EUR. Posljedica je to uplate DIP-a za predsjedničke izbore u iznosu od 282.923,83 EUR.

Odjeljak 6332 – Kapitalne pomoći proračunu iz drugih proračuna i izvanproračunskim korisnicima bilježi realizaciju od 599.234,77 EUR što je za 71,2 posto više nego prethodne godine kada su pomoći te vrste ostvarene u iznosu od 349.922,97 EUR. Porast se bilježi radi uplate od 250.000,00 EUR Ministarstva turizma i sporta za sufinanciranje izgradnje teniskih terena. Ostali prihodi bilježe se od Ministarstva znanosti, obrazovanja i mladih za plaćene kapitalne rashode iz projekta financiranja CDŠ koje je plaćen direktno dobavljačima, a prema uputi knjiženo kao prihod jedinice na 6332 odjeljku.

*Pomoći od izvanproračunskih korisnika (Podskupina 634)*

Pomoći od izvanproračunskih korisnika bilježe rast od 51,4 posto u odnosu na 2024. godinu i ostvarenje od 241.757,61 EUR.

Riječ je o prihodima koje ostvaruje Grad Koprivnica i Knjižnica i čitaonica Fran Galović i to od sljedećih izvanproračunskih korisnika:

* Hrvatske ceste d.o.o. - prihod od 109.456,44 EUR na ime naknade za ceste,
* Hrvatski zavod za zapošljavanje - prihod od 132.287,88 EUR na ime nacionalnog dijela sufinanciranja u programima javnih radova poslodavcima koji organiziraju i provode opće i društveno koristan rad na korist zajednici te koji je neprofitan i nekonkurentan na tržištu rada,
* Iznos od 13,29 EUR ostvarila je Knjižnica i čitaonica Fran Galović na ime refundacije za obvezne zdravstvene preglede novih radnika.

*Pomoći izravnanja za decentralizirane funkcije (Podskupina 635)*

Pomoći izravnanja za decentralizirane funkcije realizirane su na razini od 97,8 posto realizacije 2024. godine, a sve sukladno Odluci o bilančnim pravima za 2025. godinu. Uzrok manjem ostvarenju je porast poreznih prihoda stoga pomoći izravnanja do visine bilančnih prava za 2025. godinu se naplaćuju u manjem iznosu. Iste su ostvarene u iznosu od 515.597,30 EUR te se namjenski troše kod korisnika decentraliziranih sredstava.

*Pomoći proračunskim korisnicima iz proračuna koji im nije nadležan (Podskupina 636)*

Pomoći ove vrste planirane su u iznosu od 12.545.425,00 EUR, a izvršene su na razini od 5.955.524,12 EUR što je za 12,2 posto više nego prethodne godine kada pomoći bilježe ostvarenje od 5.306.198,25 EUR. Iz tih prihoda financiraju se rashodi za plaće zaposlenika škola na području grada, nabava knjiga za školsku knjižnicu i udžbenika za učenike, provedba školske sheme voća te troškovi stručnih aktiva i natjecanja učenika. Najveći porast bilježi se kod osnovnih škola na području grada na ime isplata rashoda za zaposlene radi rasta osnovice od 3% koji je stupio na snagu 01.02.2025. uz novi rast od 3% koji je stupio na snagu 31.08.2025. godine temeljem Odluke o visini osnovice za obračun plaće u javnim službama u 2025. godini („Narodne novine“, br. 155/2024) od 31.12.2024. godine.

*Pomoći temeljem prijenosa EU sredstava ( Podskupina 638)*

Pomoći ove vrste bilježe ostvarenje od 2.331.151,28 EUR.

Odjeljak 6381 – Tekuće pomoći temeljem prijenosa EU sredstava bilježe realizaciju od 84.734,80 EUR što je za 12 posto manje u odnosu na prethodnu godinu. Kod Grada, uplaćen je iznos od 42.473,33 EUR koji se odnosi na refundaciju za ITU - Tehničku pomoć kao i energetsku obnovu OŠ Đuro Ester. Kod korisnika uplate bilježe OŠ Antun Nemčić Gostovinski u iznosu od 41.696,00 EUR od AMPEU dok je 565,47 EUR ostvario Muzej Grada Koprivnice na ime refundacije za plaće zaposlenih na projektu EO zgrade Muzeja.

Odjeljak 6382 – Kapitalne pomoći temeljem prijenosa EU sredstava bilježe realizaciju od 2.246.416,48 EUR. Grad Koprivnica bilježi veliki rast radi sljedećih uplata: 1.708.470,88 EUR - izgradnja novog dječjeg vrtića, 132.560,31 EUR - NPOO Sinagoga (rekonstrukcija), 8.772,38 EUR - ITU - Tehnička pomoć, 87.686,73 EUR - NPOO dogradnja OŠ Braća Radić, 12.950,00 EUR - Sortirnica Herešin, 33.180,69 EUR - Strategija zelene urbane obnove Grada Koprivnice, dok je Muzej Grada Koprivnice ostvario uplatu od 262.795,49 EUR na ime odobrenih ZNS-ove projekta energetske obnove.

**Prihodi od imovine (skupina 64)**

Prihodi od imovine ostvareni su u iznosu od 151.062,67 EUR što je za 17 posto manje nego prethodne 2024. godine kada se prihod te vrste ostvario u iznosu od 182.420,50 EUR. Najveći pad bilježi se na stavci kamata na oročena sredstva, naime Grad je prethodne godine oročio slobodna novčana sredstva i ostvario značajne prihode dok ove godine oročenja nisu obnavljana.

Tablica 3. Ostvarenje prihoda od imovine po korisnicima

|  |  |  |  |
| --- | --- | --- | --- |
| **Korisnik/Skupina** | **Ostvarenje I. - VI. 2024.g** | **Ostvarenje I. - VI. 2025.g** | **%** |
| **64 Prihod od imovine** | **182.420,50** | **151.062,64** | **-17,2%** |
| Grad Koprivnica | 166.859,76 | 142.404,59 | -14,7% |
| Agencija za poticanu stanogradnju Grada Koprivnice | 15.560,74 | 8.658,05 | -44,4% |

**Prihodi od upravnih i administrativnih pristojbi, pristojbi po posebnim propisima i naknada (skupina 65)**

Navedeni prihodi planirani su u iznosu od 6.010.317,00 EUR, a ostvareni su na razini od 2.850.569,82 EUR što predstavlja izvršenje od 47 posto utvrđenog plana. U odnosu na prethodnu godinu riječ je o odstupanju od zanemarivih 1 posto.

Što se tiče podskupine 652 pad se bilježi radi promjene knjiženja prihoda od obračuna i naplate naknade za uređenje voda koju Grad vodi u ime i za račun Hrvatskih voda. Prihod se do 2024. godine knjižio na odjeljku 6526 dok se od 2025. godine priznaje na odjeljku 6615 – prihodi od pruženih usluga.

Najznačajnija skupina prihoda te kategorije su komunalna naknada te komunalni doprinos koji bilježe rast od 3,2 posto.

Tablica 4. Ostvarenje prihoda od upravnih i administrativnih pristojbi, pristojbi po posebnim propisima i naknada po korisnicima

|  |  |  |  |
| --- | --- | --- | --- |
| **Korisnik/Skupina** | **Ostvarenje I. - VI. 2024.g** | **Ostvarenje I. - VI. 2025.g** | **%** |
| **65 Prihodi od upravnih i administrativnih pristojbi, pristojbi po posebnim propisima i naknada** | **2.814.229,19** | **2.850.569,82** | **1,3%** |
| Grad Koprivnica | 2.285.076,00 | 2.310.714,20 | 1,1% |
| Dječji vrtić Tratinčica | 424.405,15 | 423.930,69 | -0,1% |
| OŠ ”Antun Nemčić Gostovinski" Koprivnica | 23.371,03 | 25.390,16 | 8,6% |
| OŠ ”Braća Radić” Koprivnica | 3.723,88 | 1.646,96 | -55,8% |
| OŠ “Đuro Ester” Koprivnica | 24.075,08 | 27.094,61 | 12,5% |
| OŠ "Podolice" | 38,88 | 0,00 | -100,0% |
| COOR Podravsko sunce Koprivnica | 5.967,61 | 9.625,57 | 61,3% |
| Umjetnička škola Fortunat Pintarić Koprivnica | 34.997,53 | 36.844,00 | 5,3% |
| Knjižnica i čitaonica „Fran Galović“ Koprivnica | 12.574,03 | 15.093,68 | 20,0% |
| Pučko otvoreno učilište Koprivnica | 0,00 | 229,95 | - |

**Ostali prihodi od prodaje proizvoda i robe te pruženih usluga i prihodi od donacija (Skupina 66)**

Ostali prihodi od prodaje proizvoda i robe te pruženih usluga i prihodi od donacija bilježe rast od 8,7 posto u odnosu na prethodnu 2024. godinu i realizaciju od 722.447,84 EUR. U odnosu na plan bilježi se ostvarenje od 34 posto.

Odjeljak 6614 (Prihod od prodaje proizvoda i robe) ne bilježi odstupanje u odnosu na prethodnu godinu.

Odjeljak 6615 (Prihod od pruženih usluge) bilježi realizaciju od 681.770,61 EUR što je za 6,7 posto više nego 2024. godine. Do porasta je došlo najviše radi promjene knjiženja prihoda od naplate naknade za uređenje voda (pogledati obrazloženje podskupine 652).

Što se tiče donacija, iste su realizirane na razini 34.504,25 EUR što je za 72 posto više nego prethodne godine. OŠ Antun Nemčić Gostovinski je ostvarila namjenske donacije u iznosu od 1.830,00 EUR od čega se tisuću eura odnosi na financiranje projekta nastave glazbene kulture (snimanje video spota), a ostatak donacija namijenjen je za nagrađivanje najboljih učenika. POU je ostvario uplatu od 700,00 EUR od Hrvatske udruge za zaštitu izvođačkih prava Najznačajniju kapitalnu donaciju bilježi COOR Podravsko sunce iz humanitarne akcije organizirane za prikupljanje sredstava za kupnju električnog kombi vozila za vlastiti prijevoz učenika.

Tablica 5. Ostvarenje prihoda od prodaje proizvoda i robe te pruženih usluga, prihodi od donacija te povrati po protestiranim jamstvima po korisnicima

|  |  |  |  |
| --- | --- | --- | --- |
| **Korisnik/Skupina** | **Ostvarenje I. - VI. 2024.g** | **Ostvarenje I. - VI. 2025.g** | **%** |
| **66 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima** | **664.924,61** | **722.447,84** | **8,7%** |
| Grad Koprivnica | 0,00 | 33.342,38 | - |
| Dječji vrtić Tratinčica | 11.771,98 | 15.462,44 | 31,3% |
| OŠ ”Antun Nemčić Gostovinski" Koprivnica | 4.970,50 | 2.485,97 | -50,0% |
| OŠ ”Braća Radić” Koprivnica | 10.714,37 | 7.347,12 | -31,4% |
| OŠ “Đuro Ester” Koprivnica | 96,00 | 326,00 | 239,6% |
| OŠ "Podolice" | 328,00 | 2.275,00 | 593,6% |
| COOR Podravsko sunce Koprivnica | 6.909,40 | 24.647,30 | 256,7% |
| Umjetnička škola Fortunat Pintarić Koprivnica | 710,00 | 670,00 | -5,6% |
| Muzej Grada Koprivnice | 4.185,39 | 5.093,48 | 21,7% |
| Knjižnica i čitaonica „Fran Galović“ Koprivnica | 3.991,42 | 1.254,80 | -68,6% |
| Pučko otvoreno učilište Koprivnica | 103.868,28 | 171.747,64 | 65,4% |
| Javna Vatrogasna postrojba Grada Koprivnice | 506.628,72 | 449.969,53 | -11,2% |
| Agencija za poticanu stanogradnju Grada Koprivnice | 10.750,55 | 7.826,18 | -27,2% |

**Kazne, upravne mjere i ostali prihodi (Skupina 68 )**

Podskupina 683 Ostali prihodi bilježi rast od 98 posto i izvršenje od 200.579,13 EUR. Bilježi se rast jer je evidentiran povrat sredstava od OB Tomislav Bardek na ime predmetnog postupka Rev 652/2024-2 (povrat komunalnog doprinosa).

Tablica 6. Ostvarenje prihoda od kazni, upravnih mjere i ostali prihodi po korisnicima

|  |  |  |  |
| --- | --- | --- | --- |
| **Korisnik/Skupina** | **Ostvarenje I. - VI. 2024.g** | **Ostvarenje I. - VI. 2025.g** | **%** |
| **68 Kazne, upravne mjere i ostali prihodi** | **110.159,80** | **205.670,58** | **86,7%** |
| Grad Koprivnica | 110.067,67 | 205.473,72 | 86,7% |
| OŠ ”Braća Radić” Koprivnica | 0,00 | 150,00 | - |
| Agencija za poticanu stanogradnju Grada Koprivnice | 92,13 | 46,86 | -49,1% |

**PRIHOD OD PRODAJE NEFINANCIJSKE IMOVINE (Razred 7)** u prvom polugodištu 2025. godine ostvareni su u iznosu od 118.166,02 EUR, što je značajno manje u odnosu na 2024. godinu. Grad je u prvoj polovici 2025. godine ostvario manje prodaja nefinancijske imovine (prvenstveno zemljišta).

Kada govorimo o proračunskim korisnicima, Knjižnica i čitaonica Fran Galović ostvarila je prihode u iznosu od 3.931,80 EUR i to na ime rashodovanog bibliobusnog vozila, otpisanih knjiga i mobilne aplikacije drugim knjižnicama.

Tablica 7. Prihodi od prodaje nefinancijske imovine po korisnicima

|  |  |  |  |
| --- | --- | --- | --- |
| **Korisnik/Skupina** | **Ostvarenje I. - VI. 2024.g** | **Ostvarenje I. - VI. 2025.g** | **%** |
| **7 PRIHODI OD PRODAJE NEFINANCIJSKE IMOVINE** | **346.920,00** | **118.166,02** | **-65,9%** |
| Grad Koprivnica | 345.296,50 | 114.234,22 | -66,9% |
| Knjižnica i čitaonica „Fran Galović“ Koprivnica | 1.623,50 | 3.931,80 | 142,2% |

**PRIHOD OD FINANCIJSKE IMOVINE I ZADUŽIVANJA (Razred 8)** realizirao se u iznosu od 3.056.505,90 EUR. U odnosu na prethodnu godinu govorimo o značajnom rastu obzirom da je Grad povukao 3.000.000,00 EUR sredstava na ime kratkoročnog kredita za potrebe premošćivanja jaza u podmirenju obveza i uplate prihoda iz EU projekata. Prethodne godine riječ je bilo o uplati oročenog depozita iz 2023. godine. Ove godine povrat depozita oročenog u 2024. godini uključio se u 2025. godinu preko prenesenog rezultata poslovanja radi izmjena računskog plana (ukinuo se konto 8181) i Pravilnika o proračunskom računovodstvu i računskom planu („Narodne novine“, br. 158/2023).

### Rashodi i izdaci

Ukupno realizirani konsolidirani rashodi i izdaci Grada Koprivnice i 12 proračunskih korisnika za prvo polugodište 2025. godinu iznosili su 34.120.564,26 EUR.

Tablica 8. Struktura konsolidiranih rashoda i izdataka Grada Koprivnice i 12 proračunskih korisnika

|  |  |  |  |
| --- | --- | --- | --- |
| **Jedinica/Proračunski korisnik** | **Ostvarenje I. - VI. 2024.g** | **Ostvarenje I. - VI. 2025.g** | **%** |
| Grad Koprivnica | 10.839.502,88 | 19.516.720,81 | 80,1% |
| Dječji vrtić Tratinčica | 1.952.260,14 | 2.870.211,39 | 47,0% |
| OŠ ”Antun Nemčić Gostovinski" Koprivnica | 1.361.863,39 | 1.734.784,95 | 27,4% |
| OŠ ”Braća Radić” Koprivnica | 1.581.250,01 | 1.956.160,60 | 23,7% |
| OŠ “Đuro Ester” Koprivnica | 874.184,95 | 1.098.181,84 | 25,6% |
| OŠ "Podolice" | 1.047.915,02 | 1.390.138,89 | 32,7% |
| COOR Podravsko sunce Koprivnica | 938.223,88 | 1.251.279,84 | 33,4% |
| Umjetnička škola Fortunat Pintarić Koprivnica | 603.406,98 | 840.801,26 | 39,3% |
| Muzej Grada Koprivnice | 221.460,49 | 950.446,56 | 329,2% |
| Knjižnica i čitaonica „Fran Galović“ Koprivnica | 662.807,51 | 540.142,92 | -18,5% |
| Pučko otvoreno učilište Koprivnica | 331.178,68 | 421.137,52 | 27,2% |
| Javna vatrogasna postrojba Grada Koprivnice | 1.177.935,55 | 1.510.021,62 | 28,2% |
| Agencija za poticanu stanogradnju Grada Koprivnice | 35.539,57 | 40.536,06 | 14,1% |
| **UKUPNO KONSOLIDIRANI RASHODI I IZDACI** | **21.627.529,05** | **34.120.564,26** | **57,8%** |
| *RAZRED 3* | *17.823.835,64* | *26.228.005,14* | *47,2%* |
| *RAZRED 4* | *3.188.605,35* | *7.230.837,05* | *126,8%* |
| *RAZRED 5* | *615.088,06* | *661.722,07* | *7,6%* |
| ***UKUPNO KONSOLIDIRANI RASHODI I IZDACI*** | ***21.627.529,05*** | ***34.120.564,26*** | ***57,8%*** |

**RASHODI POSLOVANJA** **(razred 3)** u 2025. godini ostvareni su u iznosu od 26.228.005,14 EUR što je za 8.404.169,50 EUR više u odnosu na 2024. godinu kada su isti ostvareni u iznosu od 17.823.835,64 EUR. U odnosu na plan, ostvarenje se bilježi indeksom 56.

**Rashodi za zaposlene (Skupina 31)**

Rashodi za zaposlene (311 i 313) realizirani su u većem iznosu u odnosu na prethodnu godinu za 34,4 posto, na razini od 12.536.442,58 EUR. Do povećanja je došlo radi sklapanja dodatka III. i IV kolektivnom ugovoru za službenike u namještenike u upravnim tijelima Grada Koprivnice i korekcije osnovice te povećanja ostalih materijalnih prava. Temeljem novog dodatka, povećane su sve stavke plaća za prekovremeni radi kao i doprinosi za plaće. Stupanjem na snagu Uredbe o nazivima radnih mjesta, uvjetima za raspored i koeficijentima za obračun plaće u javnim službama („Narodne novine“, br. 22/2024) značajno su se uvećali rashodi za zaposlene u javnim službama. Također, potpisani su novi dodatci kolektivnim ugovorima zaposlenika u kulturi, DV Tratinčica i JVP Grada Koprivnice kojima su se povećala materijalna prava sukladno novim dodacima kolektivnog ugovora, dok su se rashodi za zaposlene u JVP-u Grada Koprivnice uskladili sa novim Pravilnikom o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova. Rashodi za zaposlene će u osnovnim školama i JVP-u rasti i u drugom dijelu godine temeljem Odluke o visini osnovice za obračun plaće u javnim službama u 2025. godini („Narodne novine“, br. 155/2024) od 31.12.2024. godine kojom se osnovica uvećava za dodatnih 3% od 01. rujna 2025. godine.

Tablica 9. Rashodi za zaposlene po korisnicima

|  |  |  |  |
| --- | --- | --- | --- |
| **Korisnik/Podskupina** | **Ostvarenje I. - VI. 2024.g** | **Ostvarenje I. - VI. 2025.g** | **%** |
| Grad Koprivnica | 1.080.471,35 | 1.352.202,99 | 25,1% |
| Dječji vrtić Tratinčica | 1.551.313,14 | 2.319.434,08 | 49,5% |
| OŠ ”Antun Nemčić Gostovinski" Koprivnica | 1.063.634,37 | 1.411.567,96 | 32,7% |
| OŠ ”Braća Radić” Koprivnica | 1.232.125,32 | 1.603.259,61 | 30,1% |
| OŠ “Đuro Ester” Koprivnica | 675.396,11 | 897.803,06 | 32,9% |
| OŠ "Podolice" | 738.511,65 | 1.029.765,98 | 39,4% |
| COOR Podravsko sunce Koprivnica | 725.939,50 | 976.182,56 | 34,5% |
| Umjetnička škola Fortunat Pintarić Koprivnica | 507.921,18 | 660.826,08 | 30,1% |
| Muzej Grada Koprivnice | 166.737,08 | 256.569,04 | 53,9% |
| Knjižnica i čitaonica „Fran Galović“ Koprivnica | 324.723,24 | 381.758,78 | 17,6% |
| Pučko otvoreno učilište Koprivnica | 175.835,80 | 249.792,57 | 42,1% |
| Javna vatrogasna postrojba Grada Koprivnice | 1.058.232,71 | 1.364.011,37 | 28,9% |
| Agencija za poticanu stanogradnju Grada Koprivnice | 26.005,51 | 33.268,50 | 27,9% |
| **31 Rashodi za zaposlene** | **9.326.846,96** | **12.536.442,58** | **34,4%** |

**Materijalni rashodi (Skupina 32)**

Skupina 32 (Materijalni rashodi) bilježi ostvarenje od 8.537.741,23 EUR što predstavlja rast od 46 posto u odnosu na prethodnu godinu i ostvarenje od 57 posto plana.

Tablica 10. Materijalni rashodi po korisnicima

|  |  |  |  |
| --- | --- | --- | --- |
| **Korisnik/Podskupina** | **Ostvarenje I. - VI. 2024.g** | **Ostvarenje I. - VI. 2025.g** | **%** |
| Grad Koprivnica | 3.619.841,79 | 6.038.271,76 | 66,8% |
| Dječji vrtić Tratinčica | 392.258,29 | 470.828,55 | 20,0% |
| OŠ ”Antun Nemčić Gostovinski" Koprivnica | 294.205,32 | 317.773,49 | 8,0% |
| OŠ ”Braća Radić” Koprivnica | 336.930,17 | 347.695,53 | 3,2% |
| OŠ “Đuro Ester” Koprivnica | 197.464,20 | 197.238,62 | -0,1% |
| OŠ "Podolice" | 309.403,37 | 358.284,94 | 15,8% |
| COOR Podravsko sunce Koprivnica | 205.114,39 | 211.494,73 | 3,1% |
| Umjetnička škola Fortunat Pintarić Koprivnica | 95.485,42 | 98.587,41 | 3,2% |
| Muzej Grada Koprivnice | 49.884,83 | 85.158,64 | 70,7% |
| Knjižnica i čitaonica „Fran Galović“ Koprivnica | 71.360,15 | 89.199,71 | 25,0% |
| Pučko otvoreno učilište Koprivnica | 150.023,10 | 170.362,64 | 13,6% |
| Javna vatrogasna postrojba Grada Koprivnice | 116.576,14 | 145.624,37 | 24,9% |
| Agencija za poticanu stanogradnju Grada Koprivnice | 8.185,45 | 7.220,84 | -11,8% |
| **32 Materijalni rashodi** | **5.846.732,62** | **8.537.741,23** | **46,0%** |

Obzirom da materijalni rashodi predstavljaju značajni udio u ukupnim troškovima, isti će se obrazložiti na razini odjeljka ekonomske klasifikacije.

Što se tiče odjeljka 3211 – Službena putovanja bilježi se ostvarenje od 102.424,86 EUR što je u odnosu na prethodnu godinu više za 32 posto. Najveći rast bilježe DV Tratinčica zbog provedbe projekta Erasmus + 2024-1-HR01-KA121-SCH-000225323 kojeg u istom razdoblju 2024. godine nije bilo i Umjetnička škola Fortunat Pintarić jer je prema nastavnom planu i programu bilo prijavljeno i realizirano više natjecanja i stručnih usavršavanja zaposlenika za koje se je isplaćivala naknada.

Odjeljak 3212 – Naknade za prijevoz, za rad na terenu i odvojeni život bilježe rast od 6,5 posto i izvršenje od 256.851,03 EUR. Do rasta je došlo kod DV Tratinčica zbog većeg broja zaposlenih i povećanja naknade za prijevoz ugovorenom novim KU koji je u primjeni od kraja 2024. godine te kod osnovnih škola na području grada temeljem novog Temeljnog kolektivnog ugovora prema kojem postoji pravo za starije od 58 godina s kojim im se priznaje prijevoz i za udaljenost manju od 2 km.

Odjeljak 3213 – Stručno usavršavanje zaposlenika bilježe veću realizaciju u odnosu na 2024. godinu i ostvarenje od 31.477,04 EUR. Kod Grada porast se bilježi radi plaćenog seminara Hrvatskoj komori inženjera građevinarstva d.o.o. Kod korisnika značajni rast bilježe OŠ Braća Radić jer su u 2025. godini osim redovnog usavršavanja zaposlenika imali trošak osposobljavanja stručno komunikacijske posrednice u iznosu od 609,86 EUR i OŠ Antun Nemčić Gostovinski jer je početkom godine knjižen veliki rashod za osposobljavanje radnika za zaštitu od požara i rad na siguran način u iznosu od 1.081,25 EUR. POU Grada Koprivnice bilježi povećanje za stručno osposobljavanje djelatnika koji su bili polaznici edukacije za dizajn rasvjete i tečaja za ton majstora.

Odjeljak 3214 – Ostale nakade troškova zaposlenima bilježe rast i izvršenje od 3.363,02 EUR. Riječ je o kontu gdje se knjiže paušalne naknade za rad od kuće, naknade za loko vožnju. Navedena naknada kod DV Tratinčica ugovorena je novim KU koji je u primjeni od kraja 2024.godine stoga se kod tog korisnika evidentirao najveći rast.

Odjeljak 3221 – Uredski materijal i ostali materijalni rashodi bilježe realizaciju od 136.729,60 EUR što je za 6,2 posto manje nego lani. Najveći pad bilježi se kod osnovnih škola.

Odjeljak 3222 – Materijal i sirovine bilježe rast od 7 posto i izvršenje od 526.176,65 EUR. Najveći porast bilježi se kod Grada radi nabave rasadnog materijala za uzgoj sadnica u rasadničkoj proizvodnji.

Odjeljak 3225 – Sitni inventar i auto gume bilježe rast od 123,2 posto najviše radi nabave SI za potrebe osnivanja novog vrtića.

Odjeljak 3227 – Službena, radna i zaštitna odjeća i obuća bilježe realizaciju od 27.375,37 EUR. Pad je rezultat činjenice da je postupak jednostavne nabave sportske i radne odjeće te opreme kod JVP Grada Koprivnice proveden, ali se isporuka i plaćanje očekuje tek u drugom polugodištu.

Odjeljak 3231 – Usluge telefona, pošte i prijevoza bilježe realizaciju od 603.449,46 EUR što je za 12 posto više u odnosu na 2024. godinu. Posljedica je to kod Grada porasta troška sufinanciranja prijevoza osoba sa invaliditetom kao i javnog prijevoza na području grada kojeg provodi GKP "Komunalac", dok je kod osnovnih škola došlo do značajnog porasta troška prijevoza učenika.

Odjeljak 3232 – Usluge tekućeg i investicijskog održavanja bilježe značajno veću realizaciju u odnosu na prethodnu godinu zbog većih troškova unutar aktivnosti „Godišnje održavanje nerazvrstanih cesta“.

Odjeljak 3233 – Usluge promidžbe i informiranja ne bilježe značajno odstupanje u izvršenju troška.

Odjeljak 3235 – Zakupnine i najamnine bilježe veću realizaciju i trošak od 649.315,13 EUR što je za 18,4 posto više nego prethodne 2024. godine. Uzrok tomu je veći trošak najamnine gimnazije koja se plaća modelom JPP. Naime, ugovorena je mjesečna najamnina uz korekciju te ugovorene najamnine po utvrđenoj formuli koja koristi podatke indexa potrošačkih cijena i srednjeg tečaja EUR-a, baznog mjeseca i godine- 04/2006 i te podatke tekućeg mjeseca i godine za koji Tehnika SPV d.o.o. ispostavlja račun.

Odjeljak 3236 – Zdravstvene i veterinarske usluge bilježe veću realizaciju u odnosu na 2024. godinu i ostvarenje od 32,8 EUR. Uzrok tomu su veći troškovi u sklopu aktivnosti „Veterinarski poslovi-hvatanje, azil“, kod korisnika DV Tratinčica je promijenio konto knjiženja sistematskih pregleda sa 3121 na 3236 stoga se rast bilježi između ostalog i radi unificiranja prikaza istovjetnih troškova na razini konsolidacije.

Odjeljak 3237 – Intelektualne i osobne usluge bilježe rast od 81,1 posto i ostvarenje od 353.081,19 EUR. Rast se bilježi unutar aktivnosti „Građenje i opremanje kompleksa tržnice i polivalentnog centra - ITU“ , „Znanstveno inovacijski park - ITU“ te „Postrojenje za sortiranje odvojeno prikupljenog otpada Sortirnica Herešin“.

Odjeljak 3238 – Računalne usluge bilježe realizaciju od 84.169,76 EUR i povećanje od 7,1 posto u odnosu na 2024. godinu. Potpisima novih godišnjih ugovora održavanja postojećih računalnih programa koji su u velikoj mjeri usklađeni sa stopom inflacije došlo je do porasta troškova te vrste.

Odjeljak 3291 – Naknade za rad predstavničkih i izvršnih tijela, povjerenstva i slično bilježe značajni rast i ostvarenje od 530.492,11 EUR radi isplate naknada za provođenje izbora (predsjedničkih i lokalnih) što je teretilo prvu polovinu 2025. godine.

Odjeljak 3295 – Pristojbe i naknade bilježe realizaciju od 71.186,09 EUR što je za 55 posto više u odnosu na 2024. godinu. Rast troškova ove vrste posljedica je plaćanja naknada za obradu kredita (PBZ i HBOR zaduženja). Kod vrtića rashodi za pristojbe i naknade bilježe rast u prvom polugodištu 2025. zbog plaćanja naknade ovršnih postupaka javnom bilježniku, a zbog provođenja prisilne naplate nad dužnicima za boravak djece u vrtiću, dok istog rashoda prošle godine nije bilo.

**Financijski rashodi (Skupina 34)**

Financijski rashodi realizirali su se gotovo na istoj razini kao i 2024. godine i to u iznosu od 93.212,48 EUR.

Odjeljak 3423 – Kamate za primljene kredite i zajmove od kreditnih i ostalih financijskih institucija izvan javnog sektora bilježi rast od 8,4 posto u odnosu na 2024. godinu i realizaciju od 66.667,40 EUR. Kamate se realiziraju u skladu sa otplatnim planovima kredita, a ove godine knjižile su se i kamate kratkoročnog kredita kod PBZ-a.

Odjeljak 3434 – Ostali nespomenuti financijski rashodi bilježi realizaciju od 14.007,91 EUR. Do pada troškova je došlo zbog manjih isplata na ime dugova proisteklih iz ošasne imovine.

**Subvencije (Skupina 35)**

Subvencije su se izvršile na razini od 32 posto utvrđenog plana, riječ je o realizaciji od 174.302,15 EUR. Temeljem javnog poziva za podnošenje prijava za dodjelu potpora male vrijednosti iz Programa dodjele potpora male vrijednosti elektroničkim medijima za 2025. godinu isplaćen je iznos od 78.000,00 EUR. Prethodne godine takav javni poziv nije proveden, obzirom da su provedene nabave za usluge medija.

Tablica 11. Subvencije prema aktivnosti u proračunu

|  |  |  |  |
| --- | --- | --- | --- |
| **Aktivnost u proračunu** | **Ostvarenje I. - VI. 2024.g** | **Ostvarenje I. - VI. 2025.g** | **%** |
| Informiranje i odnosi s javnošću | 0,00 | 78.000,00 | - |
| Sufinanciranje-Razvojna agencija Sjever-DAN | 53.090,00 | 53.090,00 | 0,0% |
| Sufinanciranje-Regionalna energetska agencija Sjever | 20.000,00 | 20.000,00 | 0,0% |
| "ENTER KOPRIVNICA" d.o.o. | 13.250,00 | 17.500,00 | 32,1% |
| GKP "Komunalac" d.o.o. | 15.366,26 | 4.459,03 | -71,0% |
| Subvencije poljoprivrednicima i poduzetnicima | 1.659,29 | 473,12 | -71,5% |
| Veterinarski poslovi-mikročipiranje | 800,00 | 780,00 | -2,5% |
| **35 Subvencije** | **104.165,55** | **174.302,15** | **67,3%** |

**Pomoći dane u inozemstvo i unutar općeg proračuna (Skupina 36)**

Što se tiče pomoći – skupina 36, iste su realizirane u iznosu od 2.855,00 EUR što je u odnosu na 2024. godinu rast od pad od 99 posto kada su iste realizirane u iznosu od 206.266,02 EUR. U 202. godini realizirana je isplata Sveučilištu Sjever te isplate DV Čarobna šuma za sufinanciranje cijene boravka djece.

**Naknade građanima i kućanstvima na temelju osiguranja i druge naknade (Skupina 37)**

Skupina 37 – Naknade građanima i kućanstvima na temelju osiguranja i druge naknade bilježe rast od 18,8 posto i realizaciju od 589.032,39,19 EUR. Porast je posljedica većih isplata unutar svih aktivnosti, a posebno „Naknade za troškove stanovanja“, „Darivanja osoba s invaliditetom“, „Pomoć za podmirenje troškova djeteta za pohađanje dječjeg vrtića", „Veterinarski poslovi-hvatanje, azil“ i „Sufinanciranje cijene smještaja djece kod dadilja“.

**Ostali rashodi (Skupina 38)**

Ostali rashodi realizirani su u iznosu od 4.294.419,31 EUR što je za 145,3 posto više nego prethodne 2024. godine. U odnosu na plan riječ je o ostvarenju od 86 posto plana.

Što se tiče tekućih donacija ogroman skok bilježi se kao posljedica stupanja na snagu novog Pravilnika o proračunskom računovodstvu i računskom planu („Narodne novine“, br. 158/2023) prema kojem se tekuće donacije evidentiraju se prema nastanku događaja, odnosno u trenutku donošenja odluke nadležnog tijela o dodjeli donacije pod uvjetom da je iznos donacije mjerljiv te da se odnosi na izvještajno razdoblje.

Odjeljak 3821 – Kapitalne donacije neprofitnim organizacijama bilježi ostvarenje od 388.500,00 EUR radi isplate donacije unutar aktivnosti "Sufinanciranje programa Vatrogasne zajednice" kojim se sufinancira izgradnja spremišta DV Jagnjedovec.

Odjeljak 3831 – Naknade šteta pravnim i fizičkim osobama tijekom 2025. godine ne bilježi realizaciju, dok je ista 2024. godine iznosila 380,55 EUR. Riječ je bilo o isplati Agencije za poticanu stanogradnju Grada Koprivnice stanaru uslijed nastale štete.

Odjeljak 3861 – Kapitalne pomoći kreditnim i ostalim financijskim institucijama te trgovačkim društvima u javnom sektoru realiziran je u iznosu od 318.144,83 EUR što je za 121,5 posto više u odnosu na 2024. godinu kada je isti realiziran u iznosu od 140.571,99 EUR. Do velikog porasta je došlo radi ulaganja u sportske objekte koje provodi GKP Komunalac.

**RASHODI ZA NABAVU NEFINANCIJSKE IMOVINE (Razred 4)** u prvom polugodištu 2025. godine ostvareni su u iznosu od 7.230.837,05 EUR što je za 126,8 posto više nego prethodne godine kada su rashodi te vrste utvrđeni u iznosu od 3.188.605,35 EUR.

Odjeljak 4111 – Zemljište bilježi manju realizaciju i izvršenje od 48.773,17 EUR radi manje realiziranih kupnji zemljišta za potrebe provođenja aktivnosti iz Programa građenja.

Odjeljak 4212 – Poslovni objekti bilježi realizaciju od 3.141.173,51 EUR što predstavlja značajno veću realizaciju u odnosu na onu iz 2024. godine kada je ista iznosila 249.233,36 EUR. Najznačajnije stavke troška odnose se na trošak izgradnje DV Bajer ( 2.781.510,90 EUR), zatim početak dogradnje OŠ Braća Radić u iznosu od 143.804,96 EUR, energetsku obnovu OŠ "Đuro Ester" u iznosu od 56.345,53 EUR te trošak aktivnosti „Građenje i opremanje kompleksa tržnice i polivalentnog centra – ITU“.

Odjeljak 4213 – Ceste bilježe realizaciju od 1.753.573,76 EUR. Najznačajniji trošak odnosi se na izgradnju rotora i staze Štaglinec – Draganovec.

Odjeljak 4214 – Ostali građevinski objekti bilježe realizaciju od 505.995,79 EUR što je osjetno manje u odnosu na 2024. godinu kada su troškovi te vrste bili 2.023.383,44 EUR. Dok se prethodne godine rekonstruirala javna rasvjeta, ove godine troškovi se bilježe u aktivnostima Sanaciji Sinagoge i izgradnji postrojenja za sortiranje odvojeno prikupljenog otpada Sortirnica Herešin.

Podskupina 422 – Postrojenja i oprema bilježe realizaciju od 162.126,15 EUR, točnije 252,6 posto više u odnosu na realizaciju iz 2024. godine.

Odjeljak 4221 – Uredska oprema i namještaj bilježe realizaciju od 48.727,13 EUR, što je za 139,4 posto više nego 2024. godine. Najznačajniji pojedinačni trošak bilježi Grad Koprivnica obzirom da je realizirana nabava monitora, kamera, objektiva, TV i tableta, kao i nabava prijenosnih računala za vijećnike i zaposlenike.

Odjeljak 4223 – Oprema za održavanje i zaštitu ove godine bilježi realizaciju od 80 posto prošlogodišnje i izvršenje od 7.143,76 EUR. Najznačajniji trošak bilježi COOR Podravsko sunce radi nabavki 6 klima uređaja.

Odjeljak 4226 – Sportska i glazbena oprema prošle godine ne bilježila realizaciju dok je ista 2025. godine iznosila 80.432,26 EUR. Postupkom javne nabave Umjetničke škole Fortunat Pintarić nabavljena je glazbena oprema i to trombon, euphoni, harmonika, gitara, violina, klarinet, pijanino, klavir i klavirska stolica.

Odjeljak 4227 – Uređaji, strojevi i oprema za ostale namjene ne bilježi odstupanje u odnosu na prethodnu godinu.

Odjeljak 4231 – Prijevozna sredstva u cestovnom prometu ove godine bilježi realizaciju od 96.131,55 EUR dok je ista prethodne godine iznosila 212.212,00 EUR. Ove godine DV Tratinčica je nabavio dostavni kombi dok je COOR Podravsko sunce realiziralo kupnju e-kombi Opel Vivaro. Veliki trošak iz 2024. godine realiziran je kod korisnika Knjižnica i čitaonica Fran Galović (nadogradnja bibliobusa).

Odjeljak 4241 – Knjige bilježe rast od 21,1 posto i realizaciju od 64.542,50 EUR. Trošak je to kojeg bilježi Knjižnica i čitaonica Fran Galović u najvećem dijelu (64.065,85 EUR), dok se ostatak od 476,65 EUR odnosi na nabavke knjiga OŠ Braća Radić i OŠ Podolice.

Odjeljak 4242 – Umjetnička djela (izložena u galerijama, muzejima i slično); Od Udruge za pomoć osobama s intelektualnim teškoćama Latice nabavljena je umjetnička slika "Brian Ferry, New York City" umjetnika Stephana Lupina.

Odjeljak 4262 – Ulaganja u računalne programe bilježi realizaciju od 4.645,00 EUR i to samo kod Grada Koprivnice gdje se evidentirao trošak nabave Microsoft Windows server kompleta.

Odjeljak 4263 – Umjetnička, literalna i znanstvena djela bilježe realizaciju od 22.007,10 EUR. Riječ je o troškovima izrade PPUG.

Podskupina 451 – Dodatna ulaganja na građevinskim objektima bilježe realizaciju od 1.428.107,79 EUR. Trošak je najvećim dijelom realiziran u sklopu aktivnosti "Znanstveno inovacijski park - ITU" te energetske obnove zgrade Muzeja kod korisnika Muzej Grada Koprivnice.

Tablica 122. Rashodi za nabavu nefinancijske imovine po korisnicima i aktivnostima

|  |  |
| --- | --- |
| **Aktivnost u proračunu** | **Ostvarenje I. - VI. 2025.g** |
| **Grad Koprivnica** | **6.336.671,45** |
| Izgradnja i opremanje dječjeg vrtića Bajer | 2.781.510,90 |
| Izgradnja i rekonstrukcija prometnica, staza, parkirališta, javne rasvjete i oborinske odvodnje | 1.110.950,48 |
| Znanstveno inovacijski park - ITU | 790.635,10 |
| Izgradnja rotora u Starogradskoj ulici | 424.802,85 |
| Izgradnja staze Štaglinec - Draganovec | 388.864,27 |
| Postrojenje za sortiranje odvojeno prikupljenog otpada Sortirnica Herešin | 196.601,19 |
| Sanacija Sinagoge | 149.287,18 |
| Dogradnja OŠ "Braća Radić" | 143.804,96 |
| Građenje i opremanje kompleksa tržnice i polivalentnog centra - ITU | 84.450,00 |
| Energetska obnova OŠ "Đuro Ester" | 56.345,53 |
| Kapitalna ulaganja u opremu i računalne programe | 45.332,50 |
| Rekonstrukcija i opremanje područne škole Starigrad | 26.812,50 |
| Kapitalni rashodi | 25.380,00 |
| Kapitalna ulaganja u školstvo | 24.787,12 |
| Rekonstrukcija i opremanje područne škole Reka | 23.462,50 |
| Društveni domovi | 23.086,51 |
| PPU I GUP | 14.334,06 |
| Ostali prostorni planovi | 7.673,04 |
| Izgradnja dječjih igrališta i sportsko - rekreacijskih sadržaja | 6.719,25 |
| Unaprjeđenje sustava javnog prijevoza na urbanom području Koprivnica | 5.737,50 |
| Održavanje ostalih objekata | 4.044,01 |
| Tekući rashodi | 2.050,00 |
| **DJEČJI VRTIĆ "TRATINČICA" KOPRIVNICA** | **58.648,50** |
| Odgojno i administrativno tehničko osoblje - D.V. "Tratinčica" | 41.629,00 |
| Unapređenje standarda -vlastiti prihodi | 17.019,50 |
| **OSNOVNA ŠKOLA "ANTUN NEMČIĆ GOSTOVINSKI"** | **3.898,00** |
| Unapređenje standarda u školama-izvor vlastiti prihodi | 3.898,00 |
| **OSNOVNA ŠKOLA "BRAĆA RADIĆ"** | **3.417,46** |
| Unapređenje standarda u školama-izvor vlastiti prihodi | 3.314,45 |
| Redovna djelatnost osnovnih škola | 103,01 |
| **OSNOVNA ŠKOLA "ĐURO ESTER"** | **2.998,53** |
| EU projekti | 2.428,53 |
| Unapređenje standarda u školama - izvor vlastiti prihodi i Ministarstvo za mentorstvo | 570,00 |
| **OSNOVNA ŠKOLA "PODOLICE"** | **2.060,20** |
| CDŠ | 1.998,00 |
| Unapređenje standarda u školama - izvor vlastiti prihodi i Ministarstvo za mentorstvo | 62,20 |
| **CENTAR ZA ODGOJ, OBRAZOVANJE I REHABILITACIJU PODRAVSKO SUNCE KOPRIVNICA** | **63.602,55** |
| Redovna djelatnost osnovnih škola | 36.417,55 |
| Decentralizirane funkcije osnovnog školstva - COOR " Podravsko sunce" | 27.185,00 |
| **UMJETNIČKA ŠKOLA FORTUNAT PINTARIĆ** | **81.367,26** |
| Unapređenje standarda u školama -vlastiti prihodi | 81.367,26 |
| **MUZEJ GRADA KOPRIVNICE** | **608.703,63** |
| Energetska obnova zgrade Muzeja grada Koprivnice | 605.182,57 |
| Redovna muzejska djelatnost | 3.521,06 |
| **KNJIŽNICA I ČITAONICA "FRAN GALOVIĆ" KOPRIVNICA** | **69.111,72** |
| Redovna knjižnična djelatnost - 10 KNJIŽNICA I ČITAONICA "FRAN GALOVIĆ" | 47.667,93 |
| BIBLIOBUSNA KNJIŽNIČNA DJELATNOST - 10 KNJIŽNICA I ČITAONICA "FRAN GALOVIĆ" | 15.770,14 |
| NABAVA OPREME - 10 KNJIŽNICA I ČITAONICA "FRAN GALOVIĆ" | 5.045,87 |
| Književno - nakladnička djelatnost - BIBLIOBUS | 627,78 |
| **PUČKO OTVORENO UČILIŠTE KOPRIVNICA** | **357,75** |
| Filmska djelatnost - 08 PUČKO OTVORENO UČILIŠTE | 357,75 |
| **Ukupni zbroj** | **7.230.837,05** |

**IZDACI ZA FINANCIJSKU IMOVINU I OTPLATE ZAJMOVA (Razred 5)** u prvom polugodištu 2025. godine ostvareni su u iznosu od 661.722,07 EUR, za 7,6 posto više u odnosu na 2024. godinu. Isplate studentskih stipendija su se ostvarile na većoj razini u odnosu na prethodnu godinu za 27,5 posto. Razlog tomu su povećani iznosi stipendija.

Što se tiče odjeljka 5443 – Otplata glavnice primljenih kredita od tuzemnih kreditnih institucija izvan javnog sektora realizirao se na razini od 439.469,52 EUR. Iznos predstavlja otplate rata dugoročnih kredita koje grad ima u korištenju, a sve sukladno dospijećima.

## Rezultat poslovanja

Sukladno članku 21., stavku 1. Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“, br. 85/23) obrazloženje općeg dijela izvještaja o izvršenju proračuna jedinica lokalne i područne (regionalne) samouprave sadrži prikaz manjka odnosno viška proračuna jedinica lokalne i područne (regionalne) samouprave.

Nastavno na iznijeto, tabelarni prikaz konsolidiranog rezultata po korisniku koji ulazi u sustav Riznice te Grada Koprivnice kao osnivača istih nalazi se u nastavku.

Tablica 133. Konsolidirani rezultat Proračuna na dan 30.06.2025. godine

|  |  |  |  |  |  |
| --- | --- | --- | --- | --- | --- |
| **Naziv** | **Preneseni rezultat 31.12.2024. god.** | **Prihodi 06/2025.** | **Rashodi 06/2025.** | **Rezultat 06/2025.** | **IZVRŠENJE PRORAČUNA 30.06.2025.** |
| Grad Koprivnica | ***-872.853,98*** | 20.578.332,81 | 25.296.222,00 | -4.717.889,19 | ***-5.590.743,17*** |
| Dječji vrtić Tratinčica | ***-63.944,37*** | 2.643.906,96 | 2.870.211,39 | -226.304,43 | ***-290.248,80*** |
| OŠ ”Antun Nemčić Gostovinski” Koprivnica | ***-124.888,62*** | 1.693.811,37 | 1.734.784,95 | -40.973,58 | ***-165.862,20*** |
| OŠ ”Braća Radić” Koprivnica | ***-67.215,07*** | 1.780.328,85 | 1.956.160,60 | -175.831,75 | ***-243.046,82*** |
| OŠ “Đuro Ester” Koprivnica | ***-21.708,38*** | 979.481,65 | 1.098.181,84 | -118.700,19 | ***-140.408,57*** |
| OŠ "Podolice" | ***45.150,39*** | 1.209.224,10 | 1.390.138,89 | -180.914,79 | ***-135.764,40*** |
| COOR Podravsko sunce Koprivnica | ***-47.091,52*** | 1.151.866,40 | 1.251.279,84 | -99.413,44 | ***-146.504,96*** |
| Umjetnička škola Fortunat Pintarić Koprivnica | ***308.248,34*** | 669.946,66 | 840.801,26 | -170.854,60 | ***137.393,74*** |
| Muzej Grada Koprivnice | ***-184.585,96*** | 716.989,45 | 950.446,56 | -233.457,11 | ***-418.043,07*** |
| Knjižnica i čitaonica „Fran Galović“ Koprivnica | ***-6.959,69*** | 600.207,90 | 540.142,92 | 60.064,98 | ***53.105,29*** |
| Pučko otvoreno učilište Koprivnica | ***-26.318,84*** | 472.267,99 | 421.137,52 | 51.130,47 | ***24.811,63*** |
| Javna vatrogasna postrojba Grada Koprivnice | ***-105.194,81*** | 1.357.481,88 | 1.510.021,62 | -152.539,74 | ***-257.734,55*** |
| Agencija za poticanu stanogradnju Grada Koprivnice | ***221.169,73*** | 21.510,94 | 40.536,06 | -19.025,12 | ***202.144,61*** |
|  | **-946.192,78** |  |  | **-6.024.708,49** | **-6.970.901,27** |

# Dodaci

## Popis tablica

[Tablica 1. Struktura konsolidiranih prihoda i primitaka Grada Koprivnice i 12 proračunskih korisnika 2](#_Toc174701572)

[Tablica 2. Ostvarene pomoći po korisnicima 3](#_Toc174701573)

[Tablica 3. Ostvarenje prihoda od imovine po korisnicima 5](#_Toc174701574)

[Tablica 4. Ostvarenje prihoda od upravnih i administrativnih pristojbi, pristojbi po posebnim propisima i naknada po korisnicima 5](#_Toc174701575)

[Tablica 5. Ostvarenje prihoda od prodaje proizvoda i robe te pruženih usluga, prihodi od donacija te povrati po protestiranim jamstvima po korisnicima 6](#_Toc174701576)

[Tablica 6. Ostvarenje prihoda od kazni, upravnih mjere i ostali prihodi po korisnicima 7](#_Toc174701577)

[Tablica 7. Prihodi od prodaje nefinancijske imovine po korisnicima 7](#_Toc174701578)

[Tablica 8. Struktura konsolidiranih rashoda i izdataka Grada Koprivnice i 12 proračunskih korisnika 7](#_Toc174701579)

[Tablica 9. Rashodi za zaposlene po korisnicima 8](#_Toc174701580)

[Tablica 10. Materijalni rashodi po korisnicima 9](#_Toc174701581)

[Tablica 11. Subvencije prema aktivnosti u proračunu 10](#_Toc174701582)

[Tablica 12. Rashodi za nabavu nefinancijske imovine po korisnicima i aktivnostima 12](#_Toc174701583)

[Tablica 13. Konsolidirani rezultat Proračuna na dan 30.06.2025. godine 14](#_Toc174701584)