**Slika na kojoj se prikazuje emblem, značka, grb, simbol

Opis je automatski generiran**

**NOVI PRIJEDLOG OBRAZLOŽENJA POLUGODIŠNJEG IZVJEŠTAJA O IZVRŠENJU FINANCIJSKOG PLANA JAVNE VATROGASNE POSTROJBE GRADA KOPRIVNICE ZA 2025. GODINU**

Javnu vatrogasnu postrojbu Grada Koprivnice (u daljnjem tekstu: JVP) osnovao je Grad Koprivnica aktom Gradskog poglavarstva– Odlukom o osnivanju Javne vatrogasne postrojbe Grada Koprivnice od 22. prosinca 1999. godine („Glasnik Grada Koprivnice“ broj 6/99, 5/09). JVP je pravni slijednik Vatrogasne postaje Koprivnica, Ministarstva unutarnjih poslova Republike Hrvatske, Policijske uprave Koprivničko-križevačke.

Djelatnost JVP je sudjelovanje u provedbi preventivnih mjera zaštite od požara i tehnoloških eksplozija, gašenje požara i spašavanje ljudi i imovine ugroženih požarom i tehnološkom eksplozijom, pružanje tehničke pomoći u nezgodnim i opasnim situacijama te obavljanje drugih poslova u nesrećama, ekološkim i inim nesrećama, a provodi se na kopnu, moru, jezerima i rijekama.

JVP obavlja i gospodarsku djelatnost, koja uključuje pružanje usluga vatrogasnih dežurstava i preventivno-operativnih poslova za industriju, servis vatrogasnih aparata, usluge prijevoza vode te nadzor nad vatrodojavnim sustavima.

JVP je u sustavu poreza na dodanu vrijednost (PDV) od 07.03.2000. godine.

Na dan 30. lipnja 2025. godine, u JVP-u je ukupno bilo 76 zaposlenih radnika, od kojih je 1 vatrogasac početnik, 5 vatrogasaca pripravnika, 8 radnika u prvoj smjeni te 62 profesionalna vatrogasca raspoređena po smjenama i lokacijama prema dnevnom rasporedu službe.

Dio operativnih vatrogasaca raspoređen je i obavljao je poslove operativnog dežurstva na lokacijama:

* + Podravka d.d., Ante Starčevića 32, 48000 Koprivnica,
  + Podravka d.d. Tvornica juha i Vegete, Danica 12, 48000 Koprivnica,
  + Podravka d.d. Tvornica Danica, Đelekovečka cesta 21, 48000 Koprivnica,
  + Belupo d.d., Danica 5, 48000 Koprivnica,
  + Bilokalnik – IPA d.d., Dravska ulica 19, 48000 Koprivnica,
  + Hartmann d.o.o., Dravska ulica 13, 48000 Koprivnica.

U prvoj smjeni (od 07-15 sati) zaposleno je 8 radnika, a to su: zapovjednica, voditelj stručne službe za opće poslove računovodstvo i financije, vatrogasni instruktor, voditelj vatrogasnog operativnog dežurstva, vatrogasac viši referent, stručnjak zaštite na radu, voditelj vatrogasne grupe-referent, voditelj servisa vatrogasnih aparata, spremačica.

Sukladno članku 32. Zakonu o vatrogastvu („ Narodne novine“ broj: 125/19,114/22,155/23), JVP-om upravlja Vatrogasno vijeće koje broji 5 članova, dok je zastupa i predstavlja Zapovjednica postrojbe. Članovi se biraju na mandat od 5 godina, a čine ga 1 predstavnik Hrvatske vatrogasne zajednice, 1 predstavnik Vatrogasne zajednice županije, 1 predstavnik Područne vatrogasne zajednice, 1 predstavnik osnivača, 1 predstavnik radnika JVP Koprivnica. Članovi Vatrogasnog vijeća nemaju pravo na naknadu.

**Zakonski okvir na kojem se zasniva program** čine zakoni i pravilnici Republike Hrvatske:

* Zakon o vatrogastvu („Narodne novine“, br. 125/19, 114/22 i 155/23),
* Zakon o ustanovama („Narodne novine“, br. 76/93, 29/97, 47/99, 35/08, 127/19, 151/22),
* Zakon o radu („Narodne novine“, br. 93/14, 127/17, 98/19, 151/22, 46/23 i 64/23),
* Zakon o proračunu („Narodne novine“, br. 144/21),
* Zakon o zaštiti od požara („Narodne novine“, br. 92/10, 114/22),
* Zakon o sustavu civilne zaštite („Narodne novine“, br. 82/15, 118/18, 31/20, /20/21, 114/22),
* Odluka o donošenju Procjene rizika od velikih nesreća za Grad Koprivnicu (GGK 7/21)
* Odluka o donošenju Plana djelovanja civilne zaštite Grada Koprivnice (GGK 3/22)
* Odluka o donošenju Procjene ugroženosti od požara i tehnološko eksplozije za Grad Koprivnicu i Plana zaštite od požara za Grad Koprivnicu, GGK 3/15., 3/16. i KLASA:214-01/18-01/0012, URBOJ: 2137/01-03/8-18-1 OD 17.7.2018.; KLASA: 214-01/18-01/0012, URBROJ: 2137/01-03-01/4-19-14 OD 11.6.2019.
* Odluka o određivanju pravnih osoba od interesa za sustav civilne zaštite Grada Koprivnice (GGK 7/18)
* Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara na području Grada Koprivnice za 2023. godinu (GGK 2/23)
* Plan aktivnog uključivanja svih subjekata zaštite od požara na području Grada Koprivnice u protupožarnoj sezoni u 2023. godini (GGK 2/23)
* Odluka o povjerenicima civilne zaštite Grada Koprivnice i njihovim zamjenicima (GGK 6/19)
* Odluka o imenovanju koordinatora na lokaciji Grada Koprivnice (GGK 10/18 i 4/22)
* Odluka o određivanju operativnih snaga zaštite i spašavanja i pravnih osoba i ostalih subjekata od interesa za zaštitu i spašavanje na području Grada Koprivnice (GGK 1/12 i 1/13)
* Odluka i Zaključaka, te odredbi Vlade Republike Hrvatske, odredbi Ministarstva unutarnjih poslova, Zapovjedi i uputa službe za vatrogastvo.

Osim navedenih zakona i pravilnika temeljem kojih JVP obavlja redovnu djelatnost u služni protupožarne zaštite, navedeno realizira i putem sljedećih akata:

* Statut JVP Koprivnica **(**KLASA:011-03/24-01/1, URBROJ:2137-98/24-2, od 30.12.2024)
* Kolektivnom ugovoru za radnike Javne vatrogasne postrojbe Grada Koprivnice, (KLASA: 152-01/22-01/0007, URBROJ: 2137-1-03/2-23-8, 10.02.2023. godine i KLASA:152-01/22-01/0007, URBROJ: 2137-1-03/2-24-15, od 01.03.2024. godine, KLASA: 152-01/22-01/0007, Urbroj:2137-1-03/2-24-27 od 09.12.2024. godine)
* Pravilnik o unutarnjem ustrojstvu i načinu rada Javne vatrogasne postrojbe Grada Koprivnice, (KLASA: 011-03/24-01/2, URBROJ: 2137-98/24-3 od 31.10.2024. godine).

1. **OBRAZLOŽENJE PRIJEDLOGA OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

Prijedlog Financijskog plana Javne vatrogasne postrojbe Grada Koprivnice za 2025. godinu i projekcije za 2026. i 2027. godinu, usvojen je na 12. sjednici Vatrogasnog vijeća održanoj 12.12.2024. godine, te je iznosio 2.904.866,00 EUR, a isti se nalazi unutar Prijedloga polugodišnjeg izvještaja o izvršenju financijskog plana Javne vatrogasne postrojbe Grada Koprivnice za 2025. godinu.

* 1. **PRIHODI I PRIMICI**

Ukupno realizirani prihodi i primici Javne vatrogasne postrojbe Grada Koprivnice (u daljnjem tekstu: JVP) u prvih šest mjeseci 2025. godine iznosili su 1.357.481,88 EUR. Svi ostvareni prihodi odnose se na prihode poslovanja. Od navedenog iznosa, prihodi iz nadležnog proračuna ostvareni su u visini od 907.512,35 EUR, dok su prihodi od pruženih usluga i vlastitih prihoda, koji uključuju prihode od prodaje proizvoda, robe i usluga, ostvareni u iznosu od 449.969,53 EUR.

Sukladno očekivanjima, JVP najveći dio svojih prihoda ostvaruje iz nadležnog proračuna, i to u udjelu od 62 %, dok prihod od vlastite djelatnosti čini preostalih 38 %.

U tabelarnom prikazu struktura prihoda i primitaka na razini skupine ekonomske klasifikacije, kao i usporedba ostvarenja u odnosu 06 mjeseci 2025. godine izgleda kako slijedi:

Tablica 1. struktura prihoda i primitaka na razini skupine ekonomske klasifikacije

|  |  |  |  |  |
| --- | --- | --- | --- | --- |
| Skupina | Naziv prihoda | Ostvarenje I-VI/2024 | Ostvarenje I-VI/2025 | Indeks |
| 66 | Prihodi od prodaje proizvoda i robe, te pruženih usluga, prihodi od donacija | 506.628,72 | 449.969,53 | 89 |
| 67 | Prihodi iz nadležnog proračuna i od HZZO-a temeljem ugovornih obveza | 825.426,97 | 907.512,35 | 110 |
| **6** | **Ukupno razred 6** | **1.332.055,69** | **1.357.481,88** | **102** |

**Prihodi od prodaje proizvoda i robe te pruženih usluga i prihodi od donacija (Skupina 66)**

Najznačajniju podskupinu prihoda čine Prihodi od prodaje proizvoda i robe te pruženih usluga (661) koji su realizirani iz izvora Vlastiti prihodiu iznosu od 449.959,53 EUR. Vlastiti prihodi, ostvareni su obavljanjem poslova na tržištu, na temelju sklopljenih ugovora protupožarnog osiguranja industrije, te priključaka na vatrodojavnu centralu za 2025. godinu. Osim ugovorenih usluga tu su i prihodi koji se naplaćuju sukladno cjeniku ostalih usluga, te prihodi od Servisa vatrogasnih aparata. Vlastiti prihodi bilježe pad od 11% u odnosu na prethodnu godinu, odnosno smanjenje od -56.659,19 EUR. U odnosu na plan riječ je o izvršenju od 37 %.

Taj pad najvećim je dijelom posljedica usklađenja dospijeća plaćanja računa za pružene usluge vatrogasnog dežurstva u industriji. Naime, u prethodnom razdoblju zabilježene su veće uplate zbog naplate računa iz 2023. godine koji su dospjeli kasnije, a plaćeni su tijekom 2024. godine, dok su u 2025. godini računi naplaćeni u skladu s ugovorenim kraćim rokovima dospijeća, što je rezultiralo nižim prihodima u promatranom razdoblju.

**Prihodi iz nadležnog proračuna i od HZZO-a temeljem ugovornih obveza (skupina 67)**

Prihodi skupine raspoređeni su u podskupinu Prihodi iz nadležnog proračuna za financiranje redovne djelatnosti proračunskih korisnika (671) koja bilježi prihode iz Proračuna grada Koprivnice, iz izvora financiranja 11 opći prihodi i primici u iznosu 452.385,18 EUR. Prihodi uključuju i sredstva koja se ostvaruju sukladno Uredbi Vlade Republike Hrvatske o načinu financiranja decentraliziranih funkcija, te izračuna iznosa pomoći izravnavanja za decentralizirane funkcije jedinica lokalne i područne samouprave za 2025. godinu iz izvora prihodi za decentralizirane funkcije u iznosu 236.880,10 EUR, te pomoći unutar općeg proračuna 218.247,07 EUR. Prihodi iz nadležnog proračuna za financiranje poslovanja iskazani šifrom 67, bilježe rast od 9,9 %, odnosno povećanje od 82.085,38 EUR u odnosu na prethodnu godinu. Povećanje prihoda najvećim dijelom rezultat je plaćanja rashoda iz prosinca 2024. godine, čime se ostvaruje evidentiranje navedenog prihoda u 2025. godini.

Ova datoteka je stvorena od Oracle Reports-a. Molim vas pregledajte ovaj dokument na nanačin Straničnog razmještaja.

* 1. **RASHODI I IZDACI**

Tablica 2. Struktura rashoda izgleda kako slijedi:

|  |  |  |  |
| --- | --- | --- | --- |
| Skupina | Ostvarenje I. -VI. 2024.g | Ostvarenje I. -VI. 2025.g | Indeks |
| 31 Rashodi za zaposlene | 1.058.232,71 | 1.364.011,37 | 129 |
| 32 Materijalni rashodi | 116.576,14 | 145.624,37 | 125 |
| 34 Financijski rashodi | 43,95 | 55,88 | 127 |
| 37 Naknade građanima i kućanstvima na temelju osiguranja i druge naknade | 0,00 | 330,00 | 0 |
| 45 Rashodi za dodatna ulaganja na nefinancijskoj imovini | 3.082,75 | 0,00 | 0 |
| RAZRED 3 | 1.174.852,80 | 1.510.021,62 | 129 |
| RAZRED 4 | 3.082,75 | 0,00 | 0 |
| **UKUPNI RASHODI** | **1.177.935,55** | **1.510.021,62** | **128** |
|  |  |  |  |

* + 1. **RASHODI POSLOVANJA**

**U okviru ukupnih rashoda, rashodi poslovanja (razred 3)** realizirani su u iznosu od 1.510.021,62 EUR, što je 28,5 % više nego u istom razdoblju prethodne godine kada su isti izvršeni na razini od 1.174.852,80 EUR. Rast rashoda najviše je povezan s promjenama u sustavu plaća i naknada zaposlenih (zakonske izmjene i kolektivni ugovor), povećanom nabavom i održavanjem opreme, te dodatnim ulaganjima u stručnu edukaciju i održavanje vozila i opreme. Dodatni utjecaj ima i strukturiranje i korekcija knjiženja troškova, primjerice kod ostalih usluga i pristojbi. Sufinanciranje školovanja, sistematski pregledi, nabava mobilnih uređaja, rast potrošnje energenata, također pridonose blago većim rashodima u specifičnim segmentima.

**Skupina 31/Rashodi za zaposlene** bilježe rast u odnosu na prethodnu godinu od 28,9%, odnosno govorimo o izvršenju od 1.364.011,37 EUR. Podskupine ( 311, 312 i 313) realizirane su u većem iznosu u odnosu na prethodnu godinu. Najveća odstupanja kod rashoda poslovanja u odnosu na prethodnu godinu bilježi povećanje skupine rashodi za zaposlene iskazani pod šifrom 31 u iznosu od 305.778,66 EUR. Ovo povećanje prvenstveno je rezultat promjena nastalih temeljem Zakona o vatrogastvu (Narodne novine br. 125/19, 114/22, 155/23) te donošenjem Uredbe o visini dodataka na osnovni koeficijent za radna mjesta profesionalnih vatrogasaca („Narodne novine“ br. 92/2024)i Pravilnika o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca („Narodne novine“ br. 85/2024). Na temelju navedenog Pravilnika i Uredbe, od 9. prosinca 2024. godine stupio je na snagu novi Dodatak II. Kolektivnog ugovora za radnike JVP, kojim su izmijenjeni nazivi radnih mjesta i koeficijenti složenosti poslova.

Također, unutar skupine 31, u 2025. godini bilježi se smanjenje ostalih rashoda za zaposlene za 39% u odnosu na prethodnu godinu. Ovo smanjenje prvenstveno je rezultat isplate triju oporezivih otpremnina sukladno pravima iz Kolektivnog ugovora, koje su povećale rashode u prethodnoj godini, dok je u 2025. godini ta obveza izostala. Istovremeno, tijekom 2024. godine zabilježeno je povećanje neoporezive isplate za prehranu, što je također utjecalo na strukturu rashoda i doprinijelo relativnom smanjenju ove stavke u tekućoj godini-najvećim dijelom.

**Skupina 32 /Materijalni rashodi** bilježe rast i realizaciju od 145.624,37 EUR u odnosu na prethodnu godinu u iznosu od 24,9%, odnosno veći su za 29.048,23 EUR. Izvršenje se bilježi na 50% plana.

**Podskupina 321**-Naknade troškova zaposlenima bilježi realizaciju od 78.906,24 EUR.

Odjeljak 3211 službena putovanja bilježe pad od 37,50%. Pad je najvećim dijelom uzrokovan sudjelovanjem troje radnika na stručnom skupu u Opatiji, u odnosu na prethodnu godinu kada je sudjelovalo pet radnika, što je izravno utjecalo na smanjenje troškova smještaja i dnevnica.

Odjeljak 3212 Naknade za prijevoz ne bilježe značajnija odstupanja iznad 5%.

Odjeljak 3213 Stručno usavršavanje zaposlenika bilježi rast od 147% u odnosu na prethodnu godinu, najvećim dijelom kao rezultat troškova za sudjelovanje voditeljice stručne službe na webinarima, kao i kotizacije za vatrogasno natjecanje Croatia Rescue Challenge.

**Podskupina 322 - Rashodi za materijal i energiju** bilježi pad od 16,20% i realizacija od 34.636,47 EUR.

Odjeljak 3221 -Uredski materijal i ostali materijalni rashodi bilježi rast od 51,2% u odnosu na 2024. godinu, što je najvećim dijelom rezultat nabave stručne literature za potrebe odjela i službe.

Odjeljak 3222 Materijal i sirovine bilježe rast od 16,5% sukladno razduženju zaliha za potrebe Servisa vatrogasnih aparata.

Odjeljak 3223 -Energija bilježi rast od 32,4%, sukladno potrošnji energenata.

Odjeljak 3224 - Materijal i dijelovi za tekuće i investicijsko održavanje bilježe rast u iznosu od 945,88 EUR, što je rezultat nabave različitog materijala prema stvarnim potrebama za opremu, vozila i slične svrhe.

Odjeljak 3225 Sitni inventar i auto gume bilježe značajan rast u iznosu od 5.428,40 EUR u odnosu na prethodnu godinu. Navedeno povećanje rezultat je provedenog postupka zajedničke javne nabave pokretne telefonije, u sklopu kojeg su nabavljeni mobilni uređaji za sve radnike.

Odjeljak 3227 Službena, radna i zaštitna odjeća i obuća bilježe pad od 60,90% u odnosu na prethodnu godinu. Pad je rezultat činjenice da je postupak jednostavne nabave sportske i radne odjeće te opreme proveden, ali se isporuka očekuje u drugom polugodištu.

**Podskupina 323 - Rashodi za usluge** bilježi realizaciju od 58.498,28 EUR, odnosno rast od 160,4%.

Odjeljak 3231 – Usluge telefona, pošte i prijevoza bilježi rast od 18,5%, što je posljedica povećanog broja radnika koji koriste mobilne usluge, sukladno provedenom postupku zajedničke javne nabave.

Odjeljak 3232 – Usluge tekućeg i investicijskog održavanja bilježi rast od 396,8%, uz ukupnu realizaciju od 35.937,44 EUR. Povećanje je najvećim dijelom rezultat popravka auto ljestve, kao i povećanja opsega redovitih servisa nadogradnji vatrogasnih vozila.

Odjeljak 3233 – Usluge promidžbe i informiranja bilježi pad od 15% u odnosu na prethodnu godinu. Pad je rezultat ispravka knjiženja RTV pristojbe, koja je prethodne godine bila evidentirana unutar ovog odjeljka.

Odjeljak 3234 -Komunalne usluge ne bilježe značajnija odstupanja.

Odjeljak 3235 – Zakupnine i najamnine bilježi rast od 20,5%, prvenstveno zbog evidentiranja knjiženja zakupnine DVD-u Koprivnica prema primljenom e-računu do dana predaje izvještaja.

Odjeljak 3236 – Zdravstvene i veterinarske usluge bilježi rast u iznosu od 6.413,00 EUR, najvećim dijelom zbog troškova sistematskih pregleda radnika

Odjeljak 3237 – Intelektualne i osobne usluge ne bilježi realizaciju u 2025. godini. Za razliku od prethodne godine, kada su provedeni postupci ispitivanja panik rasvjete, gromobrana, tipkala i sličnih sustava, sukladno planu zaštite na radu, u 2025. godini takve aktivnosti još nisu realizirane.

Odjeljak 3238 – Računalne usluge bilježi rast od 12,4%, najvećim dijelom zbog proširenja programa Riznice te uvođenja nove aplikacije "Kadrovska" za potrebe Stručne službe.

Odjeljak 3239-Ostale usluge bilježe pad od 22,3% u odnosu na prethodnu godinu. Pad je najvećim dijelom rezultat ispravka knjiženja troškova e-računa, te mjesečne pretplate na GPS uređaje, koje su prethodne godine bile evidentirane unutar ovog odjeljka.

**Podskupina 329 – Ostali nespomenuti rashodi poslovanja** bilježi realizaciju od 15.329,13 EUR, što je 7,3 % manje u odnosu na prethodnu godinu.

Odjeljak 3292 – Premije osiguranja bilježi pad od 14,9 %, sukladno realizaciji ugovora za plaćanje premije osiguranja vozila, osiguranja od nezgode te premije osiguranja za ostalu imovinu.

Odjeljak 3293 – Reprezentacija bilježi rast od 16,7%, s realizacijom od 809,18 EUR. Povećanje je najvećim dijelom uzrokovano nabavom razne robe za potrebe ugošćivanja.

Odjeljak 3295 – Pristojbe i naknade bilježi povećanje u iznosu od 863,16 EUR, sukladno evidentiranju RTV pristojbe prema Okružnici Ministarstva financija.

Odjeljak 3299 – Ostali nespomenuti rashodi poslovanja bilježi rast u iznosu od 172,17 EUR, što je posljedica nabave vijenaca, lampaša za preminule članove obitelji radnika.

**Skupina 34/ Financijski rashodi** bilježi realizaciju od 55,88 EUR i rast od 27,1 % u odnosu na prethodnu godinu. Izvršenje se bilježi na 25% plana.

Odjeljak 3431- Bankarske usluge i usluge platnog prometa ne bilježe značajnija odstupanja.

Odjeljak 3433 - Zatezne kamate bilježe povećanje u iznosu od 12,58 EUR, sukladno dospjelosti računa.

**Skupina 37 – Naknade građanima i kućanstvima na temelju osiguranja i druge naknade** bilježi rast i izvršenje u iznosu 330,00 EUR za sufinanciranje školarine radnika na diplomskom studiju zaštite od požara.

* 1. **Prikaz ostvarenog manjka odnosno viška JVP u izvještajnom razdoblju**

Temeljem članka 84., stavka 2., podstavka 2., Zakona o proračunu ( „Narodne novine“ br. 144/21), te člana 43., stavka 1., postavka 2., Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“, br. 85/23) obrazloženje općeg dijela izvještaja o izvršenju financijskog plana proračunskog korisnika sadrži obrazloženje prenesenog manjka odnosno viška iz prethodne godine i viška odnosno manjka za prijenos u sljedeću godinu/razdoblje.

Manjak prihoda poslovanja za prvo polugodište 2025. godine iznosi -152.539,74 EUR. Manjak prihoda poslovanja za polugodišnje razdoblje najvećim je dijelom posljedica evidentiranja rashoda za zaposlene, odnosno plaće za lipanj, koje su knjižene u korist skupine 67 koja se evidentira na dan isplate.

**Za usporedbu**, manjak prihoda poslovanja za **2024. godinu** iznosio je **-105.194,81 EUR.** Navedeni iznos najvećim je dijelom rezultat evidentiranja **13. plaće**, sukladno **Uputama Osnivača**. Evidentiranje je provedeno u skladu s **novim Pravilnikom o proračunskom računovodstvu i računskom planu**, kojim su ujedno **ukinuti kontinuirani rashodi za buduća razdoblja**, što je negativno utjecalo na rezultat poslovanja.

Prema tomu, ukupni akumulirani manjak prihoda poslovanja koji se prenosi u naredno razdoblje iznosi -257.734,55 EUR.

* 1. **Podaci o stanju novčanih sredstava na početku i na kraju 2025. godine**

**Stanje na računu 16721 početkom razdoblja** iznosilo je 186.053,73 EUR. Na kraju izvještajnog razdoblja, utvrđen je negativni saldo na računu potraživanja JVP, koji se na dan 30.06.2025. godine, preknjižio kao obveza za povrat u proračun u istome iznosu.

KLASA:

URBROJ:

Koprivnica,

VATROGASNO VIJEĆE

JAVNE VATROGASNE POSTROJBE

GRADA KOPRIVNCE

PREDSJEDNIK VATROGASNOG VIJEĆA

Zdravko Punčikar, dipl. oec.