

Republika Hrvatska

**Koprivničko – Križevačka županija**

**OSNOVNA ŠKOLA „PODOLICE“ KOPRIVNICA**

**KOPRIVNICA**

**OIB: 61388561152**

KLASA: 400-01/25-01/3

URBROJ: 2137-1-4-25-2

Koprivnica, 15.07.2025.godine

**OBRAZLOŽENJE PRIJEDLOGA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2025. GODINU**

1. **SAŽETAK DJELOKRUGA RADA USTANOVE**

Osnovna škola „Podolice“ Koprivnica MBS: 5628024 ima predmet poslovanja – djelatnosti:

* osnovno školovanje djece i mladeži
* osnovno školovanje za učenike s navršenih 15 godina
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece i mladeži u sklopu različitih udruga te učeničkih klubova i društava

Nastava je organizirana u jutarnjoj smjeni, u petodnevnom radnom tjednu, sa slobodnim subotama. Poslijepodnevni sati koriste se za održavanje sjednica stručnih, razrednih i učiteljskih vijeća. Nastava, redovna, izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti i obrazovanja i operativnom Godišnjem izvedbenom odgojno obrazovanom planu i programu rada.

Osnivač: Grad Koprivnica

Osnivački akt: Odluka Gradskog vijeća Grada Koprivnice

Za sastavljanje bilješki uz financijska izvješća odgovorna je Valentina Markić, voditeljica računovodstva.

Financijsko izvješće usvaja Školski odbor na prijedlog Ravnateljice.

**Zakonske i druge podloge na kojima na kojima se zasnivaju programi:**

* Zakon o odgoju i obrazovanju u osnovnoj i srednjoj školi (NN broj 87/08, 86/09., 92/10., 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23),
* Zakon o ustanovama (NN 76/93., 29/97., 47/99. i 35/08, 127/19., 151/22),
* Zakon o proračunu (NN broj 144/21),
* registrirani djelokrug rada ustanove.
* Godišnji izvedbeni odgojno, obrazovni plan i program rada za školsku godinu 2024./2025.
* Školski kurikulum OŠ „Podolice“, nastavne i izvannastavne aktivnosti za školsku godinu 2024./2025.

**Usklađeni ciljevi, strategija i programi s dokumentima dugoročnog razvoja**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole.

OŠ „Podolice“ donosi godišnji operativni plan i školski kurikulum, prema planu koje je donijelo Ministarstvo znanosti i obrazovanja. Budući da se navedeni planovi donose za školsku, a ne fiskalnu godinu, moguća su odstupanja od financijskih planova ukoliko dođe do pomaka nekih aktivnosti iz jednog polugodišta u drugo. Strateške planove donosi Ministarstvo i Grad Koprivnica.

1. **IZVRŠENJE PRIJEDLOGA FINANCIJSKOG PLANA OSNOVNE ŠKOLE „PODOLICE“ KOPRIVNICA ZA RAZDOBLJE 01.01. – 30.06. 2025. GODINE**

U općem dijelu polugodišnjeg izvješća o izvršenju Financijskog plana OŠ „Podolice“ Koprivnica za razdoblje 01.01. – 30.06.2025. godine iskazani su podaci o planiranim prihodima/primicima i rashodima/izdacima te podaci o njihovoj realizaciji.

Sukladno čl. 17. Pravilnika o polugodišnjem i godišnjem izvještaju o izvršenju proračuna i financijskog plana u nastavku Obrazloženje polugodišnjeg izvještaja o izvršenju financijskog plana sastoji se od obrazloženja općeg dijela i viškova i manjkova iz prethodne godine.

**2.1. OPĆI DIO**

**Pomoći iz inozemstva i od subjekata unutar općeg proračun 63** u prvih 6 mjeseci 2025. godine ostvareno je 49 % planiranih prihoda u iznosu od 1.209.224,10 eur, a radi se o sljedećim prihodima:

Pomoći proračunskim korisnicima iz proračuna koji im nije nadležan 6361bilježe porast u odnosu na isto razdoblje 2024. godine za 16 % zbog povećanja prihoda za financiranje plaća zaposlenika. Razlog povećanja je Uredba o koeficijentima za obračun plaća u javnim službama kojom su povećani koeficijenti svim zaposlenicima, a rasla je i osnovica za obračun plaća u javnim službama u 2025.godini. Također su ostvareni prihodi za financiranje prehrane učenika, prihode za nabavu udžbenika, menstrualnih potrepština, županijska stručna vijeća i terensku nastavu u Jasenovac, te prihod za provođenje aktivnosti B1 i B2 aktivnosti, operativni troškovi i mala darovnica u sklopu provođenja eksperimentalnog programa cjelodnevne škole, te prihod Koprivničko – križevačke županije za županijska natjecanja.

Tekući prijenosi između proračunskih korisnika istog proračuna 6391uključuju sredstva za financiranje Sheme voća i mlijeka te 15% prihvatljivog troška plaće i ostalih rashoda iz projekta Odjek VII. Prihodi su veći u odnosu na 2024. godinu za 90 % zbog povećanja bruto satnice u Odjeku VII, te više ostvarenih materijalnih prava nego u prethodnoj godini, dok su prihodi za financiranje sheme voća i mlijeka povećani su u odnosu na 2024. godinu za 55%.

Tekući prijenosi između proračunskih korisnika istog proračuna temeljem prijenosa EU sredstava 6393 koji se koriste za financiranje 85% prihvatljivog troška plaće i ostalih rashoda iz projekata Odjek VII, a do povećanja realiziranih prihoda u odnosu na 2024. godinu došlo je iz istih razloga kao i kod prihoda 6391, tj. povećanja bruto satnice.

**Prihodi od upravnih i administrativnih pristojbi, pristojbi po posebnim propisima i naknada 65** nisu ostvareni u izvještajnom razdoblju.

**Prihodi od prodaje proizvoda i robe te pruženih usluga, prihodi od donacija 66** realizirani su 128 % u odnosu na planirane, te bilježe značajan porast u odnosu na 2024. godinu. Realizacija se sastoji od slijedećih prihoda:

Prihodi od prodaje proizvoda i robe 6614u razini su ostvarenje u istom izvještajnom razdoblju 2024. godine, a ostvareni su prodajom starog papira.

Prihodi od pruženih usluga 6615odnosi se na prihod ostvaren od iznajmljivanja školskih učionica vanjskim suradnicima, koji je u odnosu na isto razdoblje 2024. godine porastao za 748 % jer je veliki interes za iznajmljivanjem prostorija škole.

**Prihodi iz nadležnog proračuna 67** realizirani su 56 % u 2025. godini, a realizacija je veća za 18 % od realizacije u 2024. godini.

Prihodi iz nadležnog proračuna za financiranje rashoda poslovanja 6711 bilježe porast za 18 % u odnosu na 2024. Ovim prihodima financirani su redovni rashodi poslovanja (službena putovanja, režijski troškovi, uredski, higijenski i materijal za čišćenje, sitni inventar, službena odjeća, usluge i sl.).

**2.1.2 Rashodi**

**Rashodi za zaposlene 31**

U odnosu na planirano, realizirano je 57 % rashoda što daje iznos za 33 % veći u odnosu na realizirane rashode za zaposlene u 2024. godini. Realizacija je veća u odnosu na 2024. godinu zbog nove Uredbe o koeficijentima za obračun plaće u javnim službama kojom su povećani koeficijenti svim zaposlenicima, i rast osnovice za obračun plaća u 2025. godini, a time i rashodi za plaće. Osim navedenog, na povećanje rashoda za plaće utjecalo je i povećanje bruto satnice pomoćnika u nastavi.

**Materijalni rashodi 32** realizirani su 61 % u 2025. godini, a realizacija je 16 % veća nego u 2024. godini.

Naknade troškova zaposlenima 3211 – Službena putovanja bilježe porast za 41 % u odnosu na 2024. godinu zbog sudjelovanja učitelja na terenskim nastavama u sklopu B1 aktivnosti.

Naknade za prijevoz, za rad na terenu i odvojeni život 3212 – bilježe porast za 23 % u odnosu na 2024. godinu zbog novih zapošljavanja djelatnika koji ostvaruju pravo na naknadu prijevoza.

Stručno usavršavanje zaposlenika 3213 – rashodi su za manji u odnosu na 2024. godinu. Stručna usavršavanja provodila su se u 2025. godini ali za većinu nije trebalo plaćati kotizaciju već samo trošak putovanja i dnevnica djelatnika.

Ostale naknade troškova zaposlenima 3214 – rashodi su se smanjili u odnosu na 2024. godinu, a radi se o naknadama za korištenje osobnog automobila u službene svrhe (loko vožnju).

Uredski materijal i ostali materijalni rashodi 3221 – smanjenje rashoda u odnosu na 2024. godinu za 23 % jer nije bilo potrebe za nabavom uredskog materijala u tolikom iznosu kao u istom razdoblju 2024. godine.

Materijal i sirovine 3222 – bilježi se povećanje rashoda za 20 % u odnosu na 2024. godinu. Na povećanje rashoda za namirnice za školsku kuhinju utjecalo je povećanje cijena na tržištu.

Energija 3223 – blago povećanje rashoda za 18 % rezultat je variranja potrošnje energenata sukladno vremenskim prilikama.

Materijal i dijelovi za tekuće i investicijsko održavanje 3224 – bilježi smanjenje za 53 % jer nije bilo potrebe za nabavom istih.

Sitni inventar 3225 – bilježen porast rashoda za 186 % u odnosu na 2024. godinu jer su nabavljeni materijali za provođenje B1 aktivnosti (zvono za vrata škole, edukacijski set za robotiku, sportski rekviziti za grupu Sportikus…)

Službena, radna i zaštitna odjeća i obuća 3227 –rashodi za nabavu radne odjeće i obuće za spremačice, domara i kuharice povećan je u odnosu na 2024. godinu za 50 % iz razloga što je u ovoj godini bilo potrebe za kupnjom radne obuće za spremačice, domara i djelatnike u školskoj kuhinji, kuta za spremačice i radnog odijela za domara.

Usluge telefona, pošte i prijevoza 3231 – bilježe blagi porast za 12 % u odnosu na 2024. godinu, a isto se odnosi na veći broj prijevoznih troškova na terenske nastave u sklopu B1 aktivnosti.

Usluge tekućeg i investicijskog održavanja 3232 – bilježe porast u 2025. godini od 21 % jer je osim redovnih troškova održavanja sustava ventilacije, vatrodojave i servisa dizala, došlo do potrebe ugradnje smanjivača tlaka na vodovodnoj instalaciji te su provedeni kablovi za internet za vatrodojavnu centralu, popravljena je kosilica, te je financirana automatika za rasvjetu na igralištu.

Komunalne usluge 3234 – rashodi bilježe porast za 11 % u odnosu na prethodnu godinu i to zbog toga jer je od 2025. godine uvedena obveza napraviti procjenu rashoda koji nisu fakturirani pa je isto napravljeno za usluge vode.

Zakupnine i najamnine 3235 – smanjenje troškova za 26 % u odnosu na 2024. godinu i to zbog manjih troškova najma i obračuna kopiranja fotokopirnih uređaja.

Zdravstvene i veterinarske usluge 3236 – rashodi su u 2024. godini za 58 % manji nego u prethodnoj godini i to zbog manje obavljenih sistematskih pregleda djelatnika, a koji će pregled obaviti do kraja 2025. godine.

Intelektualne i osobne usluge 3237 – rashodi bilježe porast od 61 % u odnosu na 2024. godinu, a radi se o ugovorima sklopljenim sa vanjskim suradnicima vezano uz provođenje B2 aktivnosti eksperimentalnog programa cjelodnevne nastave vezano uz provedbu aktivnosti nogometa, plesa, crtanja i glazbe.

Računalne usluge 3238 – bilježe smanjenje troškova za 24 % zbog toga jer je u 2024. godini bilo potrebe za nabavom aplikativnog rješenja za objavu transparentnih podataka o troškovima škole, dok su u 2025. godini evidentirani samo redovni troškovi vezani uz zaprimanje e-računa i računalne usluge vezane uz računovodstveni program.

Ostale usluge 3239 – dolazi do povećanja rashoda za 37 % u odnosu na 2024. godinu, a rashodi se odnose usluge zaštite od požara, te na usluge vezane uz provođenje B1 aktivnosti – tisak školskog godišnjaka, majice za učenike koji sudjeluju na kvizovima i programu mobilnosti Erasmus, uređenje okoliša škole – cvijeće, usluge graviranja za učenike koji su postigli rezultate na državnim natjecanjima.

Reprezentacija 3293 – bilježi se veliki porast rashoda – 354 % za ugošćavanje predavača, organizacije županijskih stručnih vijeća i vijeća ravnatelja, te najveći dio rashoda se odnosi na troškove organizacije susreta partnerskih škola iz Senja i Otoka kojem je ove godine naša škola bila domaćin a koje su u eksperimentalnom programu cjelodnevne škole.

Članarine i norme 3294 – bilježi se blagi porast troškova – 16 % u odnosu na 2024. godinu i to zbog porasta visine članarine udruge ravnatelja osnovnih škola, a ostatak troškova – članarine zajednice osnovnih škola je na razini kao i prošle godine.

Pristojbe i naknade 3295 – u odnosu na 2024. godinu došlo je do smanjenja troškova naknade zbog nezapošljavanja invalida iz razloga što je zaposlen djelatnik (pomoćnik u nastavi) koji ima invaliditet, pa je naknada manja nego prošle godine. Također su smanjeni troškovi provjere diplome kojih je u 2024. godini bilo dvoje, a 2025. godine samo jedna.

Ostali nespomenuti rashodi poslovanja 3299 – bilježi se porast rashoda od 9 % u 2025. godini, a isti se odnose na provedbu projekta Erasmus+ KA1. Erasmus akreditacija osigurava školi sredstva na godišnjoj razini, a budući da provedba projekta nije vezana za kalendarsku godinu već za školsku, sredstva se prenose iz godine u godinu. Sredstva se troše na realizaciju mobilnosti u sklopu projekta te na troškove organizacije. Dio rashoda se odnosi i na provođenje aktivnosti eksperimentalnog programa cjelodnevne škole, te rashode za nabavu certifikata za digitalni potpis dokumenata, troškove održavanja županijskih stručnih vijeća.

**Financijski rashodi 34**  u 2024. godini nisu ostvareni, a u 2025. godini su to zaostale kamate na račun za mobitele koji nije plaćen u roku dospijeća zbog problema sa slanjem e-računa, a politika Hrvatskog telekoma je takva da se kamata naplaćuje prilikom prve sljedeće naplate usluge za koju je kamata izdana, a obzirom da se radilo o nabavi mobilnih uređaja, kamate su fakturirane tek sada kada smo ugovorili isporuku novih mobitela.

**Naknade građanima i kućanstvima na temelju osiguranja i druge naknade 37 –** evidentirani su rashodi za nabavu radnog udžbenika, dok tog rashoda u 2024. nije bilo.

**Rashodi za nabavu proizvedene dugotrajne imovine 42** realizirani su 19 % u 2025. godini, a odnose se na:

Uređaji, strojevi i oprema za ostale namjene 4227 odnose se na laserskog stroja za graviranje za potrebe provođenja B1 programa - Robotike.

Knjige 4241 u 2025. godini godini se radi o nabavi udžbenika, dok u 2024. godini ovih rashoda nije bilo.

**2.1.3. Raspoloživa sredstva iz prethodnih godina**

Iz 2024. godine prenesen je višak prihoda i primitaka u iznosu 45.150,39 eura, a koji su Odlukom o rasporedu rezultata za 2024. godinu prema izvorima financiranja evidentirani:

|  |  |  |
| --- | --- | --- |
| Naziv | Izvor financiranja | Iznos |
| Tekuće pomoći iz nenadležnih proračun | 5502 | 61.221,77 |
| Tekuće pomoći iz državnog proračuna – EU sredstva | 5504 | 22.520,00 |
| Prihod za posebne namjene | 4232 | 3.269,01 |
| Tekuće donacije proračunskih korisnika | 6201 | 343,30 |
| Opći prihodi i primici | 1101 | 32.397,87 |
| Prihod za posebne namjene – školska kuhinja | 4232 | 75,00 |
| Pomoći izravnanja - školstvo | 5101 | 1.398,16 |
| Tekuće pomoći – nacionalno sufinanciranje | 5107 | 446,26 |
| Tekuće pomoći – nacionalno sufinanciranje Odjek VII | 5110 | 444,43 |
| EU Odjek VII | 5307 | 2.518,41 |
| Tekuće pomoći iz nenadležnih proračuna | 5502 | 4.923,56 |

Viškovi su ostvareni iz prihoda za provedbu eksperimentalnog programa i projekta Erasmus+, uplate roditelja za školsku kuhinju, neutrošenih sredstva voditelja Županijskih stručnih vijeća, donacije Euroherc osiguranja i viška neutrošenih sredstava za provođenje eksperimentalnog programa cjelodnevne škole.

Manjkovi su ostvareni iz nedostatnih prihoda za plaće pomoćnika u nastavi Odjek VII i to sva 3 izvora financiranja (Grad Koprivnica, nacionalno sufinanciranje i EU sredstva), manjak prihoda za školsku kuhinju, nabavu udžbenika, produženi boravak (dug roditelja iz 2022. godine), manjak nadležnog proračuna i decentraliziranih sredstva. Svi manjkovi (osim duga za produženi boravak) su metodološki manjkovi koji su pokriveni u trenutku plaćanja računa – računi iz 2024. plaćeni u siječnju 2025.

Izradila: Ravnateljica:

Voditeljica računovodstva Helena Knežević, mag.educ.philol.angl.

Valentina Markić, viši ekonomist

Zamjenik predsjednika Školskog odbora:

Dario Jembrek, dipl.ing.el.