

**OBRAZLOŽENJE PRIJEDLOGA POLUGODIŠNJEG IZVJEŠTAJA O IZVRŠENJU FINANCIJSKOG PLANA DJEČJEG VRTIĆA TRATINČICA ZA 2025.**

Srpanj, 2025.

**Sažetak djelokruga rada Dječjeg vrtića**

Dječji vrtić „Tratinčica“ Koprivnica je javna ustanova za njegu, odgoj i obrazovanje predškolske djece koja djelatnost predškolskog odgoja obavlja kao javnu službu.

Osnivač i vlasnik Dječjeg vrtića je Grad Koprivnica.

Sjedište vrtića je u Koprivnici, Trg podravskih heroja 7.

Vrtić je uvršten u mrežu predškolskih ustanova Koprivničko-križevačke županije.

Svoju redovnu djelatnost vrtić organizira kroz rad 14 jasličkih i 31 vrtićkih skupina tj. sveukupno 45 odgojne skupine. Prostorni kapaciteti u kojima se odvija odgojno-obrazovni rad razmješteni su na devet lokacija u gradu Koprivnici te na 4 u prigradskim naseljima Vinica, Reka, Starigrad i Herešin.

Radno vrijeme vrtića je od 6:00 do 16:30 sati za korisnike primarnog programa.

U Dječjem vrtiću Tratinčica na dan 30.06.2025. zaposleno je 175 djelatnika.

Rad vrtića odvija se u slijedećim objektima:

Objekt vrtića «Tratinčica», Trg podravskih heroja 7 (6 odgojnih skupina)

Objekt jaslica «Bubamara», Trg podravskih heroja 7 (4 odgojne skupine)

Objekt vrtića «Ivančica», Starčevićeva ul. 41a (3 odgojne skupine)

Objekt jaslica «Bombončić«, Trg podravskih heroja 7 ( 2 odgojne skupine)

Objekt vrtića «Loptica», Ul. Ivana Generalića 4 (6 odgojnih skupina)

Objekt jaslica i vrtića «Zvjezdica», Ul. Franje Mraza 24 (6 odgojnih skupina)

Objekt vrtića i jaslica «Vjeverica», Vinica 67 (4 odgojne skupine)

Objekt vrtića «Pčelica», Opatička ul. 9 (2 odgojne skupine)

Objekt vrtića «Kockica», Trg J. J. Strossmayera 3 (1 odgojna skupina)

Objekt vrtića «Lastavica» Reka, Starogradska 13a ( 1 odgojna skupina)

Objekt jaslica i vrtića „Crvenkapica“ , Trg Žarka Dolinara 12 (4 odgojne skupine)

Objekt jaslica i vrtića «Jabučica» , Krešimirova ulica 30/1, Starigrad (3 odgoje skupine)

Objekt vrtića «Bobica» Zagorska ulica 43, Herešin, ( 3 odgojne skupine)

**ZAKONSKA OBVEZA**

Zakonom o proračunu (Narodne novine 144/21.) propisana je obveza izrade i podnošenja Godišnjeg i polugodišnjeg izvještaja o izvršenju.

Sadržaj polugodišnjeg izvještaja o izvršenju financijskog plana propisan je Pravilnikom o polugodišnjem i godišnjem izvještaju o izvršenju proračuna (Narodne novine 85/23).

Polugodišnji izvještaj o izvršenju financijskog plana sadrži:

1. **Opći dio**

* Sažetak Računa prihoda i rashoda i Računa financiranja
* Račun prihoda i rashoda
* Račun financiranja

1. **Posebni dio**

* Izvještaj po programskoj klasifikaciji

1. **Posebni izvještaji**

* izvještaj o zaduživanju na domaćem i stranom tržištu novca i kapitala
* izvještaj o danim jamstvima i plaćanjima po protestiranim jamstvima

1. **OBRAZLOŽENJE OPĆEG DIJELA FINANCIJSKOG PLANA**

Na 83. sjednici Upravnog vijeća Dječjeg vrtića Tratinčica, održanoj 30.10.2024. usvojen je Financijski plan za 2025. u ukupnom iznosu od 5.999.065,00 €.

**Izvršenje Financijskog plana Dječjeg vrtića Tratinčica za razdoblje 01.01.-30.06.2025. realizirano je kako slijedi:**

1. **Prihodi i rashodi prema ekonomskoj klasifikaciji**

**Ukupno planirani *Prihodi poslovanja*** za 2025. iznose 6.283.265,00 € a ostvareno je 2.643.906,96 € što iznosi 42% planiranog. U istom razdoblju 2024. ostvarenje prihoda poslovanja iznosilo je 1.981.080,10 € a ovo značajno povećanje 2025. u odnosu na 2024. rezultat je najvećim dijelom zbog povećanja plaće koju financira osnivač, odnosno Grad Koprivnica.

Na skupini konta **63 pomoći iz inozemstva i od subjekata unutar općeg proračuna** ostvaren je prihod u iznosu od 25.675,43 € što iznosi 83% planiranih sredstava i veći je za 51% u odnosu na realizirani prihod u istom razdoblju prethodne godine.

Navedeni prihod realiziran je na skupini konta **6361** – Tekuće pomoći proračunskim korisnicima iz proračuna koji im nije nadležan , a odnosi se na pomoći od Ministarstva za sufinanciranje javnih potreba djece predškolskog uzrasta i darovite djece te pomoći od okolnih općina i gradova koji sufinanciraju boravak svoje djece u DV Tratinčica. Upravo zbog tog sufinanciranja od strane općina i gradova, bilježi se znatnije povećanje ostvarenja prihoda u odnosu na isto razdoblje prethodne godine, kada se sufinanciranje boravka djece za stanovnike okolnih općina i gradova knjižilo na skupinu konta 6526.

Na skupini konta **6321**-Tekuće pomoći od međunarodnih organizacija u prvom polugodištu 2025. nije realizirani prihod, dok je isti u 2024. ostvaren u iznosu od 3.416,80 € a odnosi se na dobivena sredstva od EU Institucija za provođenje Erasmus+ (Bridge) projekta.

Na skupini konta **65 Prihodi od upravnih i administrativnih pristojbi, pristojbi po posebnim propisima i naknada** ostvaren je prihod u iznosu od 423.930,69 € i iznosi 50% planiranih sredstava te je gotovo jednak ostvarenom prihodu prošle godine. Prihod se ostvaruje na skupini konta **6526**- Ostali nespomenuti prihodi i odnosi se na naplatu boravka djece u Vrtiću.

Ostvarenje prihoda na skupini konta **66 Prihodi od prodaje proizvoda i robe te pruženih usluga** iznosi 15.462,44 € što je 31% više u odnosu na isto razdoblje prethodne godine, a u odnosu na planirano, realizirano je 55% planiranog. Navedeni prihodi, ostvaruju se na sljedećim kontima:

* 6614 – Prihodi od prodaje proizvoda i robe realizirani su u prvom polugodištu u iznosu od 157,94 € i gotovo su jednaki ostvarenim prihodima u istom razdoblju prethodne godine
* 6615 – Prihodi od pruženih usluga u prvoj polovici 2025. ostvareni su u iznosu od 15.304,50 € i veći su za 32% u odnosu na isto razdoblje prethodne godine zbog većeg broja zaposlenika koji plaćaju topli obrok u Vrtiću i većeg broja ugovora o najmu za poslovni prostor.

Najznačajnije povećanje ostvarenja prihoda poslovanja tijekom 2025. u odnosu na 2024. bilježi se na skupini konta **67 Prihodi iz nadležnog proračuna** gdje je ostvareno 2.178.838,40 € ili 40% planiranog, odnosno 43% više u odnosu na isto razdoblje prethodne godine. Prihod je realiziran na skupini konta **6711** – Prihodi iz nadležnog proračuna za financiranje rashoda poslovanja, a razlog značajnog povećanja u prvoj polovici 2025. u odnosu na isto razdoblje 2024. je primjena novog Kolektivnog ugovora kojim je došlo do povećanja plaće svih zaposlenika.

**Ukupno planirani *rashodi poslovanja* i *rashodi za nabavu nefinancijske imovine*** u 2025. iznose 5.999.065,00 € te su u prvom polugodištu rashodi poslovanja ostvareni u iznosu od 2.811.562,89 € što iznosi 47% ukupno planiranih rashoda, a rashodi za nabavu nefinancijske imovine ostvareni su u iznosu od 58.648,50 € što je znatno više od planiranog. U istom razdoblju prošle godine ostvareni rashodi poslovanja i rashodi za nabavu nefinancijske imovine iznosili su 1.952.260,14 €.

**Rashodi za zaposlene**

Ukupno planirani rashodi za zaposlene (cto 31) za 2025. iznose 4.874.055,00 € a ostvareni su u iznosu od 2.319.434,08 € što čini 48% ukupno planiranih sredstava. U istom razdoblju prošle godine ostvareno je 1.551.313,14 €, a rezultat je povećanja plaće te ostalih materijalnih prava zaposlenika sukladno novom Kolektivnom ugovoru koji je stupio na snagu u prosincu 2024. Rashodi unutar skupine 31 ostvareni su kako slijedi:

* 311 – Bruto plaće ostvarene su u prvom polugodištu 2025. u ukupnom iznosu od 1.835.980,38 € i veće su za 55% u odnosu na isto razdoblje prethodne godine zbog povećanja plaća svih zaposlenih sukladno novom Kolektivnom ugovoru koji se primjenjuje od prosinca 2024.
* 312 Ostali rashodi za zaposlene ostvareni su u prvom polugodištu 2025. u ukupnom iznosu od 204.348,44 € i veći su za 13% u odnosu na isto razdoblje prethode godine, najvećim dijelom zbog više isplaćenih otpremnina u ovoj godini.
* 313 Doprinosi na plaće ostvareni su u prvoj polovici 2025. u ukupnom iznosu od 279.105,26 što je 51% više u odnosu na isto razdoblje prethodne godine, a razlog je povećanje plaće u 2025.

**Materijalni rashodi**

Ukupno planirani materijalni rashodi (cto.32) iznose 1.079.650,00 €, a u prvom polugodištu realizirani su ukupnom iznosu od 470.828,55 €, što je 44% planiranog. U istom razdoblju prethodne godine ostvareni su u iznosu od 392.258,29 € . Rashodi unutar ove skupine realizirani su kako slijedi:

* 321 Naknade troškova zaposlenima ostvareni su u prvoj polovici 2025. u ukupnom iznosu od 88.360,65 € što je 37% više u odnosu na isto razdoblje prethodne godine, a najznačajnija razlika, odnosno povećanje bilježi se na kontu 3211 – Službena putovanja jer se tijekom 2025. provodio Erasmus+ projekt 2024-1HR01-KA121-SCH-000225323, koji je obuhvaćao putovanja i edukacije, dok istoga prošle godine nije bilo. Osim navedenog, povećanje se bilježi i na kontu 3212 Naknade za prijevoz koje su veće u prvoj polovici 2025. za 18% u odnosu na isto razdoblje 2024. zbog većeg broja zaposlenih i zbog primjene novog Kolektivnog ugovora kojim je regulirana veća naknada za prijevoz.
* 322 Rashodi za materijal i energiju u prvoj polovici 2025. ostvareni su u iznosu od 276.100,36 € što je 18% više u odnosu na isto razdoblje prethodne godine, a značajnije povećanje dogodilo se na kontu 3223 Energija zbog povećanja cijena energenata i povećanja potrošnje energenata otvaranjem novog objekta Bobica krajem 2024., na kontu 3225 Sitni inventar i autogume na kojem je knjižena oprema za kuhinju DV Medenjak, a koju financira osnivač te na kontu 3227 Službena, radna i zaštitna odjeća i obuća jer je u 2025. kupljena radna odjeća i obuća za tehničko osoblje i odgojitelje, dok iste prethodne godine nije bilo.
* 323 Rashodi za usluge u prvoj polovici 2025. ostvareni su u iznosu od 97.924,09 € što je 12% više u odnosu na isto razdoblje prethodne godine. Značajnije povećanje bilježi se na kontu 3231 usluge telefona, interneta, pošte i prijevoza gdje su ostvareni rashodi veći za 60% u odnosu na isto razdoblje prethodne godine najvećim dijelom zbog znatnog poskupljenja prijevoznih usluga koje se koriste za prijevoz djece na razne manifestacije i izlete te povećanja cijena telekomunikacijskih usluga. Povećanje rashoda bilježi se i na kontu 3233 Usluge promidžbe i informiranja, a razlog je veći broj objava u 2025. u odnosu na isto razdoblje 2024. Rashodi za komunalne usluge na kontu 3234, veći su u prvom polugodištu u odnosu na isto razdoblje prethodne godine za 25% zbog otvaranja novog objekta vrtića – Bobica od 01.12.2024. Rashodi za zakupnine i najamnine na kontu 3235 u prvom polugodištu 2025. manji su u odnosu na isto razdoblje prethodne godine za 15% kada su nabavljane licence za računala. Na kontu 3236 Zdravstvene i veterinarske usluge bilježi se značajno povećanje rashoda u prvoj polovici 2025. u odnosu na isto razdoblje prethodne godine zbog knjiženja dodatnog zdravstvenog osiguranja zaposlenika od 01.01.2025. na ovaj konto, dok se u istom razdoblju prethodne godine knjižilo na ostale rashode za zaposlene. Rashod na kontu 3237 Intelektualne i osobne usluge u prvom polugodištu 2025. nije ostvaren, dok je u 2024. ostvaren u iznosu od 1.168,51 € a odnosi se na ugovor o djelu za vanjsku suradnicu koja je provodila Montessori program u vrtićkim skupina. Rashodi za računalne usluge ostvareni su za 15% više u prvoj polovici 2025. u odnosu na isto razdoblje 2024. zbog povećanja cijena korisničkih usluga koje pruža informatička kuća za rad administrativnog osoblja. Ostvareni rashodi za ostale usluge veći su u prvoj polovici 2025. za 55% u odnosu na isto razdoblje prethodne godine zbog ukazane potrebe za tiskanjem naljepnica za označavanje službenih vozila prepoznatljivim logom DV Tratinčica te registracije novokupljenog dostavnog vozila u travnju 2025.
* 324 Naknade troškova osobama izvan radnog odnosa ostvarene su u prvoj polovici 2025. u iznosu od 1.074,00 € a odnose se na usluge edukacije vanjske suradnice u sklopu Erasmus+ projekta 2024-1HR01-KA121-SCH-000225323, dok istog rashoda prethodne godine nije bilo.
* 329 Ostali nespomenuti rashodi poslovanja ostvareni su za 10% više u prvoj polovici 2025. u odnosu na isto razdoblje prethodne godine, a najveće povećanje bilježi se na kontu 3295 Pristojbe i naknade koje su ostvarene za 56% više u odnosu na isto razdoblje prethodne godine zbog plaćanja naknade ovršnih postupaka javnom bilježniku za provođenje prisilne naplate nad dužnicima, dok istog rashoda prošle godine nije bilo. Povećanje ostvarenja rashoda za 10% na kontu 3299 Ostali nespomenuti rashodi poslovanja u odnosu na isto razdoblje prethodne godine, rezultat su povećanja cijene članarine za Eko školu.

**Financijski rashodi**

Ukupno planirani Financijski rashodi (cto. 34) iznose 60,00 € a u prvoj polovici 2025. ostvareni su u iznosu od 0,26 € dok su u istom razdoblju prethodne godine iznosili 26,21 €. Navedeni rashod ostvaren je na kontu 3431 Bankarske usluge i usluge platnog prometa i gotovo jednak je kao i ostvareni rashod u istom razdoblju prethodne godine. U prvoj polovici 2024. ostvareni je rashod u iznosu 25,96 € na kontu 3433 Zatezne kamate i odnosio se na kamate zbog neplaćanja računa po dospijeću dobavljaču Narodne novine, a u prvoj polovici 2025. isti rashod nije ostvaren.

**Rashodi za donacije,** **kazne, naknade šteta i kapitalne pomoći**

Rashodi za donacije, kazne, naknade šteta i kapitalne pomoći (cto. 38) planirani su u ukupnom iznosu od 21.300,00 € za 2025. te su u istom iznosu i ostvareni na kontu 3811 Tekuće donacije u novcu, a odnose se na provođenje projekta za sufinanciranje igraonica od strane Središnjeg državnog ureda za demografiju i mlade kojemu je cilj osigurati dostupnost i priuštivost edukativnih, kulturnih i sportskih aktivnosti za djecu predškolske dobi, a donacija je isplaćena Dječjem klubu Tratinčica sukladno Ugovoru. Navedeni projekt provodio se od 09.09.2024.-19.05.2025. te iz navedenog je razvidno da isti rashod nije postojao u prvoj polovici 2024.

**Rashodi za nabavu nefinancijske opreme**

**Rashodi za nabavu proizvedene dugotrajne imovine (cto 42)** planirani su u iznosu od 24.000,00 €, aostvareni su u iznosu od 58.648,50 € što je znatno više od planiranog a razlog je nabava vozila u 2025. koja se u trenutku sastavljanja Financijskog plana za 2025. planirala provesti do kraja 2024. Rashodi za nabavu nefinancijske imovine ostvareni su na kontu 4221 Uredska oprema i namještaj u iznosu od 4.849,50 i odnose se na nabavu informatičke opreme i namještaja dok isti rashod u prethodnoj godini nije ostvaren u prvom polugodištu. Ostvareni rashodi u prvom polugodištu 2025. na kontu 4227 Uređaji, strojevi i oprema za ostale namjene realizirani su za 40% više u odnosu na isto razdoblje prethodne godine zbog nabave hladnjaka i zamrzivača u prvoj polovici 2025., a kojih u prethodnoj godini nije bilo. Na kontu 4231 Prijevozna sredstva u cestovnom prometu ostvaren je rashod za nabavu dostavnog vozila, dok u istom razdoblju prethodne godine, navedenog rashoda nije bilo.

1. **Prihodi i rashodi prema izvorima financiranja**

**PRIHODI**

Opći prihodi i primici (izvor 11), financirani od strane osnivača u razdoblju 01-06/2025. ostvareni su u iznosu od 2.162.788,40 € što iznosi 42% ukupno planiranih sredstava na tom izvoru. Povećanje ostvarenja prihoda u odnosu na isto razdoblje prošle godine kada je ostvarenje iznosilo 1.460.842,31 € rezultat je povećanja plaće i ostalih materijalnih prava svih zaposlenika Vrtića sukladno novom Kolektivnom ugovoru koji je u primjeni od kraja 2024.

Vlastiti prihodi (izvor 31) u razdoblju 01-06/2025. ostvareni su u iznosu od 15.462,44 € što iznosi 55% planiranog i veći su u odnosu na isto razdoblje prethodne godine zbog većeg broja zaposlenika koji plaćaju topli obrok u Vrtiću i većeg broja sklopljenih ugovora za najam poslovnog prostora van radnog vremena Vrtića.

Prihodi za posebne namjene (Izvor 42) u razdoblju 01-06/2025. ostvareni su u iznosu od 423.930,69 € što iznosi 50% ukupno planiranih sredstava na tom izvoru i gotovo su jednaki ostvarenim prihodima u istom razdoblju prethodne godine.

Prihodi od pomoći iz drugih proračuna (Izvor 51) u prvom polugodištu, ostvaren je u iznosu od 16.050,00 € što iznosi 7% planiranih sredstava jer u trenutku sastavljanja Financijskog plana za 2025. nije se raspolagalo informacijom da u 2025. neće biti pomoći za fiskalnu održivost vrtića. Ostvareni prihod odnosi se na pomoć za tekuću donaciju u novcu koja je isplaćena temeljem Ugovora, Dječjem klubu Tratinčica za provedbu projekta koji financira Središnji državni ured za demografiju i mlade.

Prihodi od pomoći – proračunski korisnici (Izvor 55) u prvom polugodištu ostvareni su u iznosu od 25.675,43 € što iznosi 83% planiranog jer se od ove godine sufinanciranje cijene vrtića iz okolnih općina za djecu koja nemaju prebivalište u Gradu Koprivnici knjiži na ovaj izvor, dok je prošle godine isti prihod knjižen na izvor 42.

Prihod od donacija (Izvor 62) nije ostvaren u prvom polugodištu 2025.

**RASHODI**

Općim prihodima i primicima (izvor 11) financirani su rashodi za zaposlene, uredski materijal i ostali materijalni rashodi te u prvom polugodištu ostvareni su u iznosu od 2.415.388,86 € što je 50% ukupno planiranih rashoda na tom izvoru za 2025. U istom razdoblju prošle godine ostvareno je 1.480.956,00 € te su ove godine rashodi na tom izvoru veći zbog povećanja plaće i ostalih materijalnih prava zaposlenika sukladno novom Kolektivnom ugovoru koji je stupio na snagu krajem 2024.

Vlastitim prihodima (izvor 31) financirani su rashodi za uredski materijal i ostali materijalni rashodi te materijal i sirovine koji su realizirani u razdoblju 01-06/2025. u iznosu od 15.267,44 € što čini 55% ukupno planiranih sredstava na tom izvoru. U istom razdoblju prošle godine realizirano je 11.754,88 € što je znatno manje jer je ostvareno i manje prihoda u prošloj godini zbog manjeg broja zaposlenika koji su koristili topli obrok u Vrtiću te manjeg broja sklopljenih ugovora za najam poslovnog prostora.

Prihodima za posebne namjene (izvor 42) financirani su rashodi poslovanja i rashodi za nabavu nefinancijske imovine koji su u razdoblju 01-06/2025. realizirani u ukupnom iznosu od 398.323,90 što čini 47% ukupno planiranih sredstava na tom izvoru, dok su u istom razdoblju prošle godine realizirani u iznosu od 355.834,64 € što je bilo malo više u odnosu na 2025. jer je ostvaren i veći prihod zbog knjiženja sufinanciranja cijene boravka djece u Vrtiću iz okolnih Općina, a koja nemaju prebivalište u Gradu Koprivnica na ovaj izvor, dok se od 2025. knjiži na izvor 55.

Pomoćima iz drugih proračuna (Izvor 51) financiraju se rashodi za tekuće donacije u novcu koje su isplaćene Dječjem klubu Tratinčica, a koje financira Središnji državni ured za demografiju i mlade u sklopu projekta kojemu je cilj osigurati dostupnost i priuštivost edukativnih, kulturnih i sportskih aktivnosti za djecu predškolske dobi. Donacija je isplaćena Dječjem klubu Tratinčica sukladno Ugovoru. Navedeni projekt provodio se od 09.09.2024.-19.05.2025. te iz navedenog je razvidno da isti rashod nije postojao u prvoj polovici 2024. U prvoj polovici 2025. ostvareni rashod iznosio je 16.050,00 što je 7% planiranog jer se u trenutku sastavljanja Financijskog plana za 2025. nije raspolagalo informacijom da sufinanciranja fiskalne održivosti vrtića neće biti u 2025.

Pomoćima proračunskim korisnicima (izvor 55) financiraju se materijalni rashodi za svu djecu polaznike vrtića iz okolnih općina, djecu obveznike predškole, darovite djece i djece s posebnim potrebama, a ostvareni su u prvom polugodištu 2025. u ukupnom iznosu od 24.742,44 što je 56% ukupno planiranih sredstava na tom izvoru.

1. **Rashodi prema funkcijskoj klasifikaciji**

U prvom polugodištu 2025. ostvareni rashodi prema funkcijskoj klasifikaciji iznose 2.870.211,39 € što čini 48% planiranog. U istom razdoblju prošle godine ostvareni su u iznosu od 1.952.260,14 € a ovo značajno povećanje tijekom 2025. u odnosu na prethodnu godinu rezultat je povećanja plaće svih zaposlenika te materijalnih prava sukladno novom Kolektivnom ugovoru koji se primjenjuje od kraja 2024.

1. **Rezultat poslovanja**

Razlika između realiziranih prihoda za razdoblje 01-06/2025 u ukupnom iznosu od 2.643.906,96 € i realiziranih ukupnih rashoda u istom razdoblju od 2.870.211,39 € čini tekući manjak u iznosu od -226.304,43 € , dok preneseni rezultat poslovanja iz prethodne godine iznosi -63.944,37 € . Prijenos manjka u sljedeće razdoblje iznosi -290.248,80 € te se planira smanjiti do kraja godine naplatom prihoda od boravka djece u Vrtiću.

1. **POSEBNI IZVJEŠTAJI**

Dječji vrtić Tratinčica nije ostvario zaduživanje na domaćem niti stranom tržištu novca i kapitala te nema izdana jamstva i plaćanja po protestiranim jamstvima.

Voditeljica računovodstva Ravnateljica Predsjednica Upravnog vijeća

Melita Markušić Sandra Oreški Petra Rožmarić