**Republika Hrvatska**

**Koprivničko – Križevačka županija**

**OSNOVNA ŠKOLA „ĐURO ESTER“**

**KOPRIVNICA**

**OIB: 41521296406**

KLASA: 400-02/25-01/3

URBROJ: 2137-31-25-2

Koprivnica, 09.07.2025.godine

**OBRAZLOŽENJE PRIJEDLOGA POLUGODIŠNJEG IZVJEŠTAJA O IZVRŠENJU FINANCIJSKOG PLANA OSNOVNE ŠKOLE „ĐURO ESTER“ KOPRIVNICA**

1. **SAŽETAK DJELOKRUGA RADA USTANOVE**

Osnovna škola Đuro Ester“ ima predmet poslovanja – djelatnosti:

* osnovno školovanje djece i mladeži
* osnovno školovanje za učenike s navršenih 15 godina
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece i mladeži u sklopu različitih udruga te učeničkih klubova i društava

Nastava je organizirana u jutarnjoj smjeni, u petodnevnom radnom tjednu, sa slobodnim subotama. Poslijepodnevni sati koriste se za održavanje sjednica stručnih, razrednih i učiteljskih vijeća. Nastava, redovna, izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti i obrazovanja i operativnom Godišnjem izvedbenom odgojno obrazovanom planu i programu rada.

Osnivač: Grad Koprivnica

Osnivački akt: Odluka Gradskog vijeća Grada Koprivnice

**Zakonske i druge podloge na kojima na kojima se zasnivaju programi:**

* Zakon o odgoju i obrazovanju u osnovnoj i srednjoj školi (NN broj 87/08, 86/09., 92/10., 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23),
* Zakon o ustanovama (NN 76/93., 29/97., 47/99. i 35/08, 127/19, 151/22),
* Zakon o proračunu (NN broj 144/21),
* Pravilnik o polugodišnjem i godišnjem izvještaju o izvršenju proračuna (NN 85/2023)
* registrirani djelokrug rada ustanove.
* Upute za izradu Prijedloga financijskog plana za razdoblje 2025.-2027. Grada Koprivnice od 25. listopada 2024. KLASA: 400-01/24-02/0001, URBROJ:2137-1-05/2-24-7
* Godišnji izvedbeni odgojno, obrazovni plan i program rada za školsku godinu 2024./2025.
* Školski kurikulum OŠ „Đuro Ester“, nastavne i izvannastavne aktivnosti za školsku godinu 2024./2025.

**Usklađeni ciljevi, strategija i programi s dokumentima dugoročnog razvoja**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole.

OŠ „Đuro Ester“ donosi godišnji operativni plan i školski kurikulum, prema planu koje je donijelo Ministarstvo znanosti i obrazovanja. Budući da se navedeni planovi donose za školsku, a ne fiskalnu godinu, moguća su odstupanja od financijskih planova ukoliko dođe do pomaka nekih aktivnosti iz jednog polugodišta u drugo. Strateške planove donosi Ministarstvo i Grad Koprivnica.

1. **IZVRŠENJE FINANCIJSKOG PLANA OSNOVNE ŠKOLE „ĐURO ESTER“ KOPRIVNICA ZA RAZDOBLJE 01.01.-30.06.2025.**

U općem i posebnom dijelu Polugodišnjeg izvješća o izvršenju Financijskog plana OŠ „Đuro Ester“ Koprivnica za 2025. godinu iskazani su podaci o planiranim prihodima/primicima i rashodima/izdacima te podaci o njihovoj realizaciji.

Sukladno članku 42., stavak (1) Pravilnika o polugodišnjem i godišnjem izvještaju o izvršenju proračuna i financijskog plana (NN85/2023) u nastavku Obrazloženje polugodišnjeg izvještaja o izvršenju financijskog plana sastoji se od obrazloženja općeg dijela i viškova i manjkova iz prethodne godine.

**2.1. OPĆI DIO**

**2.1.1. Prihodi**

**Pomoći iz inozemstva i od subjekata unutar općeg proračuna 63** u prvih šest mjeseci 2025. godine realizirano je 48% planiranih prihoda što je za 14% veća realizacija nego u istom razdoblju prethodne godine. Radi se o slijedećim prihodima:

- Pomoćiproračunskim korisnicima iz proračuna koji im nije nadležan 6361 – prihodi za financiranje plaća i drugih materijalnih prava na teret državnog proračuna, prihod za financiranje prehrane učenika, prihod županije za organizaciju županijskih natjecanja, prihod iz državnog proračuna za financiranje terenske nastave učenika u Jasenovac, prihod za organizaciju županijskih stručnih vijeća i prihod za financiranje nabave menstrualnih potrepština za učenice. Ostvareno je 12% više prihoda nego u istom razdoblju 2024. godine zbog rasta osnovice za obračun plaća.

- Tekući prijenosi između proračunskih korisnika istog proračuna 6391 – prihodi za financiranje 15% prihvatljivih troškova iz projekta Odjek VII (pomoćnici u nastavi) i Sheme voća i povrća. Ostvareno je 41% više prihoda nego u prvih šest mjeseci 2024. godine zbog povećanja cijene radnog sata pomoćnika u nastavi te povećanja prihvatljivog troška uslijed čega je povećan udio ove vrste prihoda u financiranju projekta.

- Tekući prijenosi između proračunskih korisnika istog proračuna temeljem prijenosa EU sredstava – radi se o prihodima za financiranje 85% prihvatljivih troškova iz projekta Odjek VII, a također su veći za 80% u odnosu na isto razdoblje prethodne zbog povećanja cijene radnog sata pomoćnika u nastavi te povećanja prihvatljivog troška uslijed čega je povećan udio ove vrste prihoda u financiranju projekta.

**Prihodi od upravnih i administrativnih pristojbi, pristojbi po posebnim propisima i naknada 65** realizirani su 45%. To su prihodi po osnovi uplata roditelja za produženi boravak, školske majice, izleti, te refundacija troškova električne energije za dvoranu (prihodi za posebne namjene 6526). U prvom polugodištu realizirani su prihodi od produženog boravka i refundacija režijskih troškova za dvoranu.

Povećanje realizacije u odnosu na isto razdoblje 2024. godine za 13% rezultat je povećanja broja učenika u produženom boravku.

**Prihodi od prodaje proizvoda i robe te pruženih usluga, prihodi od donacija 66** realizirani su 37% u odnosu na plan. Realizacija se odnosi na prihod od prodaje robe i usluga 6614, koji je ostvaren od prodaje starog papira i proizvoda učeničke zadruge. Realizacija je za 240% veća u 2025. godini zbog većih prihoda učeničke zadruge.

**Prihodi iz nadležnog proračuna 67** realizirani su 40%. Decentraliziranim sredstvima i sredstvima nadležnog proračuna financiraju se redovni rashodi koji proizlaze iz rada škole, dio plaće učiteljica produženog boravka, slobodne aktivnosti i međuškolska natjecanja, sve iznad prihvatljivih troškova projekta Odjek VII te radovi na obnovi sanitarnih čvorova. U pola godine realizirano je manje od pola planiranih prihoda jer se realizacija prihoda za financiranje obnove sanitarnih čvorova očekuje u drugoj polovici godine, a isto tako se očekuju veći prihodi za financiranje projekta Odjek VII jer se od rujna očekuje zapošljavanje dva pomoćnika u nastavi više nego u tekućoj školskoj godini.

- Prihodi iz nadležnog proračuna za financiranje rashoda poslovanja realizirani su 20% više nego u istom razdoblju 2024. godine zbog većih prihoda za financiranje plaća pomoćnika u nastavi.

- Prihodi iz nadležnog proračuna za financiranje rashoda za nabavu nefinancijske imovine manji su za 81% nego u istom razdoblju prethodne godine a realizacija se u oba razdoblja odnosi na prihode za pokriće prenesenog manjka iz prethodne godine.

**2.1.2 Rashodi**

Od planiranih 1.569.837,00 eura **rashoda za zaposlene** **31** , realizirano je 56 % rashoda što daje iznos za 33% veći u odnosu na realizirane rashode za zaposlene u istom razdoblju 2024. godine. Realizacija je veća u odnosu na 2024. godinu zbog rasta osnovice za obračun plaće te povećanja plaća pomoćnika u nastavi. Spomenuto povećanje utjecalo je na visinu rashoda za plaće za redovan rad (3111), plaće za prekovremeni rad (3113) te plaće za posebne uvjete rada (3114) kao i doprinosa za obvezno zdravstveno osiguranje (3132). Plaće za prekovremeni rad veće su i zbog mobilnosti učitelja u sklopu realizacije projekta Erasmus +.

**Materijalni rashodi 32** u prvih šest mjeseci 2025. godine realizirani su 42% u odnosu na planirane što pokazuje realno planirane rashode. Nešto veći rashodi očekuju se u drugoj polovici godine zbog obnove sanitarnih čvorova. Materijalne rashode čine:

- Službena putovanja 3211 – bilježe porast za 1% što je gotovo jednaka realizacija kao i u prvom polugodištu prethodne godine.

- Naknade za prijevoz, za rad na terenu i odvojeni život 3212 bilježe porast u prvoj polovici 2025. godine u odnosu na isto razdoblje 2024. godine jer su naknade za prijevoz povećane zbog rasta cijene goriva, a osim toga zapošljavani su djelatnici na zamjenama koji su zbog mjesta stanovanja ostvarivali pravo na veću naknadu za prijevoz.

- Stručno usavršavanje zaposlenika 3213 bilježi pad za 81% u 2025. godini jer su u razdoblju siječanj-lipanj 2024. godine održane edukacije djelatnika za rad na siguran način.

-Ostale naknade troškova zaposlenima 3214 su rashodi za loko vožnju koja se isplaćuje djelatnicima za sudjelovanje na stručnim skupovima udaljenim do 30 km.

- Uredski materijal i ostali materijalni rashodi 3221 bilježe posrat za 12% u odnosu na isto razdoblje prošle godine. Na veće rashode utjecala je nabava psihologijskih instrumenata.

- Materijal i sirovine 3222 bilježe pad za 6% u prvoj polovici 2025. godine u odnosu na isto razdoblje prethodne godine. Radi se o rashodima za namirnice za školsku kuhinju, a odstupanje je rezultat formiranog jelovnika i odsutnosti učenika.

- Energija 3223 bilježi smanjenje za 5% u odnosu na prvih 6 mjeseci 2024. godine. Radi se o rashodima za električnu energiju i plina koji uvelike ovise o vremenskim uvjetima.

- Materijal i dijelovi za tekuće i investicijsko održavanje 3224 bilježi pas za 62% u odnosu na isto razdoblje prošle godine. Radi se o rashodima za materijal potreban domaru za redovno održavanje škole.

- Sitni inventar i auto gume 3225 bilježe značajan u odnosu na razdoblje siječanj-lipanj 2024. godine. U prvih šest mjeseci 2024. godine nabavljen je tepison za potrebe produženog boravka, ljestve i stroj za uvezivanje, dok su u istom razdoblju 2025. nabavljeni službeni mobilni uređaji te ubodni termometar za kuhinju.

- Službena, radna i zaštitna odjeća i obuća 3227 su rashodi za nabavu radne odjeće i obuće za kuharice, spremačice i domara. U 2025. godini nabave radne odjeće i obuće nije bilo.

- Usluge telefona, pošte i prijevoza 3231 bilježe porast u 2025. godini za 18% zbog povećanja troškova prijevoza učenika.

- Usluge tekućeg i investicijskog održavanja 3232 niže su u prvoj polovici 2025. u odnosu na isto razdoblje 2024. godine i to za 8%, a razlika je u tome što su neki redovni servisi, koji su napravljeni u prvoj polovici 2024. godine, u 2025. godini planirani nakon lipnja.

- Usluge promidžbe i informiranja 3233 u 2025. godini nisu imali realizaciju dok se u 2024. odnose na objavu natječaja za izbor ravnatelja.

- Komunalne usluge 3234 bilježe porast u prvih šest mjeseci 2024. godini u odnosu na prošlu godinu za 46%, a razlika je rezultat u potrošnji vode i broju odvoza otpada.

- Zakupnine i najamnine 3235 su rashodi za najam fotokopirnih uređaja u oba razdoblja.

- Zdravstvene i veterinarske usluge 3236 bilježe pad za 8% u prvom polugodištu 2025. godine u odnosu na isto razdoblje 2024. godine, a razliku čine više obavljenih sistematskih pregleda u 2024. godini.

- Intelektualne i osobne usluge 3237 obuhvaćaju rashode za isplatu naknada za povjerenstvo na županijskim natjecanjima te za usluge pravnog savjetovanja u 2024. godini, dok je u 2025. godini osim povjerenstva i pravnog savjetovanja evidentiran i rashod za izradu plana rizika koji škola mora imati prema Odluci Ministarstva znanosti obrazovanja i mladih.

- Računalne usluge 3238 bilježe pad za 16% u 2025. godini. U oba izvještajna razdoblja radi se o rashodima za održavanje programa za vođenje materijalnog knjigovodstva, računovodstvenog programa te elektroničkih računa, međutim, u 2024. godini su veći zbog dodatnog troška uvođenja izvještaja o transparentnosti.

- Ostale usluge 3239 su u oba razdoblja rashodi za izradu fotografija, tiskarske usluge i usluge uvezivanja.

- Premije osiguranja 3292 su premije osiguranja imovine i bilježe pad u 2025. godini za 77% sukladno sklopljenim policama osiguranja.

- Reprezentacija 3293 bilježi porast za 53% u prvoj polovici 2025. godine u odnosu na isto razdoblje prošle godine zbog većih troškova organizacije županijskih stručnih vijeća.

- Članarine i norme 3294 veće su u prvih šest mjeseci 2025. godine zbog povećanja iznosa članarine Hrvatske udruge ravnatelja.

-Pristojbe i norme 3295 su rashodi za naknadu zbog nezapošljavanja osoba s invaliditetom te koja je u 2025. godini povećana zbog povećanja osnovice za izračun naknade te javnobilježničke pristojbe za pokretanje ovršnih postupaka.

- Ostali nespomenuti rashodi poslovanja 3299 bilježe pad u prvih šest mjeseci 2025. godine u odnosu na isto razdoblje 2024. godine za 36%. Do razlike je došlo zbog manje isplaćenih individualnih potpora u sklopu projekta Erasmus + u 2025. godini.

**Naknade građanima i kućanstvima na temelju osiguranja i druge naknade 37** obuhvaćaju rashode za nabavu radnih udžbenika za učenike. U 2025. godini nabavljeni su radni udžbenici za naknadno upisanog učenika, dok u prvom polugodištu 2024. godine nije bilo evidentiranih rashoda.

**Rashodi za nabavu proizvedene dugotrajne imovine 42** realizirani su 79% u odnosu na planirane a nabavljen je interaktivni ekran i prijenosno računalo. U 2024. godini također je nabavljen interaktivni ekran, a povećanje realizacije u odnosu na prethodnu godinu rezultat je porasta cijene računalne opreme.

**2.1.3. Raspoloživa sredstva iz prethodnih godina**

Iz 2024. godine prenesen je manjak prihoda i primitaka u iznosu 21.584,91 eura. Odlukom o raspodjeli rezultata i pokriću manjka za 2024. godinu na teret viška vlastitih sredstava stornirana je duplo zatvorena obveza za bolovanje na teret HZZO-a za pomoćnika u nastavi koja je greškom bila uvrštena u refundacije MZO-a umjesto refundirana na račun Grada Koprivnice od strane HZZO-a u iznosu 123,47 čime je ukupni preneseni manjak prihoda uvećan i iznosi 21.708,38 eura te je se sastoji od viškova i manjkova kako slijedi:

|  |  |  |
| --- | --- | --- |
| Red. Br | Višak/manjak | iznos |
| 1. | Erasmus + K2 – sredstva EU | 14.404,55 |
| 2. | Unijapapir – vlastita sredstva | 768,45 |
| 3. | Školska zadruga Đurđica – vlastita sredstva | 292,38 |
| 4. | Donacija Euroherc – tekuća donacija | 1.701,58 |
| 5. | Višak PZPN – naknada štete za prijenosno računalo | 583,98 |
| 6. | Neutrošena sredstva voditelja ŽSV-a – nenadležni proračun | 1.255,03 |
| 7. | Višak NCVVO – nenadležni proračun | 18,50 |
| 8. | Projekt za rad s darovitim učenicima – nenadležni proračun | 1.494,50 |
| 9. | Višak sredstava za nabavu testova za psihologa – nenadležni proračun | 2.715,00 |
| 10. | Manjak – nacionalno sufinanciranje (pomoćnici u nastavi) | -888,85 |
| 11. | Nadležni proračun | -15.443,87 |
| 12. | Pomoćnik u nastavi – projekt Odjek V – sredstva EU | -5.036,83 |
| 13. | Decentralizacija | -10.071.13 |
| 14. | Manjak nenadležni proračun (prehrana učenika i udžbenici) | -10.318,66 |
| 15. | Manjak PZPN – režije za dvoranu, produženi boravak i popravak tableta | -3.183,01 |

Realizacija rezultata poslovanja od 70% rezultat je planiranja većeg iznosa manjka kod izrade financijskog plana za 2025. godinu. U I. izmjenama i dopunama financijskog plana za 2025. godinu plan rezultata svesti će se na iznos realizacije, odnosno točno prenesenog rezultata.

Izradila: Ravnateljica:

Voditeljica računovodstva mr. Sanja Prelogović

Mirjana Kolarek, dipl. oec.

Predsjednik Školskog odbora:

Mihael Kivač, prof.