CENTAR ZA ODGOJ, OBRAZOVANJE I REHABILITACIJU PODRAVSKO SUNCE

Hercegovačka 1

48000 KOPRIVNICA

OIB 79151495340

KLASA: 400-04/25-01/04

URBROJ: 2137-79-25-2

Koprivnica, 22. 7. 2025.

**Obrazloženje Prijedloga polugodišnjeg izvještaja o izvršenju financijskog plana za 2025. godinu**

Sukladno čl. 17. i 42. Pravilnika o polugodišnjem i godišnjem izvještaju o izvršenju proračuna i financijskog plana (NN 85/23), daje se obrazloženje općeg dijela izvještaja, dok se obrazloženje posebnog dijela daje samo u godišnjem izvještaju o izvršenju.

Prema financijskom planu za 2025. godinu planiran je tekući prihod od 2.330.342,00 €, sa razlikom prenesenog manjka i viška prihoda od 52.800,00 €, a ostvareno je ukupno 1.151.866,40 € prihoda, dok su planirani rashodi izvršeni u visini od 1.251.279,84 €, što je rezultiralo sa 99.413,44 € tekućeg manjka prihoda. S obzirom na preneseni manjak iz prethodnog razdoblja od 47.091,52 €, to je ukupni rezultat koji se prenosi u sljedeće razdoblje manjak prihoda od 146.504,96 €. Ukupno ostvareni prihodi u izještajnom razdoblju veći su za 23% u odnosu na prihode u istom razdoblju prethodne godine, a u odnosu na izvorni plan za 2025. ostvareno je 49% planiranih prihoda za 2025. godinu.

Ostvarenim prihodima izvršavani su rashodi kroz 14 aktivnosti unutar 6 programa prema programskoj klasifikaciji zadanoj od strane osnivača: Program predškolskog odgoja sa 3 aktivnosti, Osnovni program osnovnoškolskog odgoja i obrazovanja kao aktivnost decentralizirane funkcije osnovnog školstva, Dodatni programi odgoja i obrazovanja sa ukupno 7 aktivnosti, Socijalni program sa aktivnosti sufinanciranja školske prehrane, Program Erasmus+ sa istoimenom aktivnosti i COP iskazan kao zaseban program, također sa istoimenom aktivnosti.

Početno stanje potraživanja za sredstva uplaćena u nadležni proračun iznosilo je 23.487,15 €, a na dan 30.6.2024. je to bilo 24.502,87 €.

Ekonomska klasifikacija

Prema ekonomskoj klasifikaciji, kod prihoda poslovanja najveći udio čine pomoći unutar općeg proračuna od 843.415,98 €, a potom prihodi iz nadležnog proračuna od 274.177,55 €, prihodi od prodaje proizvoda i robe te pruženih usluga i od donacija od 24.647,30 €, i naposljetku prihodi po posebnim propisima od 9.625,57 €.

Pomoći unutar općeg proračuna su pomoći iz državnog proračuna, županijskog i općinskih proračuna, i porasli su za 19% u odnosu na prošlogodišnje polugodište, s indeksom izvršenja od 49 u odnosu na plan. Iz državnog proračuna dobivene su slijedeće tekuće pomoći: za COP 569.686,79 €, za školu 117.200,82 €, za poludnevni boravak 38.065,02 € i za ranu razvojnu podršku (RRP) 6.742,52 €.

Iz županijskog proračuna tekuća je pomoć iznosila 16.564,26 € za financiranje djelatnosti logopedije za vanjske korisnike.

Iz općinskih proračuna prihodovano je 8.046,10 € za školu po osnovi sufinanciranja učeničkog prijevoza i 4.774,20 € što se odnosi na sufinanciranje vrtića za polaznike koji dolaze sa teritorija tih općina.

U podskupini prijenosa između PK istog proračuna iskazan je iznos EU sredstava od 69.529,75 € i nacionalnog sufinanciranja od 12.270,00 € za financiranje pomoćnika u nastavi, kao i 536,52 € za školsku shemu voća (nacionalno sufinanciranje). Izvršenje plana je ovdje za čak 61% više nego u istom razdoblju lani zbog povećanja rashoda za pomoćnike u nastavi (veća satnica i broj radnika).

Prihodi po posebnim propisima obuhvaćaju sufinanciranje korisnika cijene usluge za vrtić od 3.714,10 €, za školsku prehranu od 2.100,41 €, za ranu razvojnu podršku od 3.648,47 € te još 162,59 € ostalog prihoda za posebne namjene.

Skupina prihoda 66 od 24.647,30 € sadrži ostvarene vlastite prihode od 506,68 € i dobivene donacije od 24.140,62 €.

Vlastiti prihodi su ostvareni prodajom starog papira od 159,00 €, prodajom el. energije od 200,35 € te od pruženih usluga (zakup prostorija) 147,33 €.

Od dobivenih donacija 22.117,87 € su kapitalna donacija za kupnju električnog kombija, a od tekućih donacija je 1.505,00 € dobiveno od fizičkih osoba, bez određene namjene, i još 517,75 € od jednog trgovačkog društva kroz donaciju didaktičkih sredstava.

Od 274.177,55 € ukupnih prihoda iz nadležnog proračuna 77.911,06 € čine decentralizirana sredstva, a od ukupnog iznosa se 28.785,00 € odnosi na financiranje rashoda za nefinancijsku imovinu.

Rashodi poslovanja iznosili su 1.187.677,29 € i najvećim dijelom se odnose na rashode za zaposlene u visini od 976.182,56 €, što je rast od 34% u odnosu na prošlu godinu, dok su materijalni rashodi rasli za 3% i iznosili su 211.494,73 €.

Razliku od 63.602,55 € € do ukupno izvršenih rashoda od 1.251.279,84 € čine rashodi za nabavu nefinancijske imovine, a to su 54.502,55 € za nabavu e-kombija i 9.100,00 € za dodatna ulaganja na građevinskom objektu.

Izvori financiranja sa rezultatima

Prihodi su ostvareni iz pet izvora financiranja: opći, vlastiti, prihodi za posebne namjene, pomoći i donacije, sa odgovarajućim podizvorima, prema klasifikaciji i označavanju izvora financiranja na gradskoj riznici.

Opći prihodi iz I-1101, Proračun Grada, iznosili su 196.266,49 €, a rashodi 191.930,96 €, pa je nakon pokrića prenesenog manjka od 40.737,37 € preostao iznos neplaćenih obveza (sve nedospjelo) od 36.401,84 € na dan 30.6.2025.

Opći prihod od decentraliziranih sredstava po I-1201, iznosio je 42.491,80 €, pa je uz izvršenje rashoda od 47.356,21 € preostao manjak prihoda od 4.864,41 €.

Drugi dio prihoda od sredstava decentralizacije, koje osnivač dobiva kao sredstva izravnanja, iskazan je kao pomoć s oznakom izvora I-5101 na gradskoj riznici, iznosio je 8.234,26 € za financiranje rashoda poslovanja u što je uključeno pokriće prenesenog manjka, i 27.185,00 € za financiranje nabave nefinancijske imovine (e-kombi), a što su sredstva neiskorištena u prethodnoj godini.

Vlastiti prihodi od 359,35 € ostvareni su od prodaje proizvoda (el. energija) i robe (stari papir) od, a 147,33 € od pruženih usluga (zakup uredskih prostorija). Od tih sredstava izvršeni su rashodi od 292,16 €, pa je tako, uz preneseni višak prihoda od 5.125,86 €, rezultat na kraju polugodišta višak od 5.340,38 €.

Prihodi za posebne namjene su od sufinanciranja polaska vrtića, školske prehrane i usluge rane razvojne podrške i iznosili su ukupno 9.625,57 €, a rashodi 6.252,05 €. Ukupno je na ovom izvoru došlo do povećanja prenesenog viška na 11.400,14 €.

Izvor Pomoći unutar općeg proračuna – Grad, I-5107, odnosi se na nacionalno sufinanciranje školske sheme voća i povrća i po toj osnovi je prihodovano 536,52 € prema istom iznosu izvršenih rashoda, a tu nije bilo prenesenog viška/manjka.

Za projekt Odjek VII na riznici je otvoren poseban podizvor za nacionalno sufinanciranje s oznakom I-5110 i po njemu je ostvareno 12.270,00 € prihoda, pa je, uz izvršenje rashoda od 12.528,28 € i pokriće prenesenog manjka od 1.937,40 €, rezultat 2.195,68 € manjka na dan 30.6.2025.

Za EU sredstva u projektu Odjek VII za školske godine 2024./2025. i 2025./2026. također je otvoren poseban podizvor I-5307 gdje su ostvareni prihodi od 69.529,75 €, pa je tako uz izvršene rashode od 70.993,57 € i pokriće prenesenog manjka od 10.978,35 €, preostao manjak od 12.442,17 € na dan 30.6.2025.

Izvor Pomoći unutar općeg proračuna – PK je sintetički, i obuhvaća podizvore I-5501 Tekuće pomoći iz državnog proračuna - COP, I-5502 Tekuće pomoći iz nenadležnih proračuna i I-5503 Kapitalne pomoći iz nenadležnih proračuna.

Kod COP-a je polugodišnji prihod iznosio 569.686,79 €, a rashod 659.931,99 €, što daje razliku od 90.245,20 €. Ovaj manjak predstavlja iznos plaće za 6/2025 i posljedica je ukidanja obračuna kontinuiranih rashoda.

Prihod od tekućih pomoći, I-5502, iznosio je 191.392,92 €, rashodi poslovanja 203.825,02 €, pa je uz preneseni manjak od 7.071,99 €, polugodišnji rezultat manjak prihoda od 19.504,99 €. Relativno veliki iznos manjka na ovom podizvoru je najviše zbog rashoda za prijevoz učenika u lipnju za što će se od nadležnog ministarstva sredstva dobiti najranije u srpnju.

Prihoda od kapitalnih pomoći, I-5503, nije bilo u prvom polugodištu, ali se očekuju u drugom, s obzirom da je planirano 500,00 € za cijelu godinu i to od MZOM za udžbenike za učenike i knjige za knjižnicu.

Kod izvora I-5504 Tekuće pomoći iz državnog proračuna - EU sredstva - PK, što se odnosi na program/aktivnost Erasmus+, nije bilo tekućeg prihoda, a ni rashoda, tako da je ostao preneseni višak od 1.052,81 € za korištenje.

Donacije su u ovom izvještajnom razdoblju ukupno iznosile 24.140,62 €, od čega su tekuće 2.022,75 €, a kapitalne 22.117,87 €.

I-6201, koji označava tekuće donacije, sadrži i preneseni višak od 3.263,09 € od kojeg je 1.049,06 € korišteno za pokriće nedostajućih sredstava za e-kombi. Za rashode poslovanja je utrošeno 3.930,74 €, pa je tako na dan 30.6.2025. preostalo još 1.355,10 €.

I-6202 označava izvor kapitalnih donacija kod kojih je višak prenesen iz prethodne godine od 4.150,62 € iskorišten u cijelosti za nabavu e-kombija, za koji je neprofitna organizacija uplatila dobavljaču istog iznos od 22.117,87 €.

Funkcijska klasifikacija

Prema funkcijskoj klasifikaciji rashodi su klasificirani na gradskoj riznici u dvije skupine funkcije 09 Obrazovanje.

Za predškolsko i osnovno obrazovanje (091) utrošeno je 1.120.528,46 €, što je 33% više u odnosu na lani, i na što je, uz rast plaća, značajno utjecala kupnja e-kombija.

Za dodatne usluge u obrazovanju (096) utrošeno je 130.751,38 €, što obuhvaća rashode za učenički prijevoz i prehranu u školskoj kuhinji, i ukupno je na prošlogodišnjoj razini.

Voditelj računovodstva: Ravnateljica:

Nikola Đurica, dipl. oec. Radmila Popović, mag. rehab. educ.