

**PUČKO OTVORENO UČILIŠTE**  KLASA: 007-03/25-02/5

**K O P R I V N I C A**  URBROJ: 2137-80-25-1

48000 Koprivnica, Starogradska 1 Koprivnica, 23. srpnja 2025.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Tel. +385 (0) 48 621-117 E-mail : [info@pou-kop.hr](mailto:info@pou-kop.hr) [www.pou-kop.hr](http://www.pou-kop.hr) MB: 3009688 OIB: 86739035476

**PRIJEDLOG OBRAZLOŽENJA POLUGODIŠNJEG IZVRŠENJA FINANCIJSKOG PLANA PUČKOG OTVORENOG UČILIŠTA KOPRIVNICA**

**Naziv obveznika: PUČKO OTVORENO UČILIŠTE KOPRIVNICA**

**Broj RKP-a: 27974**

**Sjedište obveznika: KOPRIVNICA**

**Matični broj: 03009688**

**Adresa sjedišta obveznika: STAROGRADSKA 1, 48000 KOPRIVNICA**

**OIB: 86739035476**

**Razina: 21**

**Razdjel: 000**

**Šifra djelatnosti: 8559**

**Šifra županije: VI**

**Šifra grada: 201**

**Sažetak i djelokrug rada proračunskog korisnika**

Pučko otvoreno učilište Koprivnica je kulturna, prosvjetna, informativna i uslužna javna ustanova u kulturi koja obavlja svoju djelatnost u skladu sa Statutom Učilišta Koprivnica (KLASA: 002-03/24-01/1; URBROJ: 2137-80-24-1, od 26.06.2024.) te planskim i programskim odrednicama usklađenim s planom Grada kao Osnivača.

Kao ustanova Učilište je osnovano na temelju Rješenja Narodnog odbora općine Koprivnica o osnivanju Narodnog sveučilišta u Koprivnici 12. prosinca 1961. godine. Rješenjem Trgovačkog suda u Bjelovaru od 28. studenog 1995. u sudski registar upisuje se naziv Otvoreno sveučilište Koprivnica, a Rješenjem od 19. travnja 1999. upisuje se naziv Pučko otvoreno učilište Koprivnica.

POU Koprivnica djelatnost obavlja u skladu sa Zakonom o obrazovanju odraslih (NN 144/2021), Zakonom o pučkim otvorenim učilištima (NN 54/97, 5/98, 109/99, 139/10), Zakonom o ustanovama (NN 76/93, 29/97, 47/99, 35/08, 127/19, 151/22), Zakonom o kulturnim vijećima i financiranju javnih potreba u kulturi (NN 83/22), Kolektivnim ugovorom za zaposlene u ustanovama kulture Grada Koprivnice od 30. siječnja 2023. g., I. Dodatkom Kolektivnom ugovoru za zaposlene u ustanovama kulture Grada Koprivnice od 29. rujna 2023. g. te II. Dodatkom Kolektivnom ugovoru za zaposlene u ustanovama kulture Grada Koprivnice od 22. ožujka 2024. g., III. Dodatkom Kolektivnom ugovoru za zaposlene u ustanovama kulture Grada Koprivnice od 5. prosinca 2024. g., Zakonom o proračunu (NN 144/21), Zakonom o radu (NN 93/14, 127/17, 98/19, 151/22, 64/23), Zakonom i Uredbom o fiskalnoj odgovornosti (NN 111/18, 83/23), Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20, 158/23), Pravilnikom o financijskom izvještavanju u proračunskom računovodstvu (NN 3/15, 135/15, 2/17, 112/18, 126/19, 145/20, 32/21, 37/22) i drugim općim aktima POU Koprivnica.

Ustanova se zadnjih nekoliko godina orijentira na EU fondove kao na jedan od izvora financiranja ustanove.

POU Koprivnica u segmentu kulturne djelatnosti (glazbeno-scenske djelatnosti i kina) posebno potiče suradnju s izvangradskim područjima putem suradnje sa školama, vrtićima, nastavnicima, roditeljima.

Učilište stavlja poseban akcent na razvoj svih ključnih kompetencija građana s ciljem povećanja njihove kompetencijske i kompetitivne razine.

Trenutno je 16 stalno zaposlenih djelatnika. Svoju djelatnost ostvaruje i uz značajnu pomoć vanjskih suradnika. Glavni organizacijski oblik u operativnom smislu je Stručno vijeće Učilišta koje djeluje kao programsko tijelo, ravnatelj te Upravno vijeće Učilišta na razini odlučivanja.

U Učilištu su ustrojene sljedeće organizacijske cjeline:

l. Odjel za obrazovanje, cjeloživotno učenje i EU projekte

2. Odjel za glazbeno-scensku kulturu i amaterizam

3. Odjel za filmsku, video i medijsku kulturu

4. Odjel za opće i financijske poslove

**OPĆI DIO**

**Obrazloženje izvršenja programa i aktivnosti**

Člankom 86. Zakona o proračunu (NN broj 144/21) propisana je obveza sastavljanja polugodišnjeg i godišnjem izvještaja o izvršenju financijskog plana proračunskog korisnika za 2025. godinu te njegova podnošenja na usvajanje upravljačkom tijelu

Proračunski korisnici jedinice lokalne i područne (regionalne) samouprave obvezni su  godišnji izvještaj o izvršenju financijskog plana za prethodnu godinu izraditi na temelju odredaba Pravilnika o polugodišnjem i godišnjem izvještaju o izvršenju proračuna i financijskog plana (Nar. nov., br. 85/23; u nastavku: Pravilnik). Pravilnikom se detaljno propisuju: izgled, sadržaj, obveznici primjene te način i rokovi podnošenja i objave izvještaja o izvršenju financijskog plana.

Planirani i izvršeni Financijski plan Pučkog otvorenog učilišta Koprivnica izrađen je prema Uputama za izradu Prijedloga financijskog plana za razdoblje 2025.-2027. godine, dobivenih od Upravnog odjela za financije, gospodarstvo i europske poslove Grada Koprivnice KLASA: 400-01/24-02/0001, URBROJ: 2137-1-05/2-24-6 od 25.10.2024. godine. U nastavku obrazlažemo najznačajnije razlike za tekuću godinu u odnosu na isto obračunsko razdoblje prethodne godine te izvršenje tekuće godine u odnosu na Financijski plan za 2025. godinu.

Planirani program Učilišta za 2025. godinu čini redovna i programska djelatnost, a detaljno je analizirana i obrazložena prema dolje navedenim aktivnostima.

Usvojeni Financijski plan za 2025. godinu s prijedlogom projekcija za naredno dvogodišnje razdoblje izrađen je uravnoteženjem prihoda i rashoda te iznosi 1.012.683,00 EUR.

Prema Izvješću o polugodišnjem izvršenju Financijskog plana za 2025. godinu, od ukupno planiranih sredstva ostvareno je 59% prihoda u iznosu od 472.267,99 EUR, a index odstupanja u odnosu na ostvareno u 2024. godini je 142%. Od ukupno planiranih rashoda ostvareno je 421.137,52 EUR, indeks izvršenja je 127% u odnosu na ostvareno u 2024. godini.

U prilogu ovog obrazloženja nalazi se Izvještaj o polugodišnjem Izvršenju Financijskog plana za 2024. godinu Pučkog otvorenog učilišta Koprivnica.

**Obrazloženje izvršenja prihoda i rashoda prema ekonomskoj klasifikaciji**

Na razini ukupnih prihoda u odnosu na isto razdoblje prošle godine bilježi se indeks povećanja s obzirom na povećanje rezultata poslovanja u odnosu na prošlu godinu. Izvršenje prihoda za razdoblje 01.01.-30.06.2025. iznosi indeks izvršenja 59%. Na razini ukupnih rashoda u odnosu na isto razdoblje prošle godine bilježi se indeks povećanja od 129%. Indeks izvršenja za rashode za prvih šest mjeseci iznosi 54%. Konačni prikaz prihoda i rashoda za navedeno razdoblje, odnosno iskazani trenutni višak prihoda u odnosu na rashode, rezultat je dinamike prihoda Pučkog otvorenog učilišta Koprivnica za realizirane programe u izvještajnom razdoblju te akumuliranog viška prihoda koji pokriva manjak iz 2024. godine. Aktivnosti Učilišta zbog povećanog interesa za programe Učilišta došlo je do većeg ostvarenja prihoda i rashoda u 2024. i 2025. godini.

Kod **prihoda pomoći od međunarodnih organizacija** (EU projekti) zbog blago povećane dinamike financiranja izvršenje je poraslo u odnosu na prošlu godinu. Prošle godine u istom razdoblju zaprimili smo prihode za četiri EU projekta na navedenom kontu, od kojih su dva završila, a ove godine je prihod za četiri projekta 15.180,80,00 EUR, što je indeks izvršenja u odnosu na 2024. 127%. Tijekom narednog izvještajnog razdoblja očekuje se više prihoda čime će se nivelirati preneseni manjak nastao evidentiranjem rashoda za realizaciju EU projekata.

Prihod od **pomoći proračunskim korisnicima iz proračuna koji im nije nadležan** u 2025. godini primili smo sredstva za glazbeno-scensku djelatnost od Ministarstva kulture i medija i Hrvatskog audiovizualnog centra (HAVC), u povećanom iznosu pa je izvršenje za prvih 6 mjeseci 19.355,00 EUR (indeks odstupanja u odnosu na 2024. je 250%).

Veće odstupanje bilježi se na **prihodima od pruženih usluga** ostvarenim od prodaje proizvoda i robe. Povećani su prihodi od pružanih usluga u obrazovnoj i kino djelatnosti u POU Koprivnica te je ove godine index odstupanja 68% dok je u odnosu na isto razdoblje prošle godine indeks izvršenja 166%.

Povećanje u prihodima izvršilo se na **prihodima iz nadležnog proračuna** (indeks odstupanja 133%), a indeks izvršenja u odnosu na plan 2025. je 59%. Navedeni prihod troši se za podmirenje rashoda za zaposlene, materijalne i financijske rashode, rashode za nabavu dugotrajne nefinancijske imovine, te rashode programske djelatnosti.

Troškovi **rashoda za zaposlene** povećali su se u odnosu na prošlu godinu (index odstupanja je 142% u odnosu na isto razdoblje prošle godine). Vrijednosno najveći rashodi evidentirani su za plaće za 16 radnika koji su gotovo u cijelosti financirani iz nadležnog proračuna te ostala materijalna prava svih radnika (jubilarne nagrade, naknada za prehranu te prijevoz na posao i s posla, službena putovanja i stručna usavršavanja) temeljem novog Kolektivnog ugovora za zaposlene u ustanovama kulture Grada Koprivnice potpisanog 30.1.2023., I. Dodatka Kolektivnom ugovoru za zaposlene u ustanovama kulture Grada Koprivnice od 29. rujna 2023. g. , II. Dodatka Kolektivnom ugovoru za zaposlene u ustanovama kulture Grada Koprivnice od 22. ožujka 2024. g, i III. Dodatka Kolektivnom ugovoru za zaposlene u ustanovama kulture Grada Koprivnice od 5. prosinca 2024. g, u iznosu 249.792,57 EUR. Rashod za plaće je povećan zbog povećanja plaće prema II. Dodatku Kolektivnog ugovora za zaposlene u ustanovama kulture Grada Koprivnice od 22. ožujka 2024.

**Ostali rashodi za zaposlene** smanjili su se u odnosu na 2024. g. zbog manjih isplata naknada za zaposlene. Isplatila se uskrsnica, regres te dvije jubilarne nagrade u prvih 6 mjeseci 2025. (indeks odstupanja 76%).

**Naknade troškova zaposlenih** tj. troškovi službenih putovanja, naknade za prijevoz i stručnog usavršavanja uvećani su u odnosu na prošlu godinu (index odstupanja je 136% u odnosu na isto razdoblje prošle godine). Povećani su troškovi službenih putovanja unutar EU projekata.

**Rashodi za materijal i energiju** smanjili su se zbog manje potrošnje uredskog materijala i materijala i dijelova za investicijsko održavanje za POU Koprivnica u prvih 6 mjeseci 2024. godine (index odstupanja je 79% u odnosu na prošlu godinu).

U odnosu na prošlu godinu povećali su se rashodi za usluge. Najveće povećanje odrazilo se na zdravstvenim uslugama za sistematske preglede djelatnika te intelektualnim usluga za isplatu honorara vanjskim suradnicima (index odstupanja je 121% u odnosu na prošlu godinu).

Blago povećanje bilježi se na **ostalim nespomenutim rashodima** u odnosu na prošlu godinu (index odstupanja je 128%) za rashode reprezentacije te pristojbi i naknada.

U odnosu na prošlu godinu povećani su **financijski troškovi** za plaćanje naknade banci za bankarske usluge za usluge kartičnog poslovanja (index odstupanja je 182% u odnosu na prošlu godinu).

U prvih 6 mjeseci 2024. rashod za **nabavu nefinancijske imovine** bi je u iznosu od 4.976,42 EUR, no u 2025 g. je realiziran u iznosu od 357,75 EUR za nabavu uredskih stolica.

**Prihodi i rashodi po izvorima financiranja**

**Planirani prihodi** za 2025. g. realizirani su prema izvorima financiranja kako slijedi:

Najznačajniji prihodi ostvareni su od pomoći unutar općeg proračuna.

**Prihodi iz općih prihoda i primitaka** planiran je u visini od 450.000,00 EUR u skladu s dogovorom i limitima danim od strane Osnivača, a polugodišnje izvršenje je u iznosu od 265.754,60 EUR s uključenim prenesenim metodološkim manjkom ostvarenim na kraju 2024. godine. Bilježi se povećanje u odnosu na isto razdoblje 2024. godine (indeks odstupanja 134%). Prihod je utrošen za podmirenje rashoda za zaposlene, materijalne rashode, rashode nastale realizacijom programskih aktivnosti.

**Vlastiti prihodi** planirani su u visini od 252.840,00 EUR, a izvršenje je u iznosu od 171.277,59 EUR što je indeks odstupanja od 68% od ukupno planiranih ili 166% u odnosu na prošlu godinu. Prihod je utrošen za podmirenje rashoda za zaposlene, materijalne rashode, rashode nastale realizacijom programskih aktivnosti najviše u filmskoj i obrazovnoj djelatnosti.

**Prihod od pomoći proračunskim korisnicima** odnosi se na prihode iz nenadležnog proračuna te prihoda za troškove EU projekta te prikazuje financijske podatke o planiranim i ostvarenim prihodima, a odnosi se na prihode poslovanja koji se financiraju iz državnog proračuna za programsku djelatnost ustanove i iz županijskog proračuna za financiranje programske djelatnosti. Ove godine nam nije dodijeljen prihod za nabavu nefinancijske imovine (rekonstrukcije dvorane Domoljub) iz ovog izvora pa će nastavak sanacije biti sljedeće godine dok su se prihodi pa tako i rashodi za programsku djelatnost (troškovi zakupnina i najamnina te intelektualnih usluga) djelomično izvršili. Unutar ovog izvora financiranja planirani su i izvršeni prihodi za provedbu EU projekata. Planirana sredstva u iznosu od 96.965,00EUR izvršila su se u iznosu od 34.535,80 EUR.

**Donacije** su planirane za prihod od strane HUZIP-a u iznosu od 700,00 EUR te su se u istom iznosu i izvršile.

**Rashodi** su utrošeni u skladu s planiranim izvorima financiranja te usklađeni s prihodima.

**Rashod iz izvora općih prihoda i primitaka** je planiran je u visini od 450.000,00 EUR u skladu s dogovorom i limitima danim od strane Osnivača, a polugodišnje izvršenje je u iznosu od 297.636,36 EUR što je indeks odstupanja od 66% od ukupno planiranih ili 143% u odnosu na prošlu godinu, a utrošeni su za rashode zaposlenih i materijale troškove.

**Rashod iz vlastitih prihoda** planirani su u visini od 292.840,00 EUR, a izvršenje je u iznosu od 96.231,83 EUR što je indeks odstupanja od 33% od ukupno planiranih ili 109% u odnosu na prošlu godinu. Sredstva su utrošena na troškove za zaposlene, materijale troškove kao i troškove za nefinancijsku imovinu.

**Rashod s osnove prihoda pomoći** odnose se na pomoći unutar općeg proračuna i pomoći od strane EU. Polugodišnje izvršenje je u iznosu od 26.884,33 EUR što je indeks odstupanja od 28% od ukupno planiranih ili 81% u odnosu na prošlu godinu, a utrošeni su za troškove planirane za programsku djelatnost i potrebe provođenja EU.

**Rashod s osnove prihoda donacija** **strane HUZIP-a** je planiran za koncert u iznosu od 700,00 EUR te se u istom iznosu i izvršio.

**Rashodi po funkcijskoj klasifikaciji**

Planirani su rashodi u iznosu od 841.405,00 EUR. Od ukupno planiranih rashoda za 2025. g. ostvareno je 421.137,52 EUR, što je ostvarenje od 50% u odnosu na planirano u 2024. g., dok u odnosu na izvršenje plana u 2024. g., index povećanja iznosi 127%.

Po funkcijskoj klasifikaciji dijelimo ih na rashode za obrazovanje i rashode za kulturu.

Rashodi za kulturu planirani su u iznosu od 713.485,00 EUR, a ostvareno je 391.130,08 EUR, što je 55% od ukupno planiranih, dok u odnosu na izvršenje plana u 2024. g. index povećanja iznosi 128%. Rashodi se odnose na rashode za zaposlene, materijalne rashode, rashode nastale realizacijom glazbeno-scenskih aktivnosti.

Rashodi za obrazovanje planirani su u iznosu od 127.920,00 EUR, a ostvareno je 30.007,44 EUR, što je 23% od ukupno planiranih, dok u odnosu na izvršenje plana u 2024. g. index povećanja iznosi 114%. Do povećanja je došlo zbog većih materijalnih troškova što je linearni odraz povećanih cijena na tržištu.

**Preneseni rezultat poslovanja**

Ostvareni viškovi i manjkovi po izvorima financiranja na dan 31.12.2024. godine koji su uključeni u I. Izmjene i dopune Financijskog plana ustanove utrošit će se, a manjkovi nastojati pokriti tijekom 2025. godine sukladno Odluci Upravnoga vijeća o utvrđivanju i raspodjeli rezultata iz 2024. godine.

|  |  |
| --- | --- |
| **Izvori financiranja** | **Rezultat poslovanja** |
| Izvor 1 | -10.966,95 |
| Izvor 3 | 3.202,35 |
| Izvor 5 | -18.554,24 |
| **UKUPNO:** | **-26.318,84** |

Metodološki manjak iz izvora opći prihodi i primici nastao je zbog evidentiranja rashoda prema nastanku događaja krajem 2024. godine, koji je plaćen u 2025. godini.

Višak prihoda poslovanja iz vlastitih prihoda rezultat je obračuna prihoda i rashoda poslovanja.

Manjak pomoći od međunarodnih organizacija zbroj je prihoda i rashoda nastalih od projekata iz EU te dinamike nastalih aktivnosti.

Manjak iz državnog proračuna rezultat je dinamike plaćanja od strane HAVC-a i ASOO-a za odrađene aktivnosti.

Ukupni manjak za 2024. g. u visini od 26.343,73 € nastao je kao rezultat prenesenog viška prihoda poslovanja POU Koprivnica iz 2023. u visini od 49.885,66 € umanjenog za ostvareni manjak prihoda poslovanja na bazi godine 76.229,39 €.

Navedeni manjak prihoda poslovanja u 2025. godini je podmiren te je nastavljen trend porasta prihoda koji će se nastaviti do kraja godine.

**POSEBNI IZVJEŠTAJI UZ POLUGODIŠNJI IZVJEŠTAJ O IZVRŠENJU FINANCIJSKOG PLANA PUČKOG OTVORENOG UČILIŠTA KOPRIVNICA**

POU Koprivnica nema zaduživanje na domaćem i stranom tržištu novaca i kapitala kao ni aktivna dana jamstva i plaćanja po protestiranim jamstvima.

|  |  |
| --- | --- |
|  | Predsjednik Upravnog vijeća:  Siniša Fabijanec, univ.spec.polit. |