Na temelju članka 40. Statuta Grada Koprivnice („Glasnik Grada Koprivnice“ br. 4/09., 1/12., 1/13., 3/13.-pročišćeni tekst, 1/18., 2/2.0 i 1/21. ) i članka 5. Odluke o javnim priznanjima („Glasnik Grada Koprivnice“ broj 2/96., 4/97., 5/07., 5/09., 7/09., 2/10., 3/10., 1/13. i 8/24.) Gradsko vijeće Grada Koprivnice na 3. sjednici održanoj 16.10.2025. godine, donijelo je

ODLUKU

o dodjeli Medalje Grada Koprivnice Đurđici Pošta

I.

Medalja Grada Koprivnice dodjeljuje se Đurđici Pošta za sveukupni doprinos razvoju odgoja i obrazovanja na području Grada Koprivnice i zasluge u postizanju uspjeha učenika na županijskim, državnim i međunarodnim natjecanjima.

II.

Medalju Grada Koprivnice čini dizajnirana medalja i novčana nagrada u iznosu od 1.350,00 €.

III.

Javno priznanje uručit će se dobitnici na svečanoj sjednici Gradskog vijeća Grada Koprivnice u povodu obilježavanja 4. studenoga Dana Grada Koprivnice.

IV.

Financijska sredstva iz točke II. ove Odluke teretit će poziciju 183  - konto 3811 - Tekuće donacije u novcu Proračuna Grada Koprivnice za 2025. godinu.

V.

Ova Odluka objavit će se u Glasniku Grada Koprivnice.

GRADSKO VIJEĆE

GRADA KOPRIVNICE

KLASA: 061-01/25-01/0001

UR BROJ: 2137-1-04-01/3-25-19

Koprivnica, 16.10.2025.

PREDSJEDNIK:

Ivan Pal

OBRAZLOŽENJE

Odlukom o javnim priznanjima Grada Koprivnice „Glasnik Grada Koprivnice“ broj 2/96., 4/97., 5/07.,5/09., 7/09., 2/10., 3/10., 1/13. i 8/24. ) propisana su javna priznanja Grada Koprivnice te utvrđeni uvjeti i način njihove dodjele. Člankom 2. navedene Odluke propisana su sljedeća javna priznanja Grada Koprivnice:

1. Proglašenje počasnim građaninom Grada Koprivnice,
2. Nagrada za životno djelo,
3. Medalja Grada Koprivnice,
4. Plaketa Grada Koprivnice.

Na temelju objavljenog javnog poziva za predlaganje kandidata za javna priznanja i pristiglih prijedloga, a u skladu sa propisanom procedurom glasovanja, Odbor za dodjelu javnih priznanja utvrdio je prijedlog odluke kojom se predlaže da se Medalja Grada Koprivnice dodijeli Đurđici Pošta za sveukupni doprinos razvoju odgoja i obrazovanja na području Grada Koprivnice i zasluge u postizanju uspjeha učenika na županijskim, državnim i međunarodnim natjecanjima.

Medalju Grada Koprivnice čini dizajnirana medalja i novčana nagrada u iznosu od 1.350,00 €.

Gospođa Đurđica Pošta učiteljica je razredne nastave koja 32 godinu radi u Osnovnoj školi “Antun Nemčić Gostovinski“ Koprivnica. 2017. godine napreduje u zvanje učitelj mentor. Dugogodišnja je članica Županijskog stručnog povjerenstva za utvrđivanje psihofizičkog stanja djeteta/učenika. Dugi niz godina surađuje sa raznim udrugama i ustanovama Grada Koprivnice kao što su Dom za starije i nemoćne Koprivnica, Muzej grada Koprivnice, Galerija grada Koprivnice itd. Sudjelovala je u raznim humanitarnim akcijama u kojima je mnogima pomogla. Posebno je istaknula projekt pod nazivom „Volonteri penzioneri“ u kojem je sudjelovala sa svojim razredom.

Posebno ističe dugogodišnju suradnju s Udrugom Nada u izradi plakata povodom obilježavanja Dana narcisa, Dan ružičastih majica. Obnaša i dužnost predsjednice Koordinacijskog odbora Grada Koprivnice za vođenje Programa Gradova i općina prijatelja djece treći mandat gdje je odabrana od svih članova Koordinacijskog odbora. Zalagala se za dječja prava i kroz razne aktivnosti poticala djecu na empatiju, uzajamno prihvaćanje i pomaganje. Svojim je razredom sudjelovala u humanitarnoj utrci Mliječna staza na državnoj razini te tako proširila suradnju s Unicefom. Na početku radila je dugi niz godina i s učenicima romske nacionalnosti te je i tako potvrdila suradnju s udrugom Roma, te poticala kod učenika toleranciju i prihvaćanje različitosti.

Osnovnu školu “Antun Nemčić Gostovinski“ Koprivnica, a tako i Grad Koprivnicu predstavljala je diljem naše domovine, a i van njezinih granica. Sudjelovala je sa svojim učenicima na mnoštvo manifestacija kao što su Dan grada, Podravski motivi, Tjedan kretanja i dr. Već dulji niz godina postiže sa svojim učenicima uspjehe na raznim natjecanjima i natječajima gdje je zajedno s učenicima osvojila mnoge nagrade i priznanja (Lovrakovi dani kulture, Sferica, Crkve moga grada i dr.). Osim likovnosti velik je broj priznanja i nagrada iz područja literarnih uradaka (Draga domača riječ, Đakovečki vezovi, Tjedan kajkavske kulture itd.). Posebno je ponosna na osvojeno prvo mjesto na Olimpijadi čitanja u organizaciji Knjižnice „Fran Galović“ u Koprivnici.

Gospođa Đurđica Pošta, veliki uspjeh postiže i u radu s darovitim učenicima gdje je sudjelovala u dva velika međunarodna projekta Grada Koprivnice. Aktivno sudjeluje u Erasmus timu te provodi Erasmus projekte. Veliku pažnju predaje radu s učenicima koji imaju posebne oblike školovanja. Nizom akcija eko, skupljanje baterija, čepova razvija kod djece ekološku svijest.

Aktivni je sudionik Tjedna cjeloživotnog učenja, a 2022. godine primila je priznanje, Zlatni vol za svoj volonterski rad. Veliko priznanje 2024. godine dodjeljuje joj Hrvatska glazbena mladež iz Zagreba povodom obilježavanja 70. obljetnice za dugogodišnji rad i suradnju te poticanje i edukaciju mladih u svijetu umjetnosti i glazbe.

Dugi niz godina bila je članica Izvršnog odbora Društvo naša djeca Koprivnica. Svojim predanim radom pridonijela je uspjehu Osnovne škole “Antun Nemčić Gostovinski“ Koprivnica i prezentaciji Grada Koprivnice diljem Lijepe Naše i izvan njenih granica. Svoj radni vijek posvetila je i borbi djece protiv nasilja. Dugi niz godina nagrađena je Izvrsnicom gradonačelnika Grada Koprivnice.

Zbog svega iznijetog predlaže se dodjela Medalje Grada Koprivnice Đurđici Pošta za sveukupni doprinos razvoju odgoja i obrazovanja na području Grada Koprivnice i zasluge u postizanju uspjeha učenika na županijskim, državnim i međunarodnim natjecanjima.

Nositelj izrade akta: Predlagatelj akta:

Upravni odjel za poslove Odbor za dodjelu javnih priznanja

Gradskog vijeća i opće poslove Predsjednik:

Pročelnica: Mišel Jakšić

Dubravka Kardaš