Na temelju članka 40. Statuta Grada Koprivnice („Glasnik Grada Koprivnice“ br. 4/09., 1/12., 1/13., 3/13.-pročišćeni tekst, 1/18., 2/2.0 i 1/21. ) i članka 6. Odluke o javnim priznanjima („Glasnik Grada Koprivnice“ broj 2/96., 4/97., 5/07., 5/09., 7/09., 2/10., 3/10., 1/13. i 8/24.) Gradsko vijeće Grada Koprivnice na 3. sjednici održanoj 16.10.2025. godine, donijelo je

ODLUKU

o dodjeli Plakete Grada Koprivnice Nogometnom klubu Reka

I.

Plaketa Grada Koprivnice dodjeljuje se Nogometnom klubu Reka za sveukupni doprinos promicanju sportskog života na području Mjesnog odbora Reka i više od 50 godina postojanja Nogometnog kluba Reka.

II.

Javno priznanje iz točke I. ove Odluke uručit će se na svečanoj sjednici Gradskog vijeća Grada Koprivnice u povodu obilježavanja 4. studenoga, Dana Grada Koprivnice.

III.

Ova Odluka objavit će se u Glasniku Grada Koprivnice.

GRADSKO VIJEĆE

GRADA KOPRIVNICE

KLASA: 061-01/25-01/0001

UR BROJ: 2137-1-04-01/3-25-23

Koprivnica, 16.10.2025.

PREDSJEDNIK:

Ivan Pal

OBRAZLOŽENJE

Odlukom o javnim priznanjima Grada Koprivnice „Glasnik Grada Koprivnice“ broj 2/96., 4/97., 5/07.,5/09., 7/09., 2/10. ,3/10., 1/13. i 8/24. ) propisana su javna priznanja Grada Koprivnice te utvrđeni uvjeti i način njihove dodjele. Člankom 2. navedene Odluke propisana su sljedeća javna priznanja Grada Koprivnice:

1. Proglašenje počasnim građaninom Grada Koprivnice,
2. Nagrada za životno djelo,
3. Medalja Grada Koprivnice,
4. Plaketa Grada Koprivnice.

Na temelju objavljenog javnog poziva za predlaganje kandidata za javna priznanja i pristiglih prijedloga, a u skladu sa propisanom procedurom glasovanja, Odbor za dodjelu javnih priznanja utvrdio je prijedlog odluke kojom se predlaže da se Plaketa Grada Koprivnice dodjeli Nogometnom klubu Reka za sveukupni doprinos promicanju sportskog života na području Mjesnog odbora Reka i više od 50 godina postojanja Nogometnog kluba Reka.

Nogometni klub Reka službeno je osnovan 1974. godine. Trenutačno se natječe u 2. županijskoj ligi. Od tada je kroz klupske prostorije prošlo i nogometnim igralištem potrčalo mnogo generacija koje su svojom nesebičnošću, srčanošću i punom snagom, za čast i ugled sela te voljom za sport doprinijele da ovaj Nogometni klub doživi ove godine.

1974. godine počela je izgradnja nogometnih prostorija koje su se uređivale kako bi svake godine primile što više mladih nogometaša. Tijekom godina organizirana je mala škola nogometa koja je također iznjedrila mlade nogometaše.

Tijekom godine organiziraju se nogometni turniri koji okupljaju veliki broj posjetitelja. Nogometni klub Reka surađuje sa ostalim udrugama s područja Mjesnog odbora Reka. Danas ima juniorsku ekipu, seniorsku ekipu i ekipu veterana oko 70 igrača.

Zbog svega iznijetog predlaže se dodjela Plakete Grada Koprivnice Nogometnom klubu Reka za sveukupni doprinos promicanju sportskog života na području Mjesnog odbora Reka i više od 50 godina postojanja Nogometnog kluba Reka.

Nositelj izrade akta: Predlagatelj akta:

Upravni odjel za poslove Odbor za dodjelu javnih priznanja

Gradskog vijeća i opće poslove Predsjednik:

Pročelnica: Mišel Jakšić

Dubravka Kardaš