Na temelju članka 40. Statuta Grada Koprivnice („Glasnik Grada Koprivnice“ br. 4/09., 1/12., 1/13., 3/13.-pročišćeni tekst, 1/18., 2/2.0 i 1/21. ) i članka 6. Odluke o javnim priznanjima („Glasnik Grada Koprivnice“ broj 2/96., 4/97., 5/07., 5/09., 7/09., 2/10., 3/10., 1/13. i 8/24.) Gradsko vijeće Grada Koprivnice na 3. sjednici održanoj 16.10.2025. godine, donijelo je

ODLUKU

o dodjeli Plakete Grada Koprivnice Sandri Bebek, vlasnici obrta TRANS LOGISTIKA

I.

Plaketa Grada Koprivnice dodjeljuje se Sandri Bebek, vlasnici obrta TRANS LOGISTIKA za sveukupni doprinos razvoju obrtništva na području Grada Koprivnice.

II.

Javno priznanje iz točke I. ove Odluke uručit će se na svečanoj sjednici Gradskog vijeća Grada Koprivnice u povodu obilježavanja 4. studenoga, Dana Grada Koprivnice.

III.

Ova Odluka objavit će se u Glasniku Grada Koprivnice.

GRADSKO VIJEĆE

GRADA KOPRIVNICE

KLASA: 061-01/25-01/0001

UR BROJ: 2137-1-04-01/3-25-24

Koprivnica, 16.10.2025.

PREDSJEDNIK:

Ivan Pal

OBRAZLOŽENJE

Odlukom o javnim priznanjima Grada Koprivnice „Glasnik Grada Koprivnice“ broj 2/96., 4/97., 5/07.,5/09., 7/09., 2/10. ,3/10., 1/13. i 8/24. ) propisana su javna priznanja Grada Koprivnice te utvrđeni uvjeti i način njihove dodjele. Člankom 2. navedene Odluke propisana su sljedeća javna priznanja Grada Koprivnice:

1. Proglašenje počasnim građaninom Grada Koprivnice,
2. Nagrada za životno djelo,
3. Medalja Grada Koprivnice,
4. Plaketa Grada Koprivnice.

Na temelju objavljenog javnog poziva za predlaganje kandidata za javna priznanja i pristiglih prijedloga, a u skladu sa propisanom procedurom glasovanja, Odbor za dodjelu javnih priznanja utvrdio je prijedlog odluke kojom se predlaže da se Plaketa Grada Koprivnice dodjeli Sandri Bebek, vlasnici obrta TRANS LOGISTIKA za sveukupni doprinos razvoju obrtništva na području Grada Koprivnice.

Gospođa Sandra Bebek, vlasnica obrta TRANS LOGISTIKA je dobitnica priznanja Obrtnica koju joj je 2022. godine dodijelila Obrtnička komora Koprivničko-križevačke županije za doprinos strukovnom radu te za humanitarne i ostale aktivnosti unutar Ceha uslužnog obrta, trgovine i prijevoza. Dugogodišnja je obrtnica koja zapošljava 7 osoba i raspolaže sa 7 teretnih kombija čime direktno doprinosi smanjenju nezaposlenosti i jačanju lokalnog gospodarstva. Aktivna je u Sekciji prijevoznika Hrvatske obrtničke komore kao i na svim manifestacijama u organizaciji drugih Udruženja obrtnika i same Hrvatske obrtničke komore. Redovito sudjeluje na sportskim i gastro manifestacijama te poslovnim forumima u organizaciji obrtničkih udruženja, čime podiže ugled struke i promiče obrtništvo.

Obrt TRANS LOGISTIKA osnovan je 1. listopada 2012. godine. Bavi se cestovnim prijevozom robe, uključujući kombi prijevoz robe, a usluge pruža diljem Hrvatske, Austrije i Njemačke.

Gospođa Sandra Bebek ne zapostavlja ni samu struku te redovito obilazi stručne seminare, a obnaša i dužnost članice Upravnog odbora Udruženja obrtnika Koprivnica. Trenutno polazi osposobljavanje za vozača C kategorije te je u procesu nabave dodatnog teretnog vozila. Kroz svoje dugogodišnje uspješno vođenje obrta TRANS LOGISTIKA, kontinuirano stvara nova radna mjesta, ulaže u razvoj poslovanja i aktivno doprinosi Koprivnici i strukovnom radu obrtništva.

Zbog svega iznijetog predlaže se dodjela Plakete Grada Koprivnice Sandri Bebek, vlasnici obrta TRANS LOGISTIKA za sveukupni doprinos razvoju obrtništva na području Grada Koprivnice.

Nositelj izrade akta: Predlagatelj akta:

Upravni odjel za poslove Odbor za dodjelu javnih priznanja

Gradskog vijeća i opće poslove Predsjednik:

Pročelnica: Mišel Jakšić

Dubravka Kardaš