Na temelju članka 119. st. 1. Zakona o sudovima ( Narodne novine broj 28/13., 33/15.,82/15.,82/16.,67/18.,126/19.,130/20.,21/22.,60/22.,16/23.,155/23. i 36/24.) i članka 40. Statuta Grada Koprivnice ( «Glasnik Grada Koprivnice» br. 4/09., 1/12., 1/13. i 3/13.-pročišćeni tekst, 1/18.,2/20. i 1/21.) Gradsko vijeće Grada Koprivnice na 3. sjednici održanoj 16.10.2025. godine donijelo je

**ZAKLJUČAK**

**o utvrđivanju prijedloga kandidata za suca porotnika**

**Županijskog suda u Varaždinu**

**I.**

Mateja Čok iz Novigrada Podravskog, predlaže se za suca porotnika Županijskog suda u Varaždinu.

**II.**

Prijedlog kandidata za suca porotnika Županijskog suda u Varaždinu upućuje se Županijskoj skupštini Koprivničko-križevačke županije.

GRADSKO VIJEĆE

GRADA KOPRIVNICE

KLASA: 740-01/24-02/0001

URBROJ: 2137-1-04-01/3-25-4

Koprivnica, 16.10.2025.

PREDSJEDNIK:

Ivan Pal

OBRAZLOŽENJE

Predsjednica Županijskog suda u Varaždinu zatražila je da Županijska skupština pokrene postupak za imenovanje suca porotnika Županijskog suda u Varaždinu budući imenovanim sucima porotnicima ističe mandat.

Sukladno članku 119. Zakona o sudovima (Narodne novine broj 28/13., 33/15.,82/15.,82/16.,67/18.,126/19.,130/20., 21/22., 60/22., 16/23., 155/23. i 36/24.), suce porotnike općinskih sudova imenuje županijska skupština po pribavljenim prijedlozima ovlaštenih predlagatelja, u konkretnom slučaju Gradskog vijeća.

Nadalje, propisano je da sucem porotnikom može biti imenovan punoljetni hrvatski državljanin dostojan obnašanja dužnosti suca porotnika. Suci porotnici imenuju se na četiri godine, a po isteku mandata mogu biti ponovno imenovani ukoliko ispunjavaju uvjete imenovanja. Također je propisano da se odredbe zakona koje se odnose na suce, shodno primjenjuju i na suce porotnike, ako zakonom nije drugačije određeno, kao što pored ostalog da sudac porotnik ne smije biti članom političke stranke, niti se baviti političkom djelatnošću, da ne smije obavljati odvjetničku ili javnobilježničku službu, poslove člana upravnog ili nadzornog odbora trgovačkog društva ili druge pravne osobe.

Kandidat za suca porotnika je Mateja Čok (magistra prava).

Obzirom da je predložena kandidatkinja suglasna sa imenovanjem za suca porotnika Županijskog suda u Varaždinu, da je državljanin Republike Hrvatske, da nije član niti jedne političke stranke i da je voljna obavljati časne poslove suca porotnika, Odbor za izbor i imenovanja predlaže Gradskom vijeću prihvaćanje Zaključka o utvrđivanju prijedloga kandidata za suca porotnika Županijskog suda u Varaždinu u priloženom tekstu.

UPRAVNI ODJEL ZA POSLOVE ODBOR ZA IZBOR I IMENOVANJA

GRADSKOG VIJEĆA I OPĆE POSLOVE Predsjednik

Pročelnica Saša Cestar

Dubravka Kardaš