Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15., 123/17., 98/19. i 144/20.) i članka 40. Statuta Grada Koprivnice («Glasnik Grada Koprivnice» broj 4/09., 1/12., 1/13., 3/13., 1/18., 2/20. i 1/21.), Gradsko vijeće Grada Koprivnice na 3. sjednici održanoj 16.10.2025. godine, donijelo je

PRAVILNIK

o stavljanju izvan snage Pravilnika o ocjenjivanju službenika i namještenika u Upravnim tijelima Grada Koprivnice

Članak 1.

Danom stupanja na snagu ovoga Pravilnika o stavljanju izvan snage Pravilnika o ocjenjivanju službenika i namještenika u Upravnim tijelima Grada Koprivnice (u daljnjem tekstu: Pravilnik) prestaje važiti Pravilnik o ocjenjivanju službenika i namještenika u Upravnim tijelima Grada Koprivnice („Glasnik Grada Koprivnice“ broj 2/09.).

Članak 2.

Postupak ocjenjivanja službenika i namještenika za 2025. godinu provodit će se u skladu sa odredbama Pravilnika o ocjenjivanju službenika i namještenika u Upravnim tijelima Grada Koprivnice („Glasnik Grada Koprivnice 2/09).

Članak 3.

Ovaj Pravilnik objavit će se u „Glasniku Grada Koprivnice“, a stupa na snagu 1. siječnja 2026. godine.

GRADSKO VIJEĆE

GRADA KOPRIVNICE

KLASA: 119-01/25-01/0001

URBROJ: 2137-1-04/1-25-2

Koprivnica, 16.10.2025.

PREDSJEDNIK

Ivan Pal

O B R A Z L O Ž E N J E

1. **PRAVNI TEMELJ**

Pravni temelj za donošenje Pravilnika o stavljanju izvan snage Pravilnika o ocjenjivanju službenika i namještenika u upravnim tijelima Grada Koprivnice sadržan je u članku 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) koji propisuje ovlasti predstavničkog tijela za donošenje odluka i drugih općih akata kojima se uređuju pitanja iz samoupravnog djelokruga jedinice lokalne samouprave te članak 40. Statuta Grada Koprivnice («Glasnik Grada Koprivnice» broj 4/09., 1/12., 1/13., 3/13., 1/18., 2/20. i 1/21.).

**II. OCJENA STANJA I OSNOVNA PITANJA KOJA SE UREĐUJU PRAVILNIKOM**

Zakonom o izmjenama i dopunama Zakona o službenicima i namještenicima u lokalnoj i područnoj (regionalnoj) samoupravi ( „Narodne novine“ broj 17/25.) za razliku od dosadašnjeg uređenja, propisana je nadležnost općinskog načelnika, gradonačelnika i župana za donošenje Pravilnika kojim se utvrđuju kriteriji i način provođenja ocjenjivanja službenika i namještenika u upravnim tijelima jedinice lokalne i područne (regionalne) samouprave.

Stoga je potrebno dosadašnji Pravilnik o ocjenjivanju službenika i namještenika u upravnim tijelima Grada Koprivnice koji je donijelo Gradsko vijeće staviti izvan snage, kako bi novi Pravilnik o ocjenjivanju donio gradonačelnik sukladno izmjenama navedenog Zakona.

Sukladno članku 62. Zakona o izmjenama i dopunama Zakona o službenicima i namještenicima u lokalnoj i područnoj (regionalnoj) samoupravi kojim je propisano da se započeti postupci u predmetima iz službeničkih i radnih odnosa koji nisu dovršeni do dana stupanja na snagu toga Zakona nastavit će se i dovršiti prema propisima koji su bili na snazi u vrijeme pokretanja postupka. Stoga će se postupak ocjenjivanja službenika i namještenika za 2025. godinu provoditi u skladu sa odredbama Pravilnika o ocjenjivanju službenika i namještenika u Upravnim tijelima Grada Koprivnice („Glasnik Grada Koprivnice 2/09) budući da je ocjenjivačko razdoblje započelo 1.siječnja 2025. godine i smatra se započetim postupkom.

U skladu sa svime naprijed navedenim predlaže se donošenje Pravilnika o stavljanju izvan snage Pravilnika o ocjenjivanju službenika i namještenika u upravnim tijelima Grada Koprivnice u priloženom tekstu.

**III. SREDSTVA ZA PROVEDBU PRAVILNIKA**

Za provedbu ovog Pravilnika nije potrebno osigurati dodatna sredstva u proračunu.

Nositelj izrade: Predlagatelj:

UPRAVNI ODJEL ZA POSLOVE GRADONAČELNIK

GRADSKOG VIJEĆA I OPĆE POSLOVE Mišel Jakšić

Pročelnica:

Dubravka Kardaš