

**OBRAZLOŽENJE PRIJEDLOGA III. IZMJENA I DOPUNA PRORAČUNA GRADA KOPRIVNICE ZA 2025. GODINU**

**I PROJEKCIJA ZA 2026. I 2027. GODINU**

# OBRAZLOŽENJE

Metodologija za izradu proračuna jedinice lokalne samouprave propisana je Zakonom o proračunu („Narodne novine“, br. 144/21, dalje u tekstu: Zakon) i podzakonskim aktima kojima se regulira provedba navedenog Zakona, ponajprije Pravilnikom o proračunskim klasifikacijama („Narodne novine“, br. 4/24) i Pravilnikom o proračunskom računovodstvu i računskom planu („Narodne novine“, br. 158/23).

Navedenim Zakonom propisana je obveza ponovnog uravnoteženja proračuna ako se tijekom proračunske godine, zbog nastanka novih izvanrednih nepredviđenih okolnosti, ili promjena gospodarskih kretanja, povećaju ili smanje rashodi i izdaci, odnosno prihodi i primici proračuna. Proračun se mora uravnotežiti (ukupni prihodi pokrivaju ukupne rashode) izmjenama i dopunama proračuna prema postupku za donošenje proračuna. Izmjene i dopune vezane su uz postojeće aktivnosti te osiguravanje dodatnih sredstava za njihovo provođenje, a sve sukladno postupcima nabave.

III. Izmjenama i dopunama Proračuna Grada Koprivnice planirani rashodi u ukupnom iznosu od 91.569.775,00 EUR raspodijeljeni su između postojećih i novih upravnih odjela, a sve u skladu s prijedlogom Odluke o ustrojstvu i djelokrugu Upravnih tijela Grada Koprivnice temeljem izvršenja te očekivanih rashoda za naredni period.

Plan općeg i posebnog dijela ostao je nepromijenjen, kao i ciljevi i pokazatelji uspješnosti definirani u posebnom dijelu Proračuna na razini aktivnosti unutar pojedinih Programa.