Na temelju članka 40. Statuta Grada Koprivnice ("Glasnik Grada Koprivnice“ broj: 4/09, 1/12, 1/13, 3/13, - pročišćeni tekst, 1/18, 2/20 i 1/21.) i članka 16. Kodeksa ponašanja članova Gradskog vijeća Grada Koprivnice („Glasnik Grada Koprivnice“ broj 4/22.) Gradsko vijeće Grada Koprivnice na 3. sjednici održanoj 16.10.2025. godine, donijelo je

**R J E Š E N J E**

**o imenovanju predsjednika i članova**

**Etičkog povjerenstva Gradskog vijeća Grada Koprivnice**

I.

Etičko povjerenstvo Gradskog vijeća Grada Koprivnice (u daljnjem tekstu: Etičko povjerenstvo) prati primjenu Kodeksa ponašanja članova Gradskog vijeća Grada Koprivnice kao tijelo koje djeluje u prvom stupnju.

II.

Etičko povjerenstvo čine predsjednik i dva člana.

U Etičko povjerenstvo Grada Koprivnice imenuju se:

1. Ines Vađunec, za predsjednicu
2. Dragutin Jeđud, za člana, iz reda predstavničke većine
3. Ana Delić za članicu, iz reda predstavničke manjine.

III.

Djelokrug i način rada Etičkog povjerenstva propisan je Kodeksom ponašanja članova Gradskog vijeća Grada Koprivnice.

 IV.

Mandat predsjednika i članova Etičkog povjerenstva traje do isteka mandata članova Gradskog vijeća Grada Koprivnice.

V.

Ovo Rješenje  objavit će se u "Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: 024-02/25-01/0005

URBROJ: 2137-1-04-01/3-25-8

Koprivnica, 16.10.2025.

PREDSJEDNIK:

Ivan Pal

**O B R A Z L O Ž E N J E:**

Gradsko vijeće Grada Koprivnice na 9. sjednici održanoj 27.06.2022. godine donijelo je Kodeks ponašanja članova Gradskog vijeća Grada Koprivnice (u daljnjem tekstu: Kodeks) („Glasnik Grada Koprivnice“ broj 4/22.).

Člankom 15. Kodeksa propisano je da primjenu Kodeksa prate Etičko povjerenstvo koje djeluje u prvom stupnju i Vijeće časti koje djeluje u drugom stupnju.

Nadalje, člancima 16. i 17. Kodeksa propisano je da Etičko povjerenstvo čine predsjednik i dva člana, a imenuje ih i razrješuje Gradsko vijeće na prijedlog Odbora za izbor i imenovanja Gradskog vijeća Grada Koprivnice. Mandat predsjednika i članova Etičkog povjerenstva traje do isteka mandata članova Gradskog vijeća.

Predsjednik Etičkog povjerenstva imenuje se na temelju provedenog izbora po javnom

pozivu, iz reda osoba nedvojbenog javnog morala i iznimnog ugleda u lokalnoj zajednici.

Javni poziv iz stavka 1. ovog članka raspisuje i provodi Odbor za izbor i imenovanja Gradskog vijeća Grada Koprivnice.

Predsjednik Etičkog povjerenstva ne može biti nositelj političke dužnosti, član političke stranke (minimalno 5 godina prije imenovanja) ili kandidat liste grupe birača zastupljene u Gradskom vijeću te član Gradskog vijeća.

Članovi Etičkoga povjerenstva imenuju se iz reda članova Gradskog vijeća i to jedan član iz reda predstavničke većine i jedan član iz reda predstavničke manjine.

Sukladno naprijed navedenom Odbor za izbor i imenovanja raspisao je 05.09.2025. godine Javni poziv za imenovanje predsjednika Etičkog povjerenstva te predsjednika i članove Vijeća časti.

Temeljem prijave na javni poziv Ines Vađunec za predsjednicu Etičkog povjerenstva, koja ispunjava uvijete propisane Javnim pozivom te prijedloga iz reda predstavničke većine da se za člana imenuje Dragutin Jeđud i prijedloga iz reda predstavničke manjine da se za članicu imenuje Ana Delić, Odbor za izbor i imenovanja utvrdio je prijedlog Rješenja o imenovanju predsjednika i članova Etičkog povjerenstva Grada Koprivnice u priloženom tekstu.

Nositelji izrade akta: Predlagatelj:

Upravni odjel za poslove Odbor za izbor i imenovanja

Gradskog vijeća i opće poslove Predsjednik

Pročelnica Saša Cestar

Dubravka Kardaš