Na temelju članka 40. Statuta Grada Koprivnice ("Glasnik Grada Koprivnice“ broj: 4/09, 1/12, 1/13, 3/13, - pročišćeni tekst, 1/18, 2/20 i 1/21) i članka 18. Kodeksa ponašanja članova Gradskog vijeća Grada Koprivnice („Glasnik Grada Koprivnice“ broj 4/22.) Gradsko vijeće Grada Koprivnice na 3. sjednici održanoj 16.10.2025. godine, donijelo je

**R J E Š E N J E**

**o imenovanju predsjednika i članova**

**Vijeća časti Gradskog vijeća Grada Koprivnice**

I.

Vijeće časti Gradskog vijeća Grada Koprivnice (u daljnjem tekstu: Vijeće časti) prati primjenu Kodeksa ponašanja članova Gradskog vijeća Grada Koprivnice kao tijelo koje djeluje u drugom stupnju.

II.

Vijeće časti čine predsjednik i dva člana.

U Vijeće časti Grada Koprivnice imenuju se:

1. Karlo Galinec, za predsjednika
2. Maja Kadoić, za članicu
3. Maja Holek, za članicu.

III.

Djelokrug i način rada Vijeća časti propisan je Kodeksom ponašanja članova Gradskog vijeća Grada Koprivnice.

 IV.

Mandat predsjednika i članova Vijeća časti traje do isteka mandata članova Gradskog vijeća Grada Koprivnice.

V.

Ovo Rješenje  objavit će se u "Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: 024-02/25-01/0005

URBROJ: 2137-1-04-01/3-25-9

Koprivnica, 16.10.2025.

PREDSJEDNIK:

Ivan Pal

**O B R A Z L O Ž E N J E:**

Gradsko vijeće Grada Koprivnice na 9. sjednici održanoj 27.06.2022. godine donijelo je Kodeks ponašanja članova Gradskog vijeća Grada Koprivnice (u daljnjem tekstu: Kodeks) („Glasnik Grada Koprivnice“ broj 4/22.).

Člankom 15. Kodeksa propisano je da primjenu Kodeksa prate Etičko povjerenstvo koje djeluje u prvom stupnju i Vijeće časti koje djeluje u drugom stupnju.

Nadalje, člancima 18. i 19. Kodeksa propisano je da Vijeće časti čine predsjednik i dva člana, a imenuje ih i razrješuje Gradsko vijeće na prijedlog Odbora za izbor i imenovanja Gradskog vijeća Grada Koprivnice. Mandat predsjednika i članova Vijeća časti traje do isteka mandata članova Gradskog vijeća.

Predsjednik i članovi Vijeća časti imenuju se na temelju provedenog izbora po javnom pozivu, iz reda osoba nedvojbenog javnog morala i iznimnog ugleda u lokalnoj zajednici.

Javni poziv raspisuje i provodi Odbor za izbor i imenovanja Gradskog vijeća Grada Koprivnice.

Predsjednik i članovi Vijeća časti ne mogu biti nositelji političke dužnosti, članovi političke stranke (minimalno 5 godina prije imenovanja) ili kandidati liste grupe birača zastupljene u Gradskom vijeću te članovi Gradskog vijeća.

Sukladno naprijed navedenom Odbor za izbor i imenovanja raspisao je 05.09.2025. godine Javni poziv za imenovanje predsjednika Etičkog povjerenstva te predsjednika i članove Vijeća časti.

Temeljem prijava na javni poziv i to Karla Galinca, za predsjednika Vijeća časti, Maju Kadoić i Maju Holek za članice Vijeća časti, koji ispunjavaju uvijete propisane Javnim pozivom, a ujedno i jedinih prijava za te dužnosti, Odbor za izbor i imenovanja utvrdio je prijedlog Rješenja o imenovanju predsjednika i članova Vijeća časti Grada Koprivnice u priloženom tekstu.

Nositelji izrade akta: Predlagatelj:

Upravni odjel za poslove Odbor za izbor i imenovanja

Gradskog vijeća i opće poslove Predsjednik

Pročelnica Saša Cestar

Dubravka Kardaš