**O B R A Z L O Ž E NJ E**

1. **PRAVNI TEMELJ**

Pravni temelj za donošenje ovog akta je članak 36. Zakona o poljoprivredi („Narodne novine“, br. 118/18, 42/20, 127/20, 52/21, 152/22 i 152/24) i Odluka Vlade Republike Hrvatske o pomoći za ublažavanje i djelomično uklanjanje posljedica prirodne nepogode suše na prinosima za 2024. godinu, KLASA: 022-03/25-04/361, URBROJ: 50301-27/22-25-3.

1. **OCJENA STANJA I OSNOVNA PITANJA KOJA SE UREĐUJU AKTOM**

Na sjednici Vlade Republike Hrvatske održanoj 4. rujna 2025. godine donesena je Odluka Vlade Republike Hrvatske o pomoći za ublažavanje i djelomično uklanjanje posljedica prirodne nepogode suše na prinosima za 2024. godinu, KLASA: 022-03/25-04/361, URBROJ: 50301-27/22-25-3 (u daljnjem tekstu: Odluka Vlade RH) kojom se odobrava pomoć u ukupnom iznosu od 5.000.000,00 EUR za ublažavanje i djelomično uklanjanje posljedica prirodne nepogode suše na prinosima za 2024. godinu.

Sukladno odredbama Odluke Vlade RH, Grad Koprivnica je obvezan u suradnji i koordinaciji s Ministarstvom poljoprivrede, šumarstva i ribarstva (u daljnjem tekstu: Ministarstvo) izraditi program potpore male vrijednosti (*de minimis*) za ublažavanje i djelomično uklanjanje posljedica prirodne nepogode suše iz 2024. godine na poljoprivrednim gospodarstvima u skladu s inicijalnim listama poljoprivrednih gospodarstava i vrijednosti njihovih šteta po poljoprivrednim kulturama i površinama uzrokovanih prirodnom nepogodom sušom na prinosima u 2024. godini koje je Grad Koprivnica dostavio Ministarstvu.

Grad Koprivnica će pripremiti konačan popis prihvatljivih korisnika s prijedlogom raspodjele ukupno raspoloživih sredstava po korisniku te ga dostaviti Ministarstvu najkasnije do 21. studenoga 2025. godine radi isplate sredstava pomoći.

Ministarstvo će ukupna sredstva pomoći raspodijeliti JLS-ovima proporcionalno udjelu iznosa pomoći za štete uzrokovane prirodnom nepogodom sušom koja je u 2024. godini uzrokovala gubitke na prinosima poljoprivrednih kultura.

Sukladno svemu gore navedenom potrebno je pristupiti izradi programa potpore male vrijednosti (*de minimis*) za ublažavanje i djelomično uklanjanje posljedica prirodne nepogode suše iz 2024. godine.

1. **SREDSTVA POTREBNA ZA PROVOĐENJE ODLUKE**

Sredstva za provođenje ove Odluke osigurana su u Državnom proračunu Republike Hrvatske za 2025. godinu i projekcija za 2026. i 2027. godinu. Ministarstvo će odobrena sredstva doznačiti izravno na račun Grada Koprivnice te će se navedena sredstva temeljem Odluke gradonačelnika Grada Koprivnice o dodjeli potpora male vrijednosti, isplatiti na žiro račun korisnika.

|  |  |
| --- | --- |
| Nositelj izrade akta:  Upravni odjel za financije, gospodarstvo  i europske poslove  PROČELNIK:  Zdravko Punčikar | Predlagatelj akta:    GRADONAČELNIK:  Mišel Jakšić |