**IZVOD IZ ZAPISNIKA**

**Od 17.07.2025.godine**

sa 2. sjednice Gradskog vijeća Grada Koprivnice, održane u Gradskoj vijećnici, Zrinski trg 1, soba broj 11, sazvane sazivom KLASA: 024-02/25-06/0032, URBROJ: 2137-1-04-01/3-25-6 od 11.07.2025.

Sjednici su prisutni članovi Gradskog vijeća: Cestar Saša, Fabijanec Timon, Fajdetić Mladen, Jeđud Dragutin, Kraljic Babić Ksenija, Lončarek Mihaela, Martinaga Nenad, Mikulić Kristinka, Pal Ivan, Rožmarić Petra, Potroško Marko, Deskar Ivana, Horvat Sanja, Raščanec Maja, Delić Ana, Vugrinec Ines i Andreja Popijač Cestar (17).

Sjednici nisu prisutni članovi Gradskog vijeća: Perišić Goran i Pakasin Goran.

Ostali prisutni: Mišel Jakšić, gradonačelnik, Ksenija Ostriž, zamjenica gradonačelnika, Jelena Horvat, privremena ravnateljica Dječjeg vrtića „Medenjak“ Koprivnica, Dario Jembrek, pročelnik Službe ureda gradonačelnika, Dubravka Kardaš, pročelnica Upravnog odjela za poslove Gradskog vijeća i opće poslove, Zdravko Punčikar, pročelnik Upravnog odjela za financije, gospodarstvo i europske poslove, Ana Mlinarić, pročelnica Upravnog odjela za društvene djelatnosti, Mario Perković, pročelnik Upravnog odjela za izgradnju grada, upravljanje nekretninama i komunalno gospodarstvo, Jasna Markušić, pročelnica Upravnog odjela za prostorno uređenje, Petra Večenaj, pročelnica Jedinice za unutarnju reviziju i informiranje, Ivana Ledinski Cvetković, viša savjetnica za informiranje i odnose s javnostima i Mateja Čok, viša stručna suradnica za poslove Gradskog vijeća.

Prisutni novinari: Ivica Barać i Ivan Brkić (ePodravina), Nikola Wolf (Podravski list), Sonja Badalić (RKC/Podravski list), Adela Zember i Tomislav Matijašić (Radio Drava/Drava info).

Početak sjednice: 16,00 sati.

x x x

Sjednicu je otvorio predsjednik, pozdravio sve nazočne članove Gradskog vijeća, gradonačelnika Mišela Jakšića, zamjenicu gradonačelnika Kseniju Ostriž, goste na sjednici, stručne službe i predstavnike medija.

Zatim je zamolio da minutom šutnje odaju počast tragično preminulom Željku Šemperu koji je bio dugogodišnji član Gradskog vijeća, saborski zastupnik, istaknuti stručnjak po pitanju mirovina i čovjek koji se borio za malog čovjeka u ovome gradu.

Predsjednik te svi nazočni pridružuju se čestitkama gradonačelniku na visokoj funkciji u Hrvatskom saboru te mu žele puno uspjeha i da radi za dobrobit svih nas i dobrobit našeg grada.

Predsjednik je prije sjednice primio obavijest o formiranju klubova i to Klub Socijaldemokratske partije Hrvatske i Hrvatske socijalno liberalne stranke koje čine 14 članova, a predsjednik je Marko Potroško, Klub Hrvatske seljačke stranke kojeg čine 3 člana, a predsjednik je Nenad Martinaga i Klub Hrvatske demokratske zajednice kojeg čine 3 člana, a predsjednik je Saša Cestar.

Konstatirao je da sjednici prisustvuje 17 članova Gradskog vijeća od 19.

Zatim je iznio da Gradsko vijeće može pravovaljano donositi odluke u skladu sa Statutom i Poslovnikom Gradskog vijeća te otvorio 2. sjednicu Gradskog vijeća.

x x x

Predsjednik je dao na usvajanje Izvod iz zapisnika sa konstituirajuće (1.) sjednice Gradskog vijeća i upitao da li tko ima primjedbi na Izvod iz zapisnika.

Budući da se nitko nije javio za riječ Izvod iz zapisnika sa 1. sjednice dao je na glasovanje i konstatirao da je Gradsko vijeće jednoglasno (17“za“) usvojilo Izvod iz zapisnika sa konstituirajuće (1.) sjednice Gradskog vijeća.

x x x

Predsjednik je iznio da su svi u materijalima dobili prijedlog dnevnog reda te upitao da li netko ima kakvu dopunu ili izmjenu dnevnog reda, a budući da se nitko nije javio za riječ predloženi dnevni red dao je na glasovanje te konstatirao da je Gradsko vijeće jednoglasno (17„za“) usvojilo predloženi dnevni red.

D N E V N I R E D

1. Pitanja i prijedlozi,
2. Donošenje Zaključka o davanju prethodne suglasnosti na prijedlog Statuta Dječjeg vrtića „Medenjak“ Koprivnica
3. Donošenje Odluke o dopuni Odluke o izvršavanju Proračuna Grada Koprivnice za 2025. godinu
4. Donošenje Odluke o dopuni Odluke o sustavu glavne knjige riznice Grada Koprivnice, te načinu vođenja jedinstvenog računa riznice
5. Donošenje Odluke o raspodjeli rezultata Grada Koprivnice za 2024. godinu
6. Donošenje:

6.1. II. Izmjena i dopuna Proračuna Grada Koprivnice za 2025. godinu i Projekcije za 2026. I 2027. godinu

6.2. Programa o izmjenama Programa građenja komunalne infrastrukture na području grada Koprivnice za 2025. godinu

6.3. Programa o izmjeni Programa javnih potreba u kulturi i turizmu Grada Koprivnice za 2025. godinu

6.4. Programa o izmjenama i dopuni Programa javnih potreba u području predškolskog odgoja i obrazovanja Grada Koprivnice za 2025. godinu

6.5. Programa o izmjeni Programa javnih potreba u obrazovanju Grada Koprivnice za 2025. godinu

6.6. Programa o izmjenama i dopuni Programa javnih potreba u socijalnoj skrbi i zdravstvu Grada Koprivnice za 2025. godinu

6.7. Programa o izmjeni Programa javnih potreba u sportu Grada Koprivnice za 2025. godinu

6.8. Programa o izmjeni Programa javnih potreba u području djelovanja udruga građana Grada Koprivnice za 2025. godinu

6.9. Programa o izmjeni Programa javnih potreba u području unapređenja kvalitete života građana Grada Koprivnice za 2025. godinu

1. Donošenje Odluke o  dopuni Odluke o vrijednosti koeficijenta radnog mjesta ravnatelja gradske ustanove
2. Donošenje Odluke o kriterijima, mjerilima i načinu financiranja decentraliziranih funkcija osnovnog i srednjeg školstva na području Grada Koprivnice u 2025. godini
3. Donošenje Odluke o izmjenama Odluke o utvrđivanju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice
4. Donošenje Odluke o raspisivanju Javnog poziva za isticanje kandidatura za izbor članova Savjeta mladih Grada Koprivnice
5. Donošenje Odluke o naknadi za rad gradonačelnika i zamjenika gradonačelnika koji dužnost obnaša bez zasnivanja radnog odnosa u Gradu Koprivnici
6. Donošenje Odluke o raspoređivanju sredstava za financiranje političkih stranaka za razdoblje od konstituiranja Gradskog vijeća do 31.12.2025. godine
7. Donošenje Odluke o izmjeni Odluke o upravljanju, raspolaganju i korištenju nekretnina u vlasništvu Grada Koprivnice
8. Donošenje Zaključka o prihvaćanju Izvješća o provedbi Programa „Sretno dijete – sretan grad – Koprivnica“ u 2024. godini
9. Donošenje Programa dodjele potpora male vrijednosti subjektima malog gospodarstva na području Grada Koprivnice za 2025. godinu
10. Donošenje Programa dodjele potpora male vrijednosti (*de minimis* potpora) za očuvanje i razvoj tradicijskih, odnosno umjetničkih obrta na području Grada Koprivnice za 2025. godinu
11. Donošenje Pravilnika o stipendiranju studenata s područja Grada Koprivnice
12. Donošenje Pravilnika o načinu ostvarivanja prednosti pri upisu djece u dječje vrtiće kojima je osnivač Grad Koprivnica
13. Donošenje Plana mreže dječjih vrtića na području Grada Koprivnice
14. Donošenje Rješenja o osnivanju i imenovanju Savjeta za zaštitu potrošača javnih usluga
15. Donošenje Rješenja o izboru predsjednika, potpredsjednika i članova:

21.1. Odbora za međugradsku i međunarodnu suradnju

21.2. Odbora za predstavke i pritužbe građana

21.3. Odbora za dodjelu javnih priznanja

21.4. Odbora za obilježavanje preuzimanja Vojarne 30.9.1991.

21.5. Odbora za branitelje

21.6. Povjerenstva za davanje u najam stanova u vlasništvu Grada Koprivnice

21.7. Povjerenstva za imenovanje ulica i trgova na području Grada Koprivnice

1. Donošenje Odluke o prodaji zemljišta označenog kao k.č.br. 8020, 8021/1 i 8022/1 u k.o. Koprivnica

**Točka 1.**

**Članica Gradskog vijeća Kristinka Mikulić** iznijela je da ima upite mještana koji još uvijek imaju neasfaltirane ulice. Grad Koprivnica već duže vrijeme koristi OB zamjensku podlogu, odnosno asfalt. Ta podloga se pokazala dosta neučinkovita dugoročno, pogotovo na mjestima gdje su uzbrdice i slično, gdje je veća frekvencija prometa. Građani pitaju da li će Grad, s obzirom na iskustvo da nije bilo dobro, dalje nastaviti s takvom vrstom podloge ili će dobiti pravi asfalt?

**Gradonačelnik Mišel Jakšić** odgovorio je da su i u prošlom sazivu nekoliko puta s ovog mjesta imali raspravu o OB-u i što je i tada rekao je da prethodna ekipa koja je radila na tome je da se prve godine pokazala odlična. U drugoj godini su imali podosta reklamacije i podosta problema. Nešto je riješeno kroz reklamacije, nešto su na kraju rješavali. Za taj dio su im ustegnuli sredstva. I ono što je ove godine realnost i danas se događa je to da imaju novog izvođača. Radi se o tvrtki koja je snažna hrvatska međunarodno građevinska kompanija koji su promijenili nešto u granulaciji i svemu ostalom i imaju određena jamstva da tamo gdje se radilo ove godine će biti dosta, puno, puno bolje. Vidjet će kako će se ponašati, pogotovo na uzbrdicama koje ste naveli, ali tu bi samo skrenuo pažnju da su već u nekim prigradskim naseljima određenim redom krenuli i sa asfaltom. Bit će to i dalje nekakav paralelan proces.

**Članica Gradskog vijeća Mihaela Lončarek** iznijela je da ima 2 pitanja. Prvo pitanje je vezano uz produljenje kanalizacijske mreže u Ulici Mire Bano u Starigradu. Još nekih desetak kuća na kraju ulice nema priključak na kanalizacijsku mrežu pa mještane zanima da li Grad ima u planu taj produžetak. Drugo pitanje je vezano uz uređenje interijera i postavljanje klima u Društvenom domu u Herešinu. Zanima mještane kad se planira sa radom i da li to Grad ima u planu.

**Gradonačelnik Mišel Jakšić** odgovorio je da što se tiče vodovoda i kanalizacije, sve ono što nije moglo biti u aglomeraciji, a u aglomeraciji nije moglo biti ono što nije bilo tada u građevinskim zonama ili nešto drugo se pokazalo u analizi da nema ekonomsku isplativost je stavljeno u proces projektiranja od strane Koprivničkih voda. Nemaju baš nešto novih ulica gdje bi trebali sad povlačiti vodovod i kanalizaciju. Plan je u narednih godinu i pol do dvije, nakon projektiranja taj dio vodovoda i kanalizacije riješiti. Da li je spreman licitirati, obzirom da su prošli već svoje katarze na aglomeraciji i probleme sa manjkom radne snage i sa manjkom materijala i svega onoga što se događalo da će baš sve biti u godinu i pol do dvije nije, ali to je ono što je na današnji dan plan Grada Koprivnice i to je ono što je u poslovnim planovima Koprivničkih voda. Što se tiče doma u Herešinu, može. Tamo imaju sjajan mjesni odbor, odličnog predsjednika, sjajne udruge i to je u planovima koji su oni poslali i zajedno će to realizirati.

**Član Gradskog vijeća Timon Fabijanec** iznio je da ima 2 pitanja. Prvo pitanje je ujedno i pohvala, a to je mjera koju Grad već godinama ima. To je subvencioniranje zemljišta za mlade obitelji pa ga zanima gdje i kada se može očekivati nastavak toga?

Drugo pitanje je ono koje smatra da nas kroz godine bude sve više i više mučilo, a to su vrane. Pogotovo Taraščice osjete taj problem, iza autobusnog kolodvora ili park kod srednje škole i gradski park. Ljudi se sad kod Taraščica ne žele prošetati zato jer te vrane rade dosta štete. Imaju li kakav vid rješenja oko postavljenog problema?

**Gradonačelnik Mišel Jakšić** odgovorio je da što se tiče poticane stanogradnje iliti APOS-a i prodaje građevinskih zemljišta mladim obiteljima po povlaštenoj cijeni razrađuju krajnji projekt i za jedno i za drugo i nakon toga će izaći van koje su lokacije, koje su parcele i koji je tempo u konačnici rješavanja tog problema. Vjeruje da ste svi pratili da su i nacionalno donijete određene odluke. Odluke su se na prvu pokazale dobre. Sad na drugom koraku su se pojavili neki problemi gdje je najavljeno da te dječje bolesti koje su se pojavile će se rješavati u hodu i ono što je sigurno je da će Grad Koprivnica biti spreman čim se do kraja sve popegla, krenuti u poticanu stanogradnju, a paralelno s time će biti spremni i sa povlaštenim zemljištem.

Što se tiče vrana, ove godine imaju bolju situaciju nego prošle godine jer su dobili dozvolu ministarstva da mogu do lipnja neka gnijezda ukloniti, ali naravno da to još uvijek nije nešto što zadovoljava. E sad, kad bi rekao da ima magično rješenje koje će riješiti taj problem, nema ga. Zakonodavni okvir je takav. Vrane kao takve su zaštićene životinje. Prije nekoliko godina imali su situaciju gdje su dobili određene dozvole pa su odmah bili prijavljeni od strane Udruga za zaštitu životinja. To je nešto gdje će moći korak po korak. Ovako kako su krenuli ovo proljeće-ljeto morati rješavati stvari, pokušati staviti čim više pod kontrolu. Da li će ikad staviti pod kontrolu do kraja, boji se da neće jer sada imate već dosta gradova u Hrvatskoj gdje se to pojavljuje kao problem. Klimatske promjene i sve ono što one nose je očito i to.

**Član Gradskog vijeća Saša Cestar** iznio je da bi skrenuo pažnju na aktualnu problematiku s kojom smo svi upoznati na dnevnoj bazi, problematiku električnih romobila. Tu se više ne radi o prometovanju po ulicama, po nogostupima, po pješačko-biciklističkim stazama. Smatra da je veliki problem brza i objesna vožnja po gradskom trgu, u gradskom parku, po dječjim igralištima. To tvrdi jer je doživio u više navrata i na svoje oči vidio. To je sve dobro i super dok se nešto ne dogodi, a vidimo da se svašta dešava. Svi znamo da su ne tako davno djeca mogla bezbrižno trčati, igrati po gradskom trgu, po parku. Danas više ne možete pustiti dijete samo. Zna da je sve zakonski regulirano, ali misli da bi možda Grad mogao kroz svoje mogućnosti, možda odluku o komunalnom redu u dogovoru i suradnji s policijom recimo kako je zabranjena vožnja biciklom po parku da se možda na taj način i zabrani na dječjim igralištima. Dok su dolazili na Vijeće barem 5 romobila projurilo je kroz trg i to ne kako su deklarirani sa 25km/h, nego puno brže. I stariji sugrađani tu cirkuliraju, hodaju, pa i uostalom i mi svi, ali najviše misli zbog djece. Misli da bi se tu nešto trebalo napraviti. Drugo pitanje je pitanje građana. Problem ostavljanja automobila. Ne radi se o parkiralištima, ne ostavljanju automobila na obilježenim javnim parkiralištima, nego na zelenim površinama i prostorima koji nisu parkirališta znači pješačko-biciklističkim stazama. I s tim se ugrožava sigurnost uključivanja stanara u promet, prometovanja biciklista i pješaka po stazama. Konkretno misli npr. kod kružnog toka u Ulici Ivana Meštrovića i recimo tu na križanju Starčevićeve i Franje Gažija. Tako da moli da tu Grad poduzme nešto i regulira te stvari. Moli pismeni odgovor ako može.

**Članica Gradskog vijeća Sanja Horvat** iznijela je da je pitanje vezano za rješenje problematike električnih romobila, prvenstveno po centru grada. Predložila bi neko rješenje, kao što neke europske države imaju. Ne da je to nužno zabrana, nego da se stavi jedna obavijest i da bude ograničena brzina kretanja na 6km/h. Na brzinu hoda, da bude nekako regulirano. Prvi su na to upozoravali ugostitelji jer oni su bili prvi ugroženi, međutim sad više nigdje nitko nije siguran. Nevezano za električne romobile, svi su upoznati sa incidentom koji se dogodio na igralištu srednje škole, bez obzira što je to županijsko igralište. To je u našem gradu i vidi se da su ljudi počeli uzimati stvari u svoje ruke što nije dobro i smatra da to treba isto tako regulirati na neki način i više postrožiti takva mjesta, da se nadziru i da nekakav red postoji, jer ako budu koristili igralište za ono što služi u strahu i uopće upozoriti nekoga da makne bicikl, da se ne vozi tu, da ne uništava na kraju krajeva imovinu koja je tu i za buduće generacije onda stvarno imamo jedan ozbiljan problem, ali opet je tu Grad koji treba na neki način reagirati. I naravno gospodinu koje ozlijeđen želi brz oporavak i nada se bez posljedica.

**Gradonačelnik Mišel Jakšić** odgovorio je da što se tiče romobila, ono što je činjenica da danas to nemamo regulirano niti u zakonodavnom okviru Republike Hrvatske i da je to počeo biti ogroman problem, ali ono što može isto tako reći da se u Saboru počelo o tome raspravljati i da imaju određenu najavu da mogu očekivati određene zakonske prijedloge koji bi pomogli da se to stavi pod kontrolu i da ne bude više ovo što imamo danas jer danas imamo očitu rupu u zakonodavstvu koja je možda na prvu ruku izgledala simpatično jer se kao klinci voze na romobilima, ali sad je to preraslo u potpunu obijest i u zapravo potpuno stvaranje prometne nesigurnosti i za one koji prometuju na taj način, ali i za one druge ljude koji se nalaze na našim pješačkim stazama i na prometnicama. I to nije nešto što je dobro, to nije nešto što želimo i možemo pozdraviti i ono što može reći je da spremaju određene promjene koje se tiču pravilnika, ali to ne bude krajnje rješenje prije nego konačno se stvori zakonodavni okvir što romobili jesu. Ima tu dosta stvari koje se moraju posložiti zakonodavno, ali misli da je stvoreno mnijenje da se u tom smjeru definitivno ide jer ovo nije dobro i ovo je totalna katastrofa. S druge strane, ono što ste Vi spomenuli oko tog mjerenja brzine. To može raditi samo policija, ne možemo mi mjeriti brzinu. Kako da Grad mjeri brzinu. Da li policija može u ovom trenu uz sve one druge obveze koje imaju i uz manjak radne snage koji imaju pokriti još da zaustavljaju i mjere brzinu romobilima, ali ni to nije regulirano kako bi trebali raditi tako da i tu imaju problem, na današnji dan sigurno ne može. I to je ono s čime će se očito baviti i u Hrvatskom saboru, a i u Gradu Koprivnici u mjesecima koji su pred nama. Kada pričamo o ponašanju na našim igralištima, meni je to strašno i uopće ne mogu vjerovati da ne prevladava i neka roditeljska skrb i odgoj da kaže, gle, to je uništavanje, čak lako i za smetanje, uništavaš našu imovinu. Nije to gradonačelnikova ili županova imovina. To je imovina građana ovoga Grada i sva ta igrališta su napravljena i za našu djecu i za naše rekreativce i za profesionalne sportaše, a to baš nije predviđeno za bicikle, romobile, skutere i sve ono što imamo. Imaju postavljene kamere. Imaju komunikaciju sa Koprivničko-križevačkom županijom, da u prvu ruku vide vezano uz zaštitarske usluge koje jedni i drugi koriste i da jednostavno u popodnevnim, večernjim satima u nekoliko navrata zaštitarska služba obiđe ta igralište i vidi što se tamo događa pa će neke možda s njihovim romobilima i biciklima maknuti s igrališta, pa ćemo vidjeti da li će to biti neka odgojna mjera koja će smanjiti ovo što se događa. A ovo što ste rekli oko ozlijeđenog gospodina, naravno da mu svi zajedno želimo čim brži oporavak i ne slažem se u ovom dijelu ljudi su odlučili uzimati stvari u svoje ruke jer taj gospodin koji je pretučen nije ništa uzeo u svoje ruke, osim što je maknuo bicikl i romobil, šta li već što je ležalo nasred staze.

**Članica Gradskog vijeća Andreja Popijač cestar** iznijela je da ima 2 pitanja koja se odnose na komunalno uređenje. Prvo pitanje se odnosi na bankine u Gradu Koprivnici. Primijetili su kao i dosta građana da je dosta bankina uz gradske prometnice zarašteno, da iz njih rastu svakakve trave, pa čak i suncokreti na nekim područjima. Uz to su građani primijetili da već jako dugo vremena nisu na prometnicama vidjeli tzv. gradske mačke ili gradske čistilice pa da li je to povezano jedno s drugim i kako bi mogli doskočiti tom problemu i možda poboljšati čistoću u tom segmentu. Drugo pitanje odnosi se na prijedlog građana Trga Zlate Bartl. Na tom trgu građani su zamolili da li bi bilo moguće izgraditi fontanu da se zaokruži naselje i malo uljepša svakodnevni život građanima.

**Gradonačelnik Mišel Jakšić** odgovorio jeda što se tiče Vašeg prijedloga, apsolutno da i sjest ćemo i sa predstavnicima stanara i sa investitorima koje imaju u tom pojasu Grada u skladu sa našim urbanističkim planovima posložiti taj dio Trga Zlate Bartl iako su tamo već sadili drveća i svašta nešto se radi. Što se tiče čišćenja, još jedna mačka je u nabavi pa je možda to razlog zašto je steknut dojam da ih nema, tako da će imati dvije, kao što je i očito da i usred klimatskih promjena i svega onoga što se događa okolo nas će morati doći do drugačijeg ekipiranja i drugačije organizacije samog Grada i čišćenja. Nije isto, ali može biti slično kao i s pričom vrana. Dakle svi imamo problem sa vranama, ali postoje određeni zakoni i zaštita životinja koje jednostavno ne možemo i ne smijemo prekoračivati. Tako isto unazad par godina imamo podosta toga što se postrožilo vezano uz uporabu herbicida. E onda naravno imamo pritužbe građana da se pojavljuje korov. Onda dolazi do reorganizacije da ljudi masu toga moraju čistiti ručno, jer korov baš ne možeš samo tak čistilicom iščupat van. E onda naravno ili padne kiša ili se nešto dogodi pa se pojavi negdje drugdje trava koja se mora rješavati i tako da nije pobornik herbicida, ali to nije nešto što bi trebalo u konačnici brinuti ili zanimati građane. Znaju koja je odgovornost. Još jedna čistilica dolazi i neke stvari će sad raditi drugačije i drukčije će biti organizacijski posloženo.

**Članica Gradskog vijeća Ana Delić** iznijela je da ima jedno pitanje. Kada se konkretno očekuje završetak radova na školskim objektima koji bi trebali omogućiti uvođenje jednosmjenske nastave, koji su rokovi i hoće li svi učenici biti obuhvaćeni tim modelom već u narednoj školskoj godini?

**Gradonačelnik Mišel Jakšić** odgovorio je da plan i hodogram je takav da 2026./2027. sva djeca u Koprivnici polaze jednosmjensku nastavu. Rok za završetak Osnovne škole „Braća Radić“, dogradnja i rekonstrukcija dvorane je zadnji dan u travnju 2026., a papirologija koja se tiče područnih škola Starigrad, Reka, Jagnjedovec je isto tako u ministarstvu i do sad je prolazila sve filtere koje je trebala proći. S obzirom na to ipak nisu zahvati kakav je dogradnja i rekonstrukcija Osnovne škole „Braća Radić“ i misli da tu ne bi smjelo biti prevelikih problema, da i to bude spremno za jesen 2026./2027.

**Član Gradskog vijeća Mladen Fajdetić** iznio je da bih se ovim putem htio osvrnuti na neki način česte izlete u poduzetničke vode našeg Komunalca. Naime, imali smo prilike vidjeti da je u 2023. godini ako se ne vara, u 2 navrata Komunalac raspisao otvoreni javni natječaj za davanje u zakup jednog poslovnog prostora, konkretno kafića na području gradske tržnice. Da bi od kraja 2024. godine se taj dio promijenio, odnosno redovito se reklamira od kraja 2024. pa do sad, svibnja, lipnja 2025. mogućnost da se taj prostor koristi za razno razne svečanosti po cijeni od 150,00 EUR pa negdje je navedeno 170,00 EUR pa bih volio i znati konkretnu informaciju, da znaju i naši građani. Da li se može i taj prostor koristiti za konkretno za 150,00 EUR ili za 170,00 EUR? Pitanje glasi, zbog čega, da li je bilo prijava da se taj zakup nije odvio kroz 2 raspisana natječaja u prethodnom razdoblju? I zna da će odgovori vjerojatno gradonačelnika biti da je sve po zakonu, taj dio niti ne sumnja, ali jednostavno smatra da bi Grad trebao voditi računa i o poduzetništvu. Konkretno ovdje o ugostiteljima da ne bi danas, sutra došlo do ključa u bravu ugostiteljskih objekata jer na neki način se stvara i nelojalna konkurencija. Drugo pitanje vezano je za vrtić Podravsko sunce. Postoji na stranicama Podravskog sunca tablica konkretno za upis djece. Troje djece je upisano, a ostala djeca, sedmero od desetero djece nisu, odnosno konkretno su na listi čekanja, pa ga zanima što Grad planira poduzeti da se taj problem riješi.

**Gradonačelnik Mišel Jakšić** odgovorio je da možda griješi, ali misli da nijedan ugostiteljski objekt u Gradu Koprivnici neće propasti zbog jedne sale, sobe za 20 ljudi. Misli da je puno veći problem inflacija, manjak radne snage i sve ono što se događa oko nas, što baš Grad Koprivnica ne može riješiti jer je priča puno dublja i puno složenija i u hrvatskim, i u europskim, i u svjetskim okvirima. Što se tiče toga prostora, ono što je činjenica da su tamo imali ljude koji su bili u najmu i stoga je ispalo samo podosta dugova, pa onda dražbovanja, prodaje opreme, preuzimanje opreme i svašta nešto što se putem događalo. Isto tako je činjenica da nakon raspisa novih natječaja za najam nije bilo interesa. Isto tako je činjenica da Komunalac tu zgradu mora održavati. Ne vidi šta sad točno predstavlja udar na privatno poduzetništvo ta jedna soba za 20 ljudi. U konačnici sama tržnica ide u rekonstrukciju vrlo skoro, tako da više ni to neće biti tema. Da li zna sve cjenike Komunalca u tančine stvarno ne zna, ali ako Vas jako zanima, možemo provjeriti i poslati Vam pismeni odgovor. Što se tiče Podravskog sunca i kapaciteta naših vrtića, sva djeca će imati u Koprivnici svoje mjesto u vrtiću, ali isto tako mora danas reći da imaju porast djece sa poteškoćama u razvoju. I sad su trenutno u procesu i pripreme za traženje pomoćnika i tako će putem te stvari posložiti.

**Točka 2.**

Uvodnu riječ dao je predsjednik i iznio da je na sjednici prisutna Jelena Horvat, privremena ravnateljica Dječjeg vrtića „Medenjak“ Koprivnica.

Zatim je zamolio Anu Delić, predsjednicu Odbora za statutarno pravna pitanja da iznese stav Odbora.

Ana Delić, predsjednica Odbora za statutarno pravna pitanja, iznijela je da je Odbor jednoglasno (7“za“) podržao prijedlog Zaključka o davanju prethodne suglasnosti na prijedlog Statuta Dječjeg vrtića „Medenjak“ Koprivnica.

Predsjednik je otvorio raspravu, a budući da se više nitko nije javio za riječ, predsjednik je zaključio raspravu i prijedlog Zaključka o davanju prethodne suglasnosti na prijedlog Statuta Dječjeg vrtića „Medenjak“ Koprivnica dao na glasovanje te konstatirao da je Gradsko vijeće jednoglasno (17 “za“) donijelo

**Zaključak o davanju prethodne suglasnosti na prijedlog Statuta Dječjeg vrtića „Medenjak“ Koprivnica**

**Točka 3.**

Uvodnu riječ dao je predsjednik i zamolio predsjednika Odbora za proračun i financije Marka Potroška da iznese stav Odbora.

Marko Potroško, predsjednik Odbora za proračun i financije, iznio je da je Odbor jednoglasno (6“za“) podržao prijedlog Odluke o dopuni Odluke o izvršavanju Proračuna Grada Koprivnice za 2025. godinu.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o dopuni Odluke o izvršavanju Proračuna Grada Koprivnice za 2025. godinu dao na glasovanje te konstatirao da je Gradsko vijeće većinom glasova (14“za“,3„suzdržana“) donijelo

**Odluku o dopuni Odluke o izvršavanju Proračuna Grada Koprivnice za 2025. godinu**

**Točka 4.**

Uvodnu riječ dao je predsjednik i zamolio predsjednika Odbora za proračun i financije Marka Potroška da iznese stav Odbora.

Marko Potroško, predsjednik Odbora za proračun i financije, iznio je da je Odbor jednoglasno (6“za“) podržao prijedlog Odluke o dopuni Odluke o sustavu glavne knjige riznice Grada Koprivnice, te načinu vođenja jedinstvenog računa riznice.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o dopuni Odluke o sustavu glavne knjige riznice Grada Koprivnice, te načinu vođenja jedinstvenog računa riznice dao na glasovanje te konstatirao da je Gradsko vijeće jednoglasno (17 “za“) donijelo

**Odluku o dopuni Odluke o sustavu glavne knjige riznice Grada Koprivnice, te načinu vođenja jedinstvenog računa riznice**

**Točka 5.**

Uvodnu riječ dao je predsjednik i zamolio predsjednika Odbora za proračun i financije Marka Potroška da iznese stav Odbora.

Marko Potroško, predsjednik Odbora za proračun i financije, iznio je da je Odbor jednoglasno (6“za“) podržao prijedlog Odluke o raspodjeli rezultata Grada Koprivnice za 2024. godinu.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o raspodjeli rezultata Grada Koprivnice za 2024. godinu dao na glasovanje te konstatirao da je Gradsko vijeće jednoglasno (17“za“) donijelo

**Odluku o raspodjeli rezultata Grada Koprivnice za 2024. godinu**

**Točka 6.**

**1) do 9)**

Uvodnu riječ dao je predsjednik i zamolio predsjednike Odbora: Odbora za proračun i financije, Odbora za prosvjetu, znanost kulturu i sport, Odbora za zdravstvo i socijalnu skrb i Odbora za obitelj i mlade te članicu Odbora za gospodarstvo, razvoj grada i zaštitu okoliša, da iznesu stavove odbora, svaki iz svoje nadležnosti.

Marko Potroško, predsjednik Odbora za proračun i financije, iznio je da je Odbor jednoglasno (6“za“) podržao prijedlog II. Izmjena i dopuna Proračuna Grada Koprivnice za 2025. godinu i Projekcije za 2026. i 2027. godinu.

Umjesto odsutnog predsjednika Gorana Perišića, Maja Raščanec, članica Odbora za gospodarstvo, razvoj grada i zaštitu okoliša iznijela je da je Odbor:

* većinom glasova (4“za“, 2“suzdržana“) podržao prijedlog II. Izmjena i dopuna Proračuna Grada Koprivnice za 2025. godinu i Projekcije za 2026. i 2027. godinu
* većinom glasova (4“za“, 2“suzdržana“) podržao prijedlog Programa o izmjenama Programa građenja komunalne infrastrukture na području grada Koprivnice za 2025. godinu.

Petra Rožmarić, predsjednica Odbora za prosvjetu, znanost, kulturu i sport, iznijela je da je Odbor

* većinom glasova (4“za“, 2 „suzdržana“) podržao prijedlog II. Izmjena i dopuna Proračuna Grada Koprivnice za 2025. godinu i Projekcije za 2026. i 2027. godinu
* većinom glasova (4„za“, 1„protiv“, 1„suzdržan“) podržao prijedlog Programa o izmjeni Programa javnih potreba u kulturi i turizmu Grada Koprivnice za 2025. godinu
* jednoglasno (6„za“) podržao prijedlog Programa o izmjenama i dopuni Programa javnih potreba u području predškolskog odgoja i obrazovanja Grada Koprivnice za 2025. godinu
* jednoglasno (6„za“) podržao prijedlog Programa o izmjeni Programa javnih potreba u obrazovanju Grada Koprivnice za 2025. godinu
* većinom glasova (5„za“, 1„protiv“) podržao prijedlog Programa o izmjeni Programa javnih potreba u sportu Grada Koprivnice za 2025. godinu
* jednoglasno (6„za“) podržao prijedlog Programa o izmjeni Programa javnih potreba u području djelovanja udruga građana Grada Koprivnice za 2025. godinu
* jednoglasno (6„za“) podržao prijedlog Programa o izmjeni Programa javnih potreba u području unapređenja kvalitete života građana Grada Koprivnice za 2025. godinu

Ksenija Kraljic Babić, predsjednica Odbora za zdravstvo i socijalnu skrb, iznijela je da je Odbor:

* jednoglasno (6“za“) podržao prijedlog II. Izmjena i dopuna Proračuna Grada Koprivnice za 2025. godinu i Projekcije za 2026. i 2027. godinu
* jednoglasno (6„za“) podržao prijedlog Programa o izmjenama i dopuni Programa javnih potreba u socijalnoj skrbi i zdravstvu Grada Koprivnice za 2025. godinu
* jednoglasno (6„za“) podržao prijedlog Programa o izmjeni Programa javnih potreba u području unapređenja kvalitete života građana Grada Koprivnice za 2025. godinu

Ines Vugrinec, predsjednica Odbora za obitelj i mlade, iznijela je da je Odbor:

* jednoglasno (6“za“) podržao prijedlog II. Izmjena i dopuna Proračuna Grada Koprivnice za 2025. godinu i Projekcije za 2026. i 2027. godinu
* jednoglasno (6“za“) podržao prijedlog Programa o izmjeni Programa javnih potreba u području unapređenja kvalitete života građana Grada Koprivnice za 2025. godinu

Gradonačelnik Mišel Jakšić dao je kratko obrazloženje prijedloga II. Izmjena i dopuna Proračuna Grada Koprivnice za 2025. godinu i Projekcije za 2026. i 2027. godinu.

Predsjednik je predložio da se rasprava objedini po svim podtočkama, a glasuje odvojeno, s čime su se članovi Gradskog vijeća složili te otvorio raspravu.

U raspravu su se uključili član Gradskog vijeća Mladen Fajdetić i gradonačelnik Mišel Jakšić.

Budući da se više nitko nije javio za riječ, predsjednik je zaključio raspravu i dao na glasovanje:

1. II. Izmjene i dopune Proračuna Grada Koprivnice za 2025. godinu i Projekcije za 2026. i 2027. godinu te konstatirao da je Gradsko vijeće većinom glasova (13“za“, 3 „protiv“, 1 „suzdržan“) donijelo

**II. Izmjene i dopune Proračuna Grada Koprivnice za 2025. godinu i Projekcije za 2026. i 2027. godinu**

2.Program o izmjenama Programa građenja komunalne infrastrukture na području grada Koprivnice za 2025. godinu te konstatirao da je Gradsko vijeće većinom glasova (13“za“, 3„protiv“, 1“suzdržan“) donijelo

**Program o izmjenama Programa građenja komunalne infrastrukture na području grada Koprivnice za 2025. godinu**

3. Program o izmjeni Programa javnih potreba u kulturi i turizmu Grada Koprivnice za 2025. godinu te konstatirao da je Gradsko vijeće većinom glasova (13“za“, 1“protiv“, 3 „suzdržana“) donijelo

**Program o izmjeni Programa javnih potreba u kulturi i turizmu Grada Koprivnice za 2025. godinu**

4. Program o izmjenama i dopuni Programa javnih potreba u području predškolskog odgoja i obrazovanja Grada Koprivnice za 2025. godinu te konstatirao da je Gradsko vijeće jednoglasno (17„za“) donijelo

**Program o izmjenama i dopuni Programa javnih potreba u području predškolskog odgoja i obrazovanja Grada Koprivnice za 2025. godinu**

5.Program o izmjeni Programa javnih potreba u obrazovanju Grada Koprivnice za 2025. godinu te konstatirao da je Gradsko vijeće jednoglasno (17„za“) donijelo

**Program o izmjeni Programa javnih potreba u obrazovanju Grada Koprivnice za 2025. godinu**

6. Program o izmjenama i dopuni Programa javnih potreba u socijalnoj skrbi i zdravstvu Grada Koprivnice za 2025. godinu te konstatirao da je Gradsko vijeće jednoglasno (17„za“) donijelo

**Program o izmjenama i dopuni Programa javnih potreba u socijalnoj skrbi i zdravstvu Grada Koprivnice za 2025. godinu**

7. Program o izmjeni Programa javnih potreba u sportu Grada Koprivnice za 2025. godinu te konstatirao da je Gradsko vijeće većinom glasova (16„za“, 1 „protiv“) donijelo

**Program o izmjeni Programa javnih potreba u sportu Grada Koprivnice za 2025. godinu**

8. Program o izmjeni Programa javnih potreba u području djelovanja udruga građana Grada Koprivnice za 2025. godinu te konstatirao da je Gradsko vijeće jednoglasno (17„za“) donijelo

**Program o izmjeni Programa javnih potreba u području djelovanja udruga građana Grada Koprivnice za 2025. godinu**

9. Program o izmjeni Programa javnih potreba u području unapređenja kvalitete života građana Grada Koprivnice za 2025. godinu te konstatirao da je Gradsko vijeće jednoglasno (17„za“) donijelo

**Program o izmjeni Programa javnih potreba u području unapređenja kvalitete života građana Grada Koprivnice za 2025. godinu**

**Točka 7.**

Uvodnu riječ dao je predsjednik i zamolio predsjednika Odbora za proračun i financije Marka Potroška da iznese stav Odbora.

Marko Potroško, predsjednik Odbora za proračun i financije, iznio je da je Odbor jednoglasno (6“za“) podržao prijedlog Odluke o  dopuni Odluke o vrijednosti koeficijenta radnog mjesta ravnatelja gradske ustanove.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o  dopuni Odluke o vrijednosti koeficijenta radnog mjesta ravnatelja gradske ustanove dao na glasovanje te konstatirao da je Gradsko vijeće jednoglasno (17“za“) donijelo

**Odluku o  dopuni Odluke o vrijednosti koeficijenta radnog mjesta ravnatelja gradske ustanove**

**Točka 8.**

Uvodnu riječ dao je predsjednik i zamolio Petru Rožmarić, predsjednicu Odbora za prosvjetu, znanost, kulturu i sport, da iznese stav Odbora.

Petra Rožmarić, predsjednica Odbora za prosvjetu, znanost, kulturu i sport, iznijela je da je Odbor jednoglasno (6“za“) podržao prijedlog Odluke o kriterijima, mjerilima i načinu financiranja decentraliziranih funkcija osnovnog i srednjeg školstva na području Grada Koprivnice u 2025. godini.

Predsjednik je otvorio raspravu, a budući da se nitko nije javio za riječ predsjednik je zaključio raspravu i dao na glasovanje prijedlog Odluke o kriterijima, mjerilima i načinu financiranja decentraliziranih funkcija osnovnog i srednjeg školstva na području Grada Koprivnice u 2025. godini te konstatirao da je Gradsko vijeće jednoglasno (17 “za“) donijelo

**Odluku o kriterijima, mjerilima i načinu financiranja decentraliziranih funkcija osnovnog i srednjeg školstva na području Grada Koprivnice u 2025. godini**

**Točka 9.**

Uvodnu riječ dao je predsjednik i zamolio Petru Rožmarić, predsjednicu Odbora za prosvjetu, znanost, kulturu i sport, da iznese stav Odbora.

Petra Rožmarić, predsjednica Odbora za prosvjetu, znanost, kulturu i sport, iznijela je da je Odbor jednoglasno (6“za“) podržao prijedlog Odluke o izmjenama Odluke o utvrđivanju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice.

Predsjednik je otvorio raspravu, a budući da se nitko nije javio za riječ predsjednik je zaključio raspravu i dao na glasovanje prijedlog Odluke o izmjenama Odluke o utvrđivanju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice te konstatirao da je Gradsko vijeće jednoglasno (17 “za“) donijelo

**Odluku o izmjenama Odluke o utvrđivanju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice**

**Točka 10.**

Uvodnu riječ dao je predsjednik i zamolio Ines Vugrinec, predsjednicu Odbora za obitelj i mlade, da iznese stav Odbora.

Ines Vugrinec, predsjednica Odbora za obitelj i mlade, iznijela je da je Odbor jednoglasno (6“za“) podržao prijedlog Odluke o raspisivanju Javnog poziva za isticanje kandidatura za izbor članova Savjeta mladih Grada Koprivnice.

Gradonačelnik Mišel Jakšić ukratko je obrazložio navedenu Odluku.

Predsjednik je otvorio raspravu u koju se uključio član Gradskog vijeća Timon Fabijanec.

Budući da se više nitko nije javio za riječ predsjednik je zaključio raspravu i dao na glasovanje prijedlog Odluke o raspisivanju Javnog poziva za isticanje kandidatura za izbor članova Savjeta mladih Grada Koprivnice te konstatirao da je Gradsko vijeće jednoglasno (17 “za“) donijelo

**Odluku o raspisivanju Javnog poziva za isticanje kandidatura za izbor članova Savjeta mladih Grada Koprivnic**

**Točka 11.**

Uvodnu riječ dao je predsjednik i zamolio predsjednika Odbora za proračun i financije Marka Potroška da iznese stav Odbora.

Marko Potroško, predsjednik Odbora za proračun i financije, iznio je da je Odbor jednoglasno (6“za“) podržao prijedlog Odluke o naknadi za rad gradonačelnika i zamjenika gradonačelnika koji dužnost obnaša bez zasnivanja radnog odnosa u Gradu Koprivnici.

Gradonačelnik Mišel Jakšić ukratko je obrazložio navedenu Odluku.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o naknadi za rad gradonačelnika i zamjenika gradonačelnika koji dužnost obnaša bez zasnivanja radnog odnosa u Gradu Koprivnici dao na glasovanje te konstatirao da je Gradsko vijeće jednoglasno (17“za“) donijelo

**Odluku o naknadi za rad gradonačelnika i zamjenika gradonačelnika koji dužnost obnaša bez zasnivanja radnog odnosa u Gradu Koprivnici**

**Točka 12.**

Uvodnu riječ dao je predsjednik i zamolio predsjednika Odbora za proračun i financije Marka Potroška da iznese stav Odbora.

Marko Potroško, predsjednik Odbora za proračun i financije, iznio je da je Odbor jednoglasno (6“za“) podržao prijedlog Odluke o raspoređivanju sredstava za financiranje političkih stranaka za razdoblje od konstituiranja Gradskog vijeća do 31.12.2025. godine.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o raspoređivanju sredstava za financiranje političkih stranaka za razdoblje od konstituiranja Gradskog vijeća do 31.12.2025. godine. dao na glasovanje te konstatirao da je Gradsko vijeće jednogalasno (17“za“) donijelo

**Odluku o raspoređivanju sredstava za financiranje političkih stranaka za razdoblje od konstituiranja Gradskog vijeća do 31.12.2025. godine**

**Točka 13.**

Uvodnu riječ dao je predsjednik i zamolio članicu Odbora za gospodarstvo, razvoj grada i zaštitu okoliša Maju Raščanec da iznese stav Odbora.

Maja Raščanec, članica Odbora za gospodarstvo, razvoj grada i zaštitu, iznijela je da je Odbor jednoglasno (6“za“) podržao prijedlog Odluke o izmjeni Odluke o upravljanju, raspolaganju i korištenju nekretnina u vlasništvu Grada Koprivnice.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o izmjeni Odluke o upravljanju, raspolaganju i korištenju nekretnina u vlasništvu Grada Koprivnice dao na glasovanje te konstatirao da je Gradsko vijeće jednoglasno (17“za“) donijelo

**Odluku o izmjeni Odluke o upravljanju, raspolaganju i korištenju nekretnina u vlasništvu Grada Koprivnice**

STANKA – NASTAVAK SJEDNICE

**Točka 14.**

Uvodnu riječ dao je predsjednik i zamolio Ines Vugrinec, predsjednicu Odbora za obitelj i mlade, da iznese stav Odbora.

Ines Vugrinec, predsjednica Odbora za obitelj i mlade, iznijela je da je Odbor jednoglasno (6“za“) podržao prijedlog Zaključka o prihvaćanju Izvješća o provedbi Programa „Sretno dijete – sretan grad – Koprivnica“ u 2024. godini.

Gradonačelnik Mišel Jakšić ukratko je obrazložio Izvješće i apelira na Gradsko vijeće da usvoje navedeni Zaključak.

Predsjednik je otvorio raspravu, a budući da se nitko nije javio za riječ predsjednik je zaključio raspravu i dao na glasovanje prijedlog Zaključka o prihvaćanju Izvješća o provedbi Programa „Sretno dijete – sretan grad – Koprivnica“ u 2024. godini te konstatirao da je Gradsko vijeće jednoglasno (17 “za“) donijelo

**Zaključak o prihvaćanju Izvješća o provedbi Programa „Sretno dijete – sretan grad – Koprivnica“ u 2024. Godini**

**Točka 15.**

Uvodnu riječ dao je predsjednik i zamolio članicu Odbora za gospodarstvo, razvoj grada i zaštitu okoliša Maju Raščanec da iznese stav Odbora.

Maja Raščanec, članica Odbora za gospodarstvo, razvoj grada i zaštitu, iznijela je da je Odbor jednoglasno (6“za“) podržao prijedlog Programa dodjele potpora male vrijednosti subjektima malog gospodarstva na području Grada Koprivnice za 2025. godinu.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Programa dodjele potpora male vrijednosti subjektima malog gospodarstva na području Grada Koprivnice za 2025. godinu dao na glasovanje te konstatirao da je Gradsko vijeće jednoglasno (17“za“) donijelo

**Program dodjele potpora male vrijednosti subjektima malog gospodarstva na području Grada Koprivnice za 2025. godinu**

**Točka 16.**

Uvodnu riječ dao je predsjednik i zamolio članicu Odbora za gospodarstvo, razvoj grada i zaštitu okoliša Maju Raščanec da iznese stav Odbora.

Maja Raščanec, članica Odbora za gospodarstvo, razvoj grada i zaštitu, iznijela je da je Odbor jednoglasno (6“za“) podržao prijedlog Programa dodjele potpora male vrijednosti (*de minimis* potpora) za očuvanje i razvoj tradicijskih, odnosno umjetničkih obrta na području Grada Koprivnice za 2025. godinu.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Programa dodjele potpora male vrijednosti (*de minimis* potpora) za očuvanje i razvoj tradicijskih, odnosno umjetničkih obrta na području Grada Koprivnice za 2025. godinu dao na glasovanje te konstatirao da je Gradsko vijeće jednoglasno (17“za“) donijelo

**Program dodjele potpora male vrijednosti (*de minimis* potpora) za očuvanje i razvoj tradicijskih, odnosno umjetničkih obrta na području Grada Koprivnice za 2025. godinu**

**Točka 17.**

Uvodnu riječ dao je predsjednik i zamolio Petru Rožmarić, predsjednicu Odbora za prosvjetu, znanost, kulturu i sport, da iznese stav Odbora.

Petra Rožmarić, predsjednica Odbora za prosvjetu, znanost, kulturu i sport, iznijela je da je Odbor jednoglasno (6“za“) podržao prijedlog Pravilnika o stipendiranju studenata s područja Grada Koprivnice.

Gradonačelnik Mišel Jakšić ukratko je obrazložio navedeni Pravilnik.

Predsjednik je otvorio raspravu u koju se uključio član Gradskog vijeća Timon Fabijanec.

Budući da se više nitko nije javio za riječ predsjednik je zaključio raspravu i dao na glasovanje prijedlog Pravilnika o stipendiranju studenata s područja Grada Koprivnice te konstatirao da je Gradsko vijeće jednoglasno (17 “za“) donijelo

**Pravilnik o stipendiranju studenata s područja Grada Koprivnice**

**Točka 18.**

Uvodnu riječ dao je predsjednik i zamolio Petru Rožmarić, predsjednicu Odbora za prosvjetu, znanost, kulturu i sport, da iznese stav Odbora.

Petra Rožmarić, predsjednica Odbora za prosvjetu, znanost, kulturu i sport, iznijela je da je Odbor jednoglasno (6“za“) podržao prijedlog Pravilnika o načinu ostvarivanja prednosti pri upisu djece u dječje vrtiće kojima je osnivač Grad Koprivnica.

Predsjednik je otvorio raspravu, a budući da se nitko nije javio za riječ predsjednik je zaključio raspravu i dao na glasovanje prijedlog Pravilnika o načinu ostvarivanja prednosti pri upisu djece u dječje vrtiće kojima je osnivač Grad Koprivnica te konstatirao da je Gradsko vijeće jednoglasno (17 “za“) donijelo

**Pravilnik o načinu ostvarivanja prednosti pri upisu djece u dječje vrtiće kojima je osnivač Grad Koprivnica**

**Točka 19.**

Uvodnu riječ dao je predsjednik i zamolio Petru Rožmarić, predsjednicu Odbora za prosvjetu, znanost, kulturu i sport, da iznese stav Odbora.

Petra Rožmarić, predsjednica Odbora za prosvjetu, znanost, kulturu i sport, iznijela je da je Odbor jednoglasno (6“za“) podržao prijedlog Plana mreže dječjih vrtića na području Grada Koprivnice.

Predsjednik je otvorio raspravu, a budući da se nitko nije javio za riječ predsjednik je zaključio raspravu i dao na glasovanje prijedlog Plana mreže dječjih vrtića na području Grada Koprivnice te konstatirao da je Gradsko vijeće jednoglasno (17 “za“) donijelo

**Plan mreže dječjih vrtića na području Grada Koprivnice**

**Točka 20.**

Uvodnu riječ dao je predsjednik i zamolio Sašu Cestara, predsjednika Odbora za izbor i imenovanja, da iznese stav Odbora.

Saša Cestar, predsjednik Odbora za izbor i imenovanja, iznio je da je Odbor jednoglasno (4“za“) utvrdio prijedlog Rješenja o osnivanju i imenovanju Savjeta za zaštitu potrošača javnih usluga.

Predsjednik je otvorio raspravu, a budući da se nitko nije javio za riječ predsjednik je zaključio raspravu i dao na glasovanje prijedlog Rješenja o osnivanju i imenovanju Savjeta za zaštitu potrošača javnih usluga te konstatirao da je Gradsko vijeće jednoglasno (17 “za“) donijelo

**Rješenje o osnivanju i imenovanju Savjeta za zaštitu potrošača javnih usluga**

**Točka 21.**

Uvodnu riječ dao je predsjednik i ujedno predložio da se rasprava objedini po svim podtočkama, a glasuje odvojeno, s čime su se članovi Gradskog vijeća složili.

Zatim je zamolio predsjednika Odbora za izbor i imenovanja da iznese prijedlog Odbora.

Gosp. Saša Cestar, predsjednik Odbora za izbor i imenovanja iznio je da je Odbor :

* 1. jednoglasno (4“za“) utvrdio prijedlog da se u Odbor za međugradsku i međunarodnu suradnju izaberu slijedeći kandidati:

Ernest Forjan, za predsjednika

Dalija Roksandić, za potpredsjednicu

Tomislav Jakopanec, za člana

Joško Glavina, za člana

Danijela Piskač Horvat, za članicu

Denis Dušić, za člana

Darko Rakić, za člana

* 1. jednoglasno (4“za“) utvrdio prijedlog da se u Odbor za predstavke i pritužbe građana izaberu slijedeći kandidati:

Jasmina Markota, za predsjednicu

Biserka Sitar, za potpredsjednicu

Marijo Cvrtila, za člana

Tomislav Lončarić, za člana

Bosiljka Koštić, za članicu

Željko Laptoš, za člana

Valerija Plevnik, za članicu

* 1. jednoglasno (4“za“) utvrdio prijedlog da se u Odbor za dodjelu javnih priznanja izaberu slijedeći kandidati:

Mišel Jakšić, za predsjednika

Martin Vaupotić, za potpredsjednika

Andreja Cmrk, za članicu

Anica Desnica, za članicu

Nada Šešić, za članicu

Ksenija Kraljic Babić, za članicu

Ivan Pal, za člana

Andreja Hobolić, za članicu

Lana Kontak, za članicu

Martina Hudinčec, za članicu

Maja Raščanec, za članicu

* 1. jednoglasno (4“za“) utvrdio prijedlog da se u Odbor za obilježavanje preuzimanja Vojarne 30.9.1991. izaberu slijedeći kandidati:

Goran Sačer, za predsjednika

Zoran Gošek, za potpredsjednika

Mirko Hanžeković, za člana

Nikola Gregur, za člana

Božidar Bačić, za člana

* 1. jednoglasno (4“za“) utvrdio prijedlog da se u Odbor za branitelje izaberu slijedeći kandidati:

Ivica Jurenec, za predsjednika

Damir Vuković, za potpredsjednika

Ivan Pal, za člana

Ernest Forjan, za člana

Ranko Vrban, za člana

Miroslav Blažek Kina, za člana

Stanislav Lovković, za člana

Juraj Grobenski, za člana

Krešimir Papac, za člana

Vjekoslav Mužinić, za člana

* 1. jednoglasno (4“za“) utvrdio prijedlog da se u Povjerenstvo za davanje u najam stanova u vlasništvu Grada Koprivnice izaberu slijedeći kandidati:

Petra Rožmarić, za predsjednicu

Dražen Mikulec, za potpredsjednika

Mladen Turk, za člana

Ksenija Kardaš, za članicu

Andreja Popijač Cestar, za članicu

Danijel Matijaković, za člana

Aldijana Matić Horvat, za članicu

* 1. jednoglasno (4“za“) utvrdio prijedlog da se u Povjerenstvo za imenovanje ulica i trgova na području Grada Koprivnice izaberu slijedeći kandidati:

Hrvoje Petrić, za predsjednika

Biserka Kresojević, za potpredsjednicu

Ana Delić, za članicu

Dražen Fučkar, za člana

Marijan Šiško, za člana

Marijana Lokotar, za članicu

Robert Jakopanec, za člana

Joško Glavina, za člana

Mihaela Lončarek, za članicu

Predsjednik je otvorio raspravu, a budući da se nitko nije javio za riječ zaključio je raspravu i dao na glasovanje prijedlog

* 1. Rješenja o izboru predsjednika, potpredsjednika i članova Odbora za međugradsku i međunarodnu suradnju te konstatirao da je Gradsko vijeće jednoglasno (17“za“) donijelo

**Rješenje o izboru predsjednika, potpredsjednika i članova Odbora za međugradsku i međunarodnu suradnju**

* 1. Rješenja o izboru predsjednika, potpredsjednika i članova Odbora za predstavke i pritužbe građana te konstatirao da je Gradsko vijeće jednoglasno (17“za“) donijelo

**Rješenje o izboru predsjednika, potpredsjednika i članova Odbora za predstavke i pritužbe građana**

* 1. Rješenja o izboru predsjednika, potpredsjednika i članova Odbora za dodjelu javnih priznanja te konstatirao da je Gradsko vijeće jednoglasno (17“za“) donijelo

**Rješenje o izboru predsjednika, potpredsjednika i članova Odbora za dodjelu javnih priznanja**

* 1. Rješenja o izboru predsjednika, potpredsjednika i članova Odbora za obilježavanje preuzimanja Vojarne 30.9.1991. te konstatirao da je Gradsko vijeće jednoglasno (17“za“) donijelo

**Rješenje o izboru predsjednika, potpredsjednika i članova Odbora za obilježavanje preuzimanja Vojarne 30.9.1991.**

* 1. Rješenja o izboru predsjednika, potpredsjednika i članova Odbora za branitelje te konstatirao da je Gradsko vijeće jednoglasno (17“za“) donijelo

**Rješenje o izboru predsjednika, potpredsjednika i članova Odbora za branitelje**

* 1. Rješenja o izboru predsjednika, potpredsjednika i članova Povjerenstva za davanje u najam stanova u vlasništvu Grada Koprivnice te konstatirao da je Gradsko vijeće jednoglasno (17“za“) donijelo

**Rješenje o izboru predsjednika, potpredsjednika i članova Povjerenstva za davanje u najam stanova u vlasništvu Grada Koprivnice**

* 1. Rješenja o izboru predsjednika, potpredsjednika i članova Povjerenstva za imenovanje ulica i trgova na području Grada Koprivnice te konstatirao da je Gradsko vijeće jednoglasno (17“za“) donijelo

**Rješenje o izboru predsjednika, potpredsjednika i članova Povjerenstva za imenovanje ulica i trgova na području Grada Koprivnice**

**Točka 22.**

Uvodnu riječ dao je predsjednik i zamolio članicu Odbora za gospodarstvo, razvoj grada i zaštitu okoliša Maju Raščanec da iznese stav Odbora.

Maja Raščanec, članica Odbora za gospodarstvo, razvoj grada i zaštitu, iznijela je da je Odbor jednoglasno (6“za“) podržao prijedlog Odluke o prodaji zemljišta označenog kao k.č.br. 8020, 8021/1 i 8022/1 u k.o. Koprivnica.

Predsjednik je otvorio raspravu, a budući da se nitko nije javio za riječ predsjednik je zaključio raspravu i prijedlog Odluke o prodaji zemljišta označenog kao k.č.br. 8020, 8021/1 i 8022/1 u k.o. Koprivnica dao na glasovanje te konstatirao da je Gradsko vijeće jednoglasno (17“za“) donijelo

**Odluku o prodaji zemljišta označenog kao k.č.br. 8020, 8021/1 i 8022/1 u k.o. Koprivnica**

Predsjednik je zaključio sjednicu u 17,35 sati.

ZAPISNIČAR PREDSJEDNIK

Mateja Čok Ivan Pal